
Panimula 


Ang aklat na ito ay pinakahuli sa isang serye ng apat. Ang unang aklat sa seryeng ito, The Eighth 
Scroll, ay isang obra ng kathang-isip sa kasaysayan—isang nobela ng 
aksyon/pakikipagsapalarang naglalayong panabikin ang madia, at kasabay na ipanatag sila sa 
paksa ng bambingan sa relihiyon. Ang ikalawang aklat sa seryeng ito, The First and Final 
Commandment (mga latbalain ng Amana), ay muling naisulat at nahati sa dalawang tomo 
(kabuuan), NaDiyos’grasya (MisGod'ed) at NaDiyos’kubre (God'ed). Sa paglatbala ng dalawang 
tomong ito—ngayon ay mga aklat bilang dalawa at tatlo sa seryeng ito—ang The First and Final 
Commandment ay nagiging kalabisan, at tatanggalin na sa pamilihan. Ang NaDiyos’grasya ay 
nagbibigay ng isang mapa ng landas ng paggabay at kawalang-gabay sa mga relihiyong 
Abrahamiko, at inilalantad ang pagpapatuloy ng rebelasyon mula sa Judaismo sa Kristiyanismo, 
at pagkatapos ay sa Islam. Pinupulot ng NaDiyos’kubre ang iniwanan ng NaDiyos’grasya, at 
ipinaglalaban ang kapakanan ng Islam bilang kaganapan ng rebelasyon. 

Sa ngayon, binubuo ng Tunay na Pagsasaksi (Bearing True Witness) ang seryeng ito sa 
pagkakaloob ng praktikal na gabay sa mga nagsiyakap sa relihiyong Islam. Gayunman, isang 
ikalimang aklat ang binabalak, kung saan nilalayon kong iharap ang mga di-makatwirang 
pamimintas at hayagang paninirang ibinibintang laban sa mga Muslim at sa relihiyong Islam. Sa 
librong ito, binabalak kong talakayin ang poligamya, pang-aalipin, pagtatangi sa lahi, talukbong 
ng kababaihan, pang-aapi ng kababaihan, terorismo (panliligalig), “pundamentalismo 
(pagkamakaluma),” at idolatriya (pagsamba sa diyus-diyusan), kabilang sa ibang mga paksa. 

Ang hanay ng seryeng ito ng mga aklat, samakatwid, ay ipakilala ang madlang mambabasa ng 
kathang-isip sa isang seryosong pagsisiyasat ng ebidensyang panrelihiyon (The Eighth Scroll), 
pagsusuri ng kabuuang iyan ng ebidensya (NaDiyos’grasya), ipaglaban ang kapakanan ng Islam 
bilang pangwakas ng rebelasyon at katuparan ng mga prediksyon ng mga kasulatang Judio at 
Kristiyano (NaDiyos’kubre), pagmungkahi ng paraang praktikal na paglalapatan ng relihiyong 
Islam (Tunay na Pagsasaksi), at pagkalooban ang tunay na Muslim ng pananggol laban sa mga 
pinakakaraniwang paninira laban sa Islam (sa binabalak na ikalimang aklat sa seryeng ito). 

Kaugnay ng kasalukuyang obra, napapansing madalas ng mga Muslim na ang mga lumipat 
(nagkombersyon) sa pananampalatayang Islam ay umuunlad sa loob ng maraming yugto ng 
pagtubong ideyolohikal (pangkaisipan), ispiritwal (pangkaluluwa), at sikolohikal (pangkatwiran) 
bago magkamit ng isang katumbas na paggulang sa relihiyon. Ang panahon ng paggulang ay iba- 
iba mula sa isa hanggang ibang indibidwal, na tulad ng resultang pangwakas. Ang ilang Muslim 
ay nakapagpakita ng kapansin-pansing paggulang sa relihiyong tulad ng mga bata. Ang iba ay 
nakararanas ng madulang (dramatikong) pagbalikwas sa paniniwala sa huling bahagi ng buhay. 
Ang pagtalikod sa sukdulang Sufismo ng bantog na Imam Al-Ghazali ng ika-II dantaon CE 
(Christian Era o panahon ng Kristiyanismo) (buong pangalan: Abu Haamid Muhammad Al- 
Ghazali) sa huling bahagi ng buhay, at ang pagtatakwil sa kanyang mga kamalian sa aqeeda 
(paniniwala) ng Al-Ash’aree noong ika-10 dantaon (CE) (buong pangalan: Abu Al-Hasan ‘Ali 
ibn Ismaa’eel al-Ash’aree, kung kanino iniuugnay ang aqeedang Ash’aree), sa huling bahagi rin 
ng kanyang mga araw, ay nagsisilbing mga tanyag na halimbawa. Sa mas malapit na nakalipas na 
kasaysayan, ang paglipat ni Malcolm X mula sa makalahi at kultong politikal na kinondena ang 
paniniwala, na nakilalang Nation of Islam tungo sa Islam na ortodokso o orihinal (Sunni) ay 
siyang marahil ay pinakakilalang halimbawa sa lahat. 



Sa pasimula, ang mga Muslim na kombertido (nagkombersyon) ay kadalasang tumatahak sa 
malalawak at magkakaibang landas ng malalabong paniniwala, na sumasaklaw sa puwang sa 
pagitan ng malinaw na kadalisayan ng katumpakan at ng maputik na kadiliman ng pagkalihis. 
Bagamat marami ang unti-unting lumulunsad sa landas ng katumpakan sa Islam, isang malaking 
bilang din ang nasangkot sa mga antas ng paglihis, kung minsan sa isang mababang antas na di- 
nangangailangan ng anuman maliban sa pagpapayo, paminsan-minsan ay may gayong kalakhang 
nangangailangan ng parusa alinsunod sa Shari’a (batas na Islamiko), at lalong madalas ay may 
sapat na tinding ganap na nagpapawalang-bisa sa shahada (pagsaksi sa pananampalataya) ng 
isang tao, na nangangahulugang ang taong nasasangkot, nakakaalam man o hindi, ay 
nagpapawalang-bisa sa pag-angkin bilang Muslim at lumilisan sa relihiyong Islam. 

Para sa isang tao, ang kahalagahan ng katumpakan ng landas ng relihiyon ay nauugnay sa 
kaligtasan. Para sa pamayanan, ang kahalagahan ay nauugnay sa mga kamalian ng mga 
pagkalihis na hindi kumakatawan sa Islam. 

Ang sumulat, bilang isang Kanluraning lumipat sa pananampalatayang Islam, ay ipinamuhay ang 
walang-ingat na hedonismo (makamundong buhay) na umaakbay sa kawalan ng relihiyon, ang 
pagkagising sa kamalayang ispiritwal sa puso ng naghahanap, ang pangkaluluwang paghanap ng 
katotohanan, ang maingat na pagkilatis ng mga relihiyon para sa mga sangkap ng halaga at tatag, 
ang kapayapaan sa pagyakap sa katotohanan nang natagpuan ito, at mga panahong sumunod na 
kapwa kalugud-lugod at hindi, at sa lahat ng mga bahagi ng proseso. Ang pamumuhay at 
paghahanapbuhay sa mga bansang Kanluranin ng Amerika at Ingglatera, at pagkatapos ay sa 
Banal na Lunsod ng Medina Al-Munawara, ay nagkaloob ng isang lalim ng karanasang maaaring 
makapagbigay-interes sa mga naghahanap ng gayunding landas. 

Gayunpaman, ang sumusunod ay hindi isang aklat ng mga alaala, kundi ng pagsusuri. Ang 
katotohanan ay nasuri na ng mga iskolar na Islamiko ang mga inihaharap na isyu Simula pa nang 
panahon ng rebelasyon, at ang tamang landas para sa bawat isang isyu ay napakahuluganan na 
Simula nang panahon ng huling sugo, si Muhammad ibn Abdullah. Ang kakulangan ng 
impormasyon sa wikang Inggles, gayunman, ay nagreresulta sa maraming Kanluraning balik- 
pananampalataya (kombertido) sa pagiging di-mabigyan ng sapat na kaalaman, at dahil dito, ay 
madaling mailigaw. 

Ang sumusunod na impormasyon ay ang pinakamabuting pagtatangka ng sumulat sa pagtutuwid 
ng gayong walang-palad na kalagayan. 



1) Ang Paninindigan 


Sa paggawa ng pagpili, pumapasok ang isang tao sa Islam at nagiging Muslim sa pamamagitan ng 
shahada, o pagsaksi sa pananampalataya. Ang pagsaksing ito (isinalin-titik mula sa Arabik) ay 
nagsasabing, “Ash-hadu an la ilaha ilia Llah(u), wa ash-hadu anna Muhammad an Rasulu Llah,” 
at isinasaling, “Ako ay sumasaksing (nagpapatotoong) walang diyos (isinasalin ding, ‘walang 
marapat sambahin’) maliban sa Allah at ako ay sumasaksing si Muhammad ang sugo ng Allah.” 

Ang shahada ay pinakanakaugaliang ipahayag nang publiko, sapagkat sa pangkalahatan, ang mga 
lumipat-pananampalataya (nagkombersyon o kombertido) ay nararapat na ipamalita ang kanilang 
kombersyon. Gayunman, kung hinihingi ng pagkakataon, ang shahada ay maaaring ipahayag 
nang tanging ang Lumikha ang saksi. 

Hindi lamang pinatutunayan ng shahada ang kaisahan ng Diyos at ang pagkapropeta ni 
Muhammad ibn Abdullah, kundi itinatalaga rin ang mga mananampalataya sa lahat ng iniaatas ng 
relihiyon, at sa pag-iwas sa lahat ng ipinagbabawal. Kaya’t bagamat walang sinasabi ang pahayag 
tungkol sa pagbabawal sa malayang pagtatalik, pakikiapid, alkohol, at iba pa, ang pagtanggap sa 
mga pagbabawal na ito ay di-maiaalis na katambal ng shahada. Sapagkat ang pagtanggap kay 
Muhammad bilang isang propeta, at sa bagay na iyan, bilang huling propeta, ay nag-uutos ng 
pagtanggap ng mensahe at mga batas na ipinahayag sa kanya. Anumang kulang dito ay 
pagkukunwari. 

Ang unang tungkulin ng isang nagkombersyon, kung gayon, ay unawaing mabuti ang kahulugan 

ng shahada, at magsimulang isabuhay ito.' sangguniang may paunawang nagpapaliwanag ay ipmapaMwafg „g 

Maraming napakahusay na aklat ang naisulat tungkol sa paksang ito, at may maliit o walang 
dahilan para ulitin ang mga naunang obra, bagamat marahil ay naaayon ang isang maikling 
balangkas. Bilang pasimula, ang paninindigang may pinakamalaki at pinakamalinaw na 
kahalagahan kapag binibigkas ang shahada ay ang pagkilala ng monoteismo (ang pagiging iisa 
ng Allah, na bihag sa wikang Arabik ng katawagang tawheed). Ang puntong ito ay hindi 
mabibigyang-diin nang labis na tindi. Ang Islam ang relihiyon ng tawheed. Anumang 
pagsalungat sa monoteismo ng Islam, anumang pagsalungat sa kasukdulan at ganap na Kaisahan 
ng Allah ay nagbabadya ng shirk. Umiiral ang shirk sa iba’t ibang antas, mula sa malaking shirk, 
na nagdadala sa isang tao sa labas ng Islam, hanggang sa maliit na shirk, na nakahanay bilang 
isang mabigat na pagkakasala, hanggang sa riyaa, o lingid na shirk. Ang mga halimbawa ng 
malaking shirk ay pagsamba maliban sa Allah o mag-agapay ng mga katambal sa pagsamba sa 
Allah. Ang mga halimbawa ng maliit na shirk ay kinabibilangan ng pagsumpa maliban sa Allah o 
pagtitiwala sa mga agimat ng ‘swerte’. Pangwakas, ang mga halimbawa ng lingid na shirk ay 
pagpapaganda ng pagdarasal ng isang tao kapag nararamdamang may ibang nagmamasid, o 
pagbibigay ng dagdag na kawanggawa kaysa maaaring gawin kapag nararamdamang ang 
donasyon ay nakikita. Sa harap ng mabigat na kahalagahan ng mga magkatambal na paksang ito 
ng tawheed at shirk, mahigpit na iminumungkahi ang dagdag na pag-aaral sa mga aklat na ukol 
sa mga paksang ito.^ 

Pangalawa sa tawheed ay pagpapahayag kay Muhammad bilang pangwakas na propeta at sugo ng 
Islam - isang pagkilala ng partikular na kahalagahan dahil sa katotohanang napakaraming mga 


1 (EN) jjg iskolar na ang shahada ay walang bisa kung walang pitong elemento: kaalaman, 

kataimtiman, katapatan, pagmamahal sa shahada, katiyakan, pag-iwas sa anumang lumalabag sa 
shahada, at pagsasabuhay (o, sa ibang salita, ipamuhay ang pagsasaksi sa pananampalataya). 

^ Ang gayong mga aklat ay madaling matatagpuan sa Internet sa pamamagitan ng iba’t ibang tindahan ng 
aklat na Islamiko. 



mapagkunwaring mesiyas ang nagsulong ng mga huwad na pag-angkin ng pagkapropeta sa loob 
ng maraming taon, na nagligaw sa mga masa pababa sa masalimuot na landas ng pagkalihis sa 
gayong paraan. Si Elijah Poole Muhammad, ang nagtatag ng Nation of Islam, ay isa lamang 
gayong halimbawa. Ang iba pa sa naligaw at nagliligaw na uri ay kinabibilangan nina Mizra 
Ghulam Ahmad, ang nagtatag ng Ahmadiyyah (kilala ring ang mga Qadiani), Bab Mirza Ah 
Muhammad at Mirza Husain Ah (ang mga nagtatag ng Baha’i) at isang tambak na ibang makulay 
at kakatwa, subalit maimpluwensyang mga nag-angking mesiyas na sumulpot sa loob ng 
nakaraang 1,400 taon. Ang pagkilala kay Muhammad bhang huling propeta ng Allah ay 
nagpipinid sa pinto ng isip sa pagtanggap sa mga pag-aangkin ng lahat ng gayong mga huwad na 
mesiyas. Gayundin, ang pagwawakas ng tanikala ng pagkapropeta sa katauhan ni Muhammad ibn 
Abdullah ay naaayon sa mga prediksyon ng naunang kasulatan (para sa mas buong paliwanag, 
ang mambabasa ay pinasasangguni sa NaDiyos’kubre, ang pangatlong aklat sa seryeng ito). 

Pangwakas, mauunawaan sa pagpapahayag ng shahada ang pagtanggap sa mga pamantayan ng 
pananampalatayang Islam (kilala bhang ‘mga haligi,’ sapagkat kundi sa mga haliging ito ng 
pananampalataya at paggawa, ang paninindigan ng isang tao sa relihiyon ay bumabagsak). Ang 
alinmang karaniwang tindahan ng mga aklat na Islamiko ay nagtatala ng maraming aklat na 
nagpapakahulugan sa mga haliging ito ng pananampalataya at kaugaliang Isla mi ko. Mula sa 
maliliit na polyeto hanggang sa malalawak na tomo, ang mga matatagpuang libro ay sumasaklaw 
sa mga magagaan hanggang sa malalalim na pag-aaral. Sa kabuuan, ang mga batayang haligi ng 
pananampalataya ay anim: paniniwala sa Allah, sa Kanyang mga anghel, sa ipinahayag na mga 
kasulatan, mga sugo, sa Kabilang-Buhay, at sa tadhana ng Diyos. Ang mga kinakailangang 
tungkulin sa pagsamba ay lima: pagpapahayag ng pananampalataya sa sandaling pumasok sa 
relihiyon (alalaong-baga, shahada), pagdarasal nang makalima araw-araw (sa itinakdang mga 
pagitan, at alinsunod sa mga kautusan ng pagdarasal at pagpapakalinis), taunang pag-aayuno sa 
buwan ng Ramadan, taunang pagbabayad ng pangkawanggawa, at pilgrimahe sa Mecca sa 
panahon ng Haj, minsan sa habangbuhay, kung may kakayanang pangkatawan at pampananalapi. 

Kaya’t gayon nga! Bigkasin lamang ang shahada, tanggapin ang mga paniniwala at kaugalian, at 
nasa iyong landas ka na. Madali, hindi ba? Bueeeeeeeno, oo, pero hindi. Kung may isang punto 
ng napakabigat na kahalagahang nararapat ihatid sa mga bagong Muslim, iyon ay ito: ang Islam 
ay isang relihiyon ng balangkas. Bawat katotohanan, bawat turo, bawat paniniwala at bawat 
mabisang elemento ng relihiyong Islam ay may batayan sa inihayag na katotohanan. Kapag sinabi 
ng isang Muslim sa isa pa ang isang bagay sa relihiyong Islam, kailangan niyang suportahan ang 
katuruang iyan ng ebidensyang Islamiko. Ang ginintuang batayan (at sa gayon, ang tanging 
batayang tinatanggap) sa pagiging lehitimo (ayon sa batas) sa Islam ay matatagpuan sa 
pakahulugan ng mga katibayang Islamiko niyaong may malawak na kaalaman (alalaong-baga, 
mga iskolar na Muslim). At ano ang mga pinagmumulan ng mga ebidensyang Islamiko? Dalawa 
- ang inihayag na salita ng Allah (ang Banal na Qur’an), at ang Sunnah (sa literal, ‘ang paraan’ 
ng propetang si Muhammad ibn Abdullah, ibig sabihin, ang kanyang mga turo, at halimbawa, 
gaya ng inihatid sa pamamagitan ng kanyang mga salita, mga gawa, anyo at ipinakahulugang 
pagsang-ayon, na naihatid sa pamamagitan ng kanyang mga salita, gawa, anyo, ipinakahulugang 
pagsang-ayon, ayon sa pagkakapanatih sa mga tradisyong (kaugaliang) Islamikong kilala bhang 
hadith). Kaya’t sa huh, bawat may-bisang turo ay may batayan sa mga ebidensyang Islamiko, at 
gustuhin man o hindi, ang ebidensyang iyan ay dapat maging malinaw, pangkasalukuyan, at 
napatutunayan upang maituring na katanggap-tanggap ang anumang partikular na turo. 

Kaya’t kapag nag-aaral mula sa ibang Muslim, minamahal man o hindi, iginagalang man o hindi, 
pinatitibayan man o hindi, ang maselang katanungan para sa bawat isang nagtuturo tungkol sa 
bawat itinuturo ay tanging, “Saan mo nakuha iyan?” Kung mula sa kaisipan ng isang indibidwal, 
ingat! Sapagkat sa ganitong madulas na landas ng kapritso (hilig) at opinyon (pala-palagay) na 



ang mga naunang masa ay nailigaw. Ang iba pang mga landasin tungo sa kamalian ay 
kinabibilangan ng: 


• Mistisismo (Kahiwagaan o Misteryo). Ngayon, sandali nating pasukin ang isyung 
ito. Ang kabanalan at pagiging matuwid ay inaasahang maghatid sa isang tiyak 
na antas ng pinagbuting pananaw at pag-unawa sa mga bagay ng relihiyon. 
Datapwat samantalang walang masama sa paghanap ng gayong kaliwanagan, ang 
mga mananampalataya ay naliligaw kapag nagsikap sila nang labis, at, sa gayong 
paraan, ay nag-iiwan sa mga panuntunan ng paggabay na idinikta ng Lumikha 
para sa mga panuntunang binigyang-kahulugan ng isang tao, gaya halimbawa ng 
isang mistiko (mahiwaga / misteryoso). At ito ang pinakamaselang palatandaan 
ng paglihis sa mistisismo - ang pagyakap sa mga turo at kaugaliang hindi 
nakasalig sa mga pinagmulang may-bisa ng batas na Islamiko, ibig sabihin ay 
ang Qur’an, Sunnah, at ang mga interpretasyon niyon ng mga iginagalang na 
iskolar na Sunni. Kapag ang mga walang-batayang turo ay nakatagpo kaugnay ng 
mga lider na ispiritwal na nagwawagayway ng mga pag-aangking nagpapadakila 
sa sarili tungkol sa pinagbuting pananaw na ispiritwal, na pinagpapatibayan nila 
ng kanilang mga kakatwa at walang-batayang paniniwala at kaugalian, ang 
sitwasyon ay dapat maging malinaw. Napakadalas, gayunman, hindi ito gayon, 
sapagkat marami sa mga nakapagliligaw na paglihis ay bumabanggit ng mga 
talata sa Qur’an at Sunnah upang itaguyod ang kanilang ligaw na mga 
paniniwala. Ang katotohanang ang mga lumihis na ito ay nagmamaling-hanggit 
o nagmama/mg-pakahulugan sa Qur’an at humahango mula sa di- 
mapaniniwalaang hadith sa pagpapatunay sa kanilang mga pinaninindigan ay 
kadalasang di-napapansin niyaong mga kapos ng mga kasangkapang 
pangkaisipang makapagkakaiba nang tumpak sa mga mapaniniwalaang 
pinagmulang may wastong pakahulugan laban sa mga pinagmulang napagbago 
(namanipula) at / o di-mapaniniwalaan. Mangyaring tingnan ang kabanata 5. Na 
pinamagatang ‘Sufismo,’ para sa karagdagang pagtalakay sa paksang ito. Iba ang 
mga landasing tungo sa kamalian ang kinabibilangan ng: 

• Pilosopiya (sapagkat ang mga pilosopo ay hindi sumasang-ayon, kaya’t sa 
karamihan, isa lamang grupo ang maaaring maging tama. At samantalang nasa 
paksang ito, masdan ang nangyari sa mga Griyego!) 

• Rasyonalismo / Pangangatwiran (sapagkat hindi bawat isa sa relihiyon ay ‘may 
katuturan’ sa bawat isa, at ang pagkahilig sa pagtanggal o pagbago sa mga 
pamantayan sa relihiyon sa simpleng dahilan na ang isang tao ay hindi 
‘makapagbigay-katuturan’ sa mga ito, ay naghahatid sa pagkalihis at, hindi 
bibihira, sa kawalang-paniniwala. Sa pangkaraniwan, ang mga pagtatangkang 
mabigyang-katwiran ang mga pananaw na lihis ay resulta ng paghahanap ng mga 
tao na mabago ang relihiyon upang umangkop sa kanilang mga hangarin, na may 
mga pagsisikap na ‘gawing makabago / moderno’ o ‘tanggapin’ ang Islam bilang 
mga halimbawa.) 

• Labis na pagpapakatalino (ang mga Muslim ay inaasahang mag-isip at 
mangatwiran, hindi lamang upang magkaroon ng paniniwala bilang unang 
hakbang, kundi para rin maisagawa at mailapat ang relihiyon nang wasto. 
Datapwat ang pagpapakatalino ay may mga praktikal na hangganan, na ang ibig 
sabihin ay may ilang mga bagay na dapat lamang tanggapin, paniwalaan, o gawin 
ng mga tao - mga bagay tulad, halimbawa, ng mga utos ng Allah. Sakaling 
tanggihan ng mga taong tanggapin, bigyang-bisa, o tuparin ang isang utos ng 



Allah, sa tanging dahilang hindi nila nauunawaan ang dahilan para roon, 
nahuhulog sila sa di-pagsunod at kamalian.) 

• Mating paninindigan (gaya ng mating pagbanggit o pakahulugan sa mga talata ng 
Qur’an, o paggamit ng mahina o inimbentong hadith upang suportahan ang isang 
lihis na pinaniniwalaan.) 

• Paghatol sa isang isyu sa kabila ng kakulangan ng kakayahan sa pag-aaral. 

Subalit, kung ang paggabay ay mula sa isa sa mga iginagalang at may-kakayahang iskolar na 
humahango ng kanilang mga turo mula sa Banal na Qur’an at mapaniniwalaang hadith, ang isang 
tao kung gayon ay mapapanatag. 

Sa kakulangan ng pagpapatibay ng mga iskolar na kwalipikado, alinsunod sa mga batayang 
ebidensya mula sa Qur’an at Sunnh, walang mga taong dapat ituring ang kanilang mga sariling 
ligtas. Kapag ang mapa ng kasaysayan ay napagbabalikang-aral, ang sangkatauhan ay 
natatagpuang naligaw kailanma’t ang renda ng talinong pantao ay natanggal sa kamay ng mga 
sumusuportang katibayan at nakawalang maluwag sa larangan ng mga nakaaakit na 
pagpapaliwanag. Ang paghahanap ng mga alkimiko sa ‘bato ng pilosopo’ (ang mahiwagang 
pormulang nagpapalit-anyo sa mga pangunang metal na maging ginto), sa bukal ng kawalang- 
kamatayan, sa mga gusing ginto at mga panaginip na pinangarap sa bawat alamat na 
nakapaglunsad ng isang sasakyang-dagat o ekspedisyon sa isang bigong pakikipagsapalaran ay 
mga madadaling halimbawa. Gayunman ay walang mga alamat na walang batayan ang kailanman 
ay naghatid sa walang saysay na sakripisyo para sa higit na kayamanan, lakas, mga buhay at mga 
kaluluwa bukod sa mga taglay ng huwad na relihiyon.. 

Ipinagkakanulo ng NaDiyos ’grasya ang mahina, di-umiiral, o sa tapatan ay inimbentong batayan 
ng maraming alamat ng makabagong teolohiyang Judio at Kristiyano. Tinatanggihan ng 
Ortodoksong (Sunni) Islam na tanggapin ang gayong ipokrisiya (pagkukunwari) sa loob ng 
paniniwala nito, at naninindigang sa kadalisayan ng mga turo nito sa pag-uutos sa mga iskolar 
nito na hanguin ang fiqh (mga batas na Islamiko) mula sa matatag at iginagalang na mga 
pamantayang pinagmulan ng relihiyong Islam, at pagkatapos ay pag-uuutos sa layko (di-iskolar) 
na sundin ang mga may-bisang kapasyahan ng mga iskolar na kwalipikado. 


Sa kasamaang-palad, maraming bagong kombertido ang nag-iisip ng sukdulang mapagtiwala, at 
nakalulungkot na walang-katwirang pag-aakalang nalalaman ng lahat ng mga ‘iskolar’ ang 
kanilang mga sinasabi, at lahat ng mga Muslim ay nasa gayong landas. Wala nang hihigit na 
malayo sa katotohanan. Ang isang malaking pagkakaiba ng mga sekta ay nagpapakilalang may 
marka ng Islam, sa lahat ng pagkakataon ay sumasaklaw mula sa pagkilatis sa ideyolohiya mula 
sa alinman sa maliit na pag-imbento hanggang sa tahasang paglapastangan. Ang ilang mga 
sektang eretiko (labag) ay kumakapit sa mga hangganan ng Islam na may matatalim na 
pakahulugan, samantalang ang iba ay labis na malayo mula sa sobre ng Islam upang 
mangailangan ng isang hiwalay na kodigo postal ng kaisipan. 

Samakatwid, may pangangailangan sa mga marka. 

Sa pangkalahatan, minamabuti ng mga Muslim na makilala nang di-hihigit sa pagiging, bueno, 
mga Muslim, sa tanging dahilang tinutukoy ng Allah ang Kataas-taasan ang mga 
mananampalataya bilang mga Muslim sa Banal na Qur’an. Sa mga gumagalang sa kataasan ng 
Allah, walang tatak na nilikha sa isip ng tao ang makakapagpaligsahan sa gayong pinili Mismo ng 
Lumikha. Gayunman, ang mga tatak ay naging mahalaga upang mapagkaiba ang mga iba’t ibang 
grupo. Ang dalawang pinakamalaking hati ng daigdig ng Islam ay ang mga Sunni at ang mga 



Shi’a. Ang Muslim na Sunni ay kumakapit sa sunnah (paraan) ng propeta Muhammad, gaya ng 
inihatid sa pamamagitan ng mga tradisyong Islamiko {hadith), samantalang ang mga Shi’a ay 
kumakapit sa mga turo ng kanilang mga pinuno sa relihiyon (mga Imam), may bisa man ng 
Qur’an at Sunnah o hindi. Gaya ng karaniwang nagaganap sa tuwing binibigyan ng pangunang 
pahalaga ng mga tao ang mga karismatikong lider sa ibabaw ng ipinahayag na katotohanan, ilang 
kakatwang indibidwal na may lalo pang kakatwang ideyolohiya ang gumapang sa tanikala ng 
kapangyarihan sa maraming panahon sa kasaysayan, itinatag ang kanilang paglihis sa batas ng 
relihiyon, at ginambala ang mga paniniwalang pansekta, pabagu-bagong hakbang, mula sa 
katotohanan ng panahon ng mga pinagmulan. Ang mga mapaminsalang lihis na kalakaran, 
kahawig niyaong mga lumaganap sa mga puso at isip ng mga Shi’a, ay mabisang naghiwalay sa 
isang mahabang listahan ng ibang mga sekta mula sa pangunahing kabuuan ng mga Muslim na 
Sunni. 

Magkagayunman, ang Islam na Sunni ay kinabibilangan ng halos 95% ng lahat ng Muslim sa 
buong mundo, at sa mabuting dahilan. Sa pagpapasimula, ang pamamaraan ay nagbibigay- 
katwiran. Sinumang tumatanggap sa Islam ay nagpapatunay sa kasukdulan at kaisahan ng Allah, 
na nangangailangan tanggihan ang anumang konsepto ng mga kahati o kabahagi sa pagkadiyos. 
Ay on sa salin ng kahulugan ng Qur’an (mula ngayon ay TMQ),^ 

<simula ng sipi> 

“Kaya’t huwag iagapay sa Allah ang mga katulad, 

yayamang alam mo (na wala Siyang anumang katulad)” [TMQ 2:22] 

<wakas ng sipi> 

At 

<simula ng sipi>“Sabihin mo, ‘Siya ang Allah, (na) iisa lamang, 
ang Allah, ang Walang Hanggang Dulugan. 

Hindi Siya nag-aanak ni ipinanganganak, 

Ni walang sa Kanya ay nakakatulad.’” (TMQ 112:1-4). 

<wakas ng sipi> 

Samakatwid, may iisa lamang kasukdulan at pangwakas na kapangyarihan, at iyan ang Allah, at 
ang Kanyang pagpili sa Banal na Qur’an bilang huling rebelasyon at kay Muhammad ibn 
Abdullah bilang huling sugo ay dapat igalang. Dagdag dito, muli at muli, inaatasan ng Allah ang 
sangkatauhan sa Banal na Qur’an na sundin ang halimbawa ng huling propeta, at sundin ang 
Allah at ang Kanyang sugong si Muhammad. Sapat na ang minsan, subalit ang madalas na pag- 
ulit ng ganitong turo ng Allah na Kataas-taasan sa Kanyang rebelasyon, ay dapat pumigil sa 
anumang pagtalakay sa puntong ito. 

Sa harap ng pangunahing kahalagahan ng halimbawa ni Muhammad sa relihiyong Islam, ang 
kataimtiman at tiyagang pinagpanatilihan ng mga naunang henerasyon ng aklatan ng mga tala ng 
hadith ay maalamat. Sa dahilang ito, sadyang walang sinumang tao sa kasaysayan ang may 
gayong detalyeng dokumentado at napatutunayan. Di-gaya ng malalabong larawan ng lahat ng 
nangaunang mga propeta, ang buhay, pagkatao, at mga turo ni Muhammad ay maaaring malaman 
sa ganap na detalye, at ang detalyeng ito ang kinakapitan ng mga Muslim na Sunni. 

Sa kabaligtaran, ang mga Muslim na Shi’a ay iisa lamang grupo sa isang mahabang listahan ng 
mga sektang lihis na piniling ipagwalang-bahala ang Sunnah ni Muhammad, sa isang antas o iba 


^ Ang bersyon ng salain ng kahulugan ng Qur’an (TMQ) na binabanggit sa aklat na ito, maliban kung 
isinasaad nang kaiba, ay The Qur’an, Arabic Text with Corresponding English Meanings, ng Saheeh 
International. 



pa, bilang pagpapahalaga sa mga turo ng kanilang mga lider ng sekta. Katulad ng mga 
Kristiyanong nagwalang-bahala sa mga ortodoksong turo ni Jesucristo bilang pagpapahalaga sa 
mas mapahintulot, bagamat salungat, na teolohiya ni Pablo, ang mga lihis na sekta ng Islam ay 
nagtatalaga ng paunang pahalaga sa mga turo ng tao na labag sa mga nakabatay sa Qur’an, 
Sunnah, at sa pakahulugan ng mga ito ng may-kakayahang iskolar. 

Sa kasamaang-palad (at mahuhulaan. gayundin), maraming nalihis ang nagbibigay ng mating 
banggit o mating interpretasyon ng Qur’an at hadith upang masuportahan ang kanilang mga 
pagkaligaw sa relihiyon. At kung hindi pag-aalinlanganan ng mga tao ang anumang sinasabi sa 
kanila, ang ilang ebidensyang binabanggit ay maaaring magmukhang kapani-paniwala, gaya ng 
isinaad ni William Shakespeare, “Maaaring banggitin ng demonyo ang Kasulatan para sa 
kanyang layunin.” 

Ang mga bagong nagkombersyon, na maaaring hindi makaalam ng pagkakaiba ng ortodokso at 
ng lihis, ng huwad na iskolar ng pagkalihis at ng may-bisang iskolar ng katotohanan, ay marapat 
maging tiyak na maingat sa pananaliksik at bigyang-patunay ang sinasabi sa kanila. Higit na 
mahalaga, ang mga tapat ay magsidalangin sa Allah na kanlungan ang kanilang mga puso, isip, 
katawan at kaluluwa laban sa paglihis, at itatag at panatilihin sila sa tuwid na landas ng Kanyang 
layunin. At iyan, sa kabila ng lahat, ang panalangin sa Al-Fatiha, ang unang surah (kabanata) ng 
Banal na Qur’an, at isang panalangin ng gayong kahulugan at balagang ang Allab ang Kataas- 
taasan ay nagtatalaga ng pagbigkas ng kabanatang ito sa bawat rakat ng bawat pagdarasal. 
Kaya’t ang mga tunay na Muslim ay dapat bigkasin ito nang may katapatan at paninindigan. 

Kaugnay ng pagtalakay sa itaas, ang sumusunod na mga libro ay tiyakang makatutulong sa 
pagkilala sa mga paglihis ng mga Shi’a (Shi’ites), gayundin ng ilang ibang lihis na sekta: 

• The Mirage in Iran - Satin ni Dr. Abu Ameenah Bilal Philips’ ng Sarah fee Iraan ni Dr. 
Ahmad al-Afghani 

• The Devil’s Deception - Salin ni Dr. Abu Ameenah Bilal Philips ng Talbees Iblees ni 
Ibn al-Jawzee 

• 1 .a.) Ang Sektang Maililigtas 

Isa sa madalas na banggiting hadith ay nagwawakas ng turong sa wakas ng panahon, ang Islam 
ay mahahati sa 73 sekta, 72 nito ang tutungo sa apoy. Nang tinanong kung alin ang sektang 
maliligtas, tumugon si Muhammad sa kahulugang, “Yaong sumusunod sa kung ano ako ngayon, 
at ang aking mga kasamahan.”^ 

Ipinapalagay ng ilang Muslim na ang hadith sa itaas ay may isang kahinaan sa kawing ng mga 
tagasalaysay nito, nililinaw ng iba na ang sapat na bilang ng mga naghatid ay nagpapatibay sa 
hadith. Sa alinmang paraan, ang katotohanan ay hindi man nahahati pa sa 73 sekta ang relihiyong 
Islamiko, tunay na patungo na ito roon. Maraming sekta ng mga Shi’a, isang lumalagong bilang 
ng mga kasukdulang Sufi, ang kultong Ansar, ang Nation of Islam, ang Ahmadiyyah (kilala ring 
mga Qadianee), ang mga Koran’ites, at marami pang iba ang naghaharap ng iba’t ibang anyo ng 
paglihis sa pagiging ortodokso (orihinal) ng Islam, na Sunni. Bukod dito, ang konsepto ng ligtas 
na sektang kinabibilangan niyaong nakakapit sa tinutukoy ng propeta at ng kanyang mga 
kasamahan kung ano sila ay waring hindi na isang palaisipan sa mga tiyak na mananampalataya. 

Mayroon, gayunpaman, na mga nagmumungkahi ng pagbabago ng relihiyong Islam batay sa 
ipinapalagay na pangangailangang gawing moderno ang Islam bilang pagkilala sa mga 
pagbabagong sosyal (ng lipunan) at politikal (ng pamahalaan) sa nakalipas na 1,400 taon. Sa 
ngayon, ang mga Muslim ayon sa kasaysayan ay naging ilan sa mga pinakamauunlad na tao sa 
mundo. Ang rebolusyong industriyal ng Europa ay iniugnay sa kalakhan sa kaalaman at mga 
pagbabagong hinango sa daigdig na Muslim, sa panahong ang aristokrasya (mataas na lipunan) 
ng Europa ay karaniwang nagpaaral sa kanilang mga anak sa mga pamantasan ng Espanyang 
Muslim. Nangibabaw ang mga Muslim sa wika at pag-aaral ng mga wika, pisikang para sa 
makina, paningin at teoriya, kimikang pangkalikasan at di-pangkalikasan, matematika, 
pagtatanim, panggagamot, heograpiya, at astronomiya, bilang banggit sa ilan sa mga agham at 
larangan ng karunungan. Marami sa mga pagsulong sa teknolohiya na nagbigay-daan sa isang 
mundong higit na mabuti ay inimbento ng mga Muslim, at ang pamantasan mismo ay nagsimula 
sa planong Muslim para sa nakatataas na institusyon ng pagtuturo.® 

Kaya’t hindi nahihiya ang mga Muslim na iharap ang mga isyu ng kanilang pag-iral at pagbabago 
sa panahon sa mga kapakanang hindi sumasalungat sa mga pamantayang panrelihiyon. Subalit, 
inihatid ng Allah na Kataas-taasan sa pamamagitan ng Kanyang huling propeta, si Muhammad, 
na hindi Siya tatanggap ng anumang pagbabago o imbensyon sa relihiyon. Ayon sa hadith ni 
Aa’ishah, nakatalang itinuro ni Muhammad, 

<simula ng sipi> 

“Sinumang mag-imbento ng anuman sa ating kapakanang ito [Islam] na hindi 

nabibilang doon, ay tatanggihan.”^ 

<wakas ng sipi> 


^ Tirmidhi (2641 

6 (EN) karagdagang kaalaman, mangyaring tingnan ang pangatlong aklat sa seryeng ito, 

NaDiyos’kubre, at Islam and Science, nina Shabir Ahmed, Anas Abdul Muntaqim, at Abdul-Sattar 
Siddiq; inilathala ng Islamic Cultural Workshop, P.O. Box 1932, Walnut, CA 91789; (909) 399-4708. 

^ Bukhari (2550), Muslim (1718), Sunan Abu Dawud (4606), Ahmad (26075, 26372) 



Kaya’t samantalang ang imbensyon sa mga bagay na di-praktikal sa relihiyon ay maaaring 
kapuri-puri, walang puwang ang pag-iimbento sa relihiyon mismo, sapagkat ang lahat ng mga 
imbensyon sa relihiyon ay naghahatid sa Impyernong-Apoy. Sa pag-aalaalang ang sangkatauhan 
ay hindi nilikha maliban sa paglingkuran at sambahin ang Allah (tingnan ang TMQ 51:56; “At 
hindi Ko nilikha ang jinn at ang sangkatauhan maliban sa sambahin Ako”), may katwiran mula sa 
pormulang ito, sapagkat ang ideya ay hindi pagaanin ang bawat isang bahagi ng buhay, manapa’y 
pagbutihin ang mga pamamaraan sa buhay upang mapagaan ang tungkuling siyang dahilan ng 
paglikha sa sangkatauhan - ang maglingkod at sumamba sa Allah. 

Samakatwid, ang pagpapagaan sa buhay ayon sa mga makamundong pag-iral ay kapuri-puri, 
sapagkat napagbubuti nito ang kalagayang pantao at nagpapalaya sa indibidwal, kapwa sa 
katawan at sa kaisipan, para sa pagsamba. Batay sa katawan, ang mga pinagbuting kalagayan ay 
nagpapagaan sa pagsasagawa ng mga gawaing pansamba, samantalang batay sa isip, ang mga 
kalagayan ay nagbibigay sa isang tao ng higit upang ipagpasalamat sa Allah. Sa kabilang dako, 
ang pagtatangkang pagaanin ang relihiyon sa pamamagitan ng pagsasaalanganin ng mga 
tungkuling panrelihiyon ay sukat-sisihin, sapagkat sa paggawa nito ay nililinlang ng indibidwal 
ang Allah sa mga tungkuling dahilan ng paglikha sa kanya sa Simula pa lamang. Kaya, ang isang 
telepono ay mas mabuti kaysa isang kalapating tagapaghatid, subalit samantalang ang apat na 
pagdarasal ay mas madali kaysa lima, napakatiyak na hindi ito mas mabuti, sapagkat ang 
anumang pag-imbentong sumasalungat sa Shari’a (batas) ng Islam, ay lumilihis mula sa 
relihiyon, at sa halip na gawing magaan ang relihiyon, ay isinasapanganib o sinisira ito. 

Na siyang naghahatid sa atin sa isang pangkalahatang batayang gabay na makabubuting tandaan 
ng bagong Muslim, at iyan ay ipinagbabawal ang alinmang bagay sa pagsamba (ibig sabihin ay 
ang bawat isang bagay kung saan umaasa ang sumasamba ng gantimpala mula sa Allah na 
Kataas-taasan, maliban doon sa itinatakda. Ang prinsipyong ito ay pinagkaisahan ng mga iskolar, 
at dapat itatag ng lahat ng mga Muslim ang mga iyon sa kanilang alaala sa dahilang pinagagaan 
nito ang relihiyon at pinadadali ang paraan ng pagbibigay ng kapasyahan. 
Lubhang napakalawak ng sumusuportang ebidensya para sa simulaing ito upang maging nasa 
labas ng isang obrang tulad nito, gayunman, dapat banggiting inihatid ng Allah na Kataas-taasan 
sa isa sa huling ayat (pangmaramihan ng ayah) na naipahayag, “Sa araw na ito ay ginawa Kong 
ganap para sa inyo ang inyong relihiyon at nilubos ang Aking kagandahang-loob sa inyo at 
pinagtibay para sa inyo ang Islam bilang relihiyon” (TMQ 5:3). Pagtanggap sa ayah na ito 
kasama ang madalas-uliting utos ng Allah na “Sundin ninyo ang Allah at ang Kanyang sugo (si 
Muhammad),” dapat igalang ng isang Muslim ang hadith na nagsasalaysay na itinuro ni 
Muhammad, 

• “Sinumang nag-iimbento ng anuman sa bagay nating ito (relihiyon) na hindi ukol 
dito ay tatanggihan niyon.”* 

• “Ang ipinagbawal ko sa inyo, inyong iwasan, at ang ipinag-utos ko sa inyo 
[upang gawin], gawin ninyo ito hangga’t® makakayanan.” 

• “Ang Allah, ang Kataas-taasan, ay nagtalaga ng mga tungkuling panrelihiyon, 
kaya’t huwag ninyong pabayaan ang mga iyon; naglagay Siya ng mga 
hangganan, kaya’t huwag ninyong tapakan ang mga iyon; nagbawal Siya ng ilang 
bagay, kaya’t huwag ninyong labagin ang mga iyon; tungkol sa ibang bagay ay 


Bukhari (bilang ulo ng isang kabanatang pinamagatang: Kapag ang isang lingkod-bayan o isang hukom 
ay nag-utos ng isang kapasyahan sa isang bagay na kaiba sa tuntunin ng sugo, ang kanyang utos ay 
tatanggihan) d) at Muslim (1718) 

Bukhari (6858) at Muslim (130) 



tahimik Siya - dahil sa awa sa inyo, hindi sa pagkalimot - kaya’t huwag 
ninyong paghanapin ang mga ito.” 

Bukod dito, inihatid ng Allah na Kataas-taasan, 

• “At anumang ibinigay ng Sugo sa iyo, tanggapin mo, 
at anumang ipinagbawal sa iyo, ay iwasan mo. 

At katakutan mo ang Allah; 

tunay, ang Allah ay mahigpit magparusa.” (TMQ 59:7) 

• “Yaong sumusunod sa sugo [Muhammad], ang propetang di-nag-aral 

na kanilang nakitang isinulat [binanggit] sa Torah at Ebanghelyo nilang taglay, 
na nag-aatas sa kanila ng tama at nagbabawal sa kanila ng kamalian 
at ipinahihintulot sa kanila ang mga mabubuting bagay 
at nagbabawal sa kanila ng masasamang bagay...” (TMQ 7:157) 

• “Siya ang para sa inyo ay lumikha 
ng lahat ng nasa lupa.” (TMQ 2:29 - 

na nagpapahiwatig ng pahintulot sa lahat ng hindi ipinagbabawal 
sa mga makamundong bagay.) 

• “Sabihin mo, ‘Sino ang nagbawal ng pagpapaganda ng [mula sa] Allah 
na Kanyang nilikha para sa mga alipin Niya, 

at ang mabubuti [ipinahintulot] 

na mga bagay na panustos?” (TMQ 7:32 - na nagbabadya ng kamalian sa 
pagbabawal sa hindi ipinagbawal ng Allah na Kataas-taasan tungkol sa mga 
makamundong bagay.) 

Kaya’t ang pangkalahatang simulaing ito ng bawat bagay sa pagsamba na ipinagbabawal maliban 
sa ipinahintulot at makamundong bagay na ipinahintulot maliban sa ipinagbawal ay hindi lamang 
nasusuportahang mabuti, bagkus may matinding diin. Dahil sa nauugnay ito sa paksang 
tinatalakay, yaong naghahanap ng isang mas madaling daan ayon sa pag-iral na pisikal at 
makamundong mga bagay ay pinasisiglang gawin ito, sapagkat isang mapaniniwalaang hadith 
ang nagsasalaysay na “Hindi kailanmang nabigyan ang propeta ng pagkakataong mamili sa 
pagitan ng dalawang bagay maliban sa pinili niya ang isa hangga’t yaon ay hindi isang 
kasalanan.”'^ Datapwat, yaong mga naghahanap ng pag-imbento sa mga bagay ng pagsamba ay 
marapat tutulan at / o isumpa. Nagkomentaryo si Imam Malik, 

<simula ng sipi> 

“Yaong nag-iimbento ng bagay para sa ummah (bansang Muslim) ngayon na 
hindi para sa mga nangaunang banal, ay nagpapahayag na ang propeta 


10 (EN) sabihin, huwag paghanapin ang mga bagay na pinigilang ipagbigay-utos ng Allah, mula sa 
Kanyang Kamnungan at Awa, sapagkat ang tugon ay baka magbigay ng higit na bagabag kaysa 
pakinabang. Sa bagay na ito, ipinahayag ng Allah sa Banal na Qur’an, “O kayong mga nanampalataya, 
huwag kayong magtanong tungkol sa mga bagay na, kapag sa inyo ay ipinakita, ay makapagdudulot sa 
inyo ng pangamba. Subalit kapag itinanong ninyo ito samantalang ang Qur’an ay ipinahahayag sa inyo, 
ang mga ito ay makikita ninyo.” (TMQ 5:101). Ang rebelasyon at relihiyon sa pagiging kompleto at 
ganap, ang mga itinakdang elemento ng relihiyon ay nalalaman, di-nagpapahintulot sa pagdaragdag, at 
ang mga ipinagbawal na elemento ng makamundong pag-iral ay nalalaman din, na nagpapahintulot sa 
lahat ng hindi ipinagbawal. Ang talakayan at makiling na pagsisiyasat na minarapat ng Allah na huwag 
pagpasyahan ay nararapat na iwasan. 

" Daraqutni (42, 104) 

Bukhari (3367), Muslim (2327), Muwatta Imam Malik (1603) 



(Muhammad) ay ipinagkanulo ang ummah, sapagkat sinabi ng Allah na 
Makapangyarihan sa Lahat, ‘Ngayon ay pinaging ganap Ko ang inyong 
relihiyon.’ Ang hindi bahagi ng relihiyon noon (panahon ni Muhammad at ng 
kanyang mga kasamahan ay hindi bahagi ng relihiyon ngayon.”'^ 

<wakas ng sipi> 

Ang punto ay samantalang ang mga pagkakataon para sa pag-unlad ng kalagayang pantao sa 
makamundong patakaran ay malawak, mayroon lamang mababang antas sa patakaran ng mga 
paniniwala at gawa, na kapag nilabag, ay maglalagay sa alanganin ng pag-angkin ng isang tao sa 
relihiyon. Ang mga pinakamababang pangangailangan ng pananampalatayang Islam ay malinaw 
na naipapakahulugan, na ang isang halimbawa nito ay matatagpuan sa sumusunod na hadith: 

<simula ng sipi> 

Isang lalaki mula sa Najd na may gusot na buhok ang lumapit sa Sugo ng Allah 
at narinig namin ang kanyang malakas na tinig ngunit hindi maintindihan ang 
kanyang sinasabi, hanggang sa nakalapit siya (at nalaman namin noon) na 
nagtatanong siya tungkol sa Islam. Sinabi ng Sugo ng Allah, “Kailangan mong 
isagawa ang limang Salat (mga pagdarasal) sa isang araw at gabi (24 na oras).” 
Itinanong ng lalaki, “Mayroon pa bang ibang (dagdag na) Salat (pagdarasal para 
sa akin?” Tumugon ang Sugo ng Allah, “Wala, maliban kung nais mong 
magsagawa ng Nawafil (karagdagan o di-obligadong) Salat (ay maaari).” Sinabi 
pa ng Sugo ng Allah sa kanya: “Dapat kang magsagawa ng Saum [mga pag- 
aayuno (ayon sa mga turo ng Islam)] sa buwan ng Ramadan.” Itinanong ng 
lalaki, “Mayroon pa bang ibang (dagdag na) pag-aayuno para sa akin?” Tumugon 
ang Sugo ng Allah, “Wala, maliban kung nais mong magsagawa ng Nawafil na 
mga ayuno (ay maaari).” Pagkatapos ay sinabi pa sa kanya ng Sugo ng Allah, 

“Dapat kang magbayad ng Zakat.” Itinanong ng lalaki, “Mayroon pa bang ibang 
babayaran ako bukod sa Zakat?” Tumugon ang sugo ng Allah, “Wala, maliban 
kung nais mong magbigay ng limos mula sa iyong sarili.” At pagkatapos ang 
taong iyon ay umurong na nagsasabing, “Sumpa man sa Allah! Hindi ako 
gagawa ng kulang o labis kaysa rito. ” Tumugon ang Sugo ng Allah, “Kung 
tapat siya sa kanyang salita, siya ay magtatagumpay kung gayon (mabibigyan 
siya ng Paraiso)”^"^ 

<wakas ng sipi> 

Mabisang binubuod ng hadith na ito ang pinakamababang mga hangganan ng gawaing Islamiko, 
kasabay ng pagwawakas na ang pagtupad sa mga pinakamababang hangganang ito ay naghahatid 
sa biyaya ng paraiso. 

Ang pormulang ito, mangyari pa, ay nagbibigay-katwiran, sapagkat isinasabuhay ng 
sangkatauhan ang gayong mga pormula araw-araw sa sanlibong paraan. Halimbawa, 
nanangailangan ang katawan ng tao ng pinakamababang dami ng oksiheno upang mabuhay, at 
isang pinakamababang batayang temperatura. Panatilihin ang mga pinakamababang ito, at 
makatatagal ang isang tao. Labagin ang mga pinakamababang ito sa pinakamaliit na sukat, at 
kamatayan ang magaganap. Gayundin, ang isang kotse ay nangangailangan ng isang 
pinakamababang takal ng gasolina upang makarating mula sa isang pook hanggang sa iba. Kahit 
isang patak na kulang sa pinakamababa ay mangangahulugan ng pagtigil ng kotse - kahit isang 
patak na katumbas ng layo. Gayunpaman ay kulang pa rin. Totoo, masasabi ng isang tao, “Aba, 

iparada na lamang ang kotse at lakarin iyon.” Subalit may mga bagay na hindi basta malalakad 
ng isang tao. Ang kabiguan ay isa roon. Ang isang puntong mababa sa isang ‘A’ sa pagsusulit 
ay hindi na isang ‘A.’ Isang gramong mababa sa isang onsa ay hindi na isang onsa. Isang hakbang 
sa likod ng nanalo ay pangalawang puwesto. Isang segundong labis na tagal sa ilalim ng tubig ay 
pagkalunod. At ang isang patak na mababa sa isang kinakailangang pinakamababa ay 
nangangahulugang ng kakapusan. 

Panatilihin ang mas mataas na oksihenasyon at temperatura ng katawan kaysa sa 
kinakailangang pinakamababa, at ang isang tao ay hindi lamang makakaramdam ng mas mabuti, 
kundi magiging nasa mas mababang panganib sa kapahamakan. Magkaroon ng mas maraming 
gasolina sa kotse kaysa kinakailangan, at ang isang tao ay magkakaroon ng mas malaking reserba, 
kung saka-sakali. Ang isang tao ay maaaring mamuhay sa mga pinakamababang kailangan — 
buhay sa bingit, kumbaga — subalit ito ay mapanganib, di-maginhawa at, sa ilalim ng karaniwang 
mga kalagayan, di-kailangang kahangalan. Higit na mabuting mamuhay sa loob ng mga 
hangganang maselan. Kaya’t gayundin sa relihiyon. Ang mga taong nabubuhay sa mga 
pinakamababang hangganan ng pananampalataya at gawain ay nagsasagawa ng paninimbang sa 
ibabaw ng bakod ng kanilang pananampalataya, nagsasapanganib araw-araw ng mga bunga ng 
pagkahulog sa maling dako. Sa isang banda, yaong mga pinaging ganap ang kanilang 
pananampalataya, gawa, at pagsamba ay namumuhay sa loob ng mga pinalawak na purok ng 
kaligtasang natatagpuan sa mga nakatataas na antas ng kabanalan. 

Kaya’t samantalang ang pamumuhay sa bingit ay naging kalakaran sa mga larangan ng sukdulang 
palaro at magugol na pananalapi, na pagkakamtan ng isang tao ng katanyagan o kayamanan sa 
panganib ng personal na kapinsalaan o pagkabangkarote, ang pamumuhay sa relihiyon sa bingit 
ay nagsasapanganib sa kaligtasan ng isang tao sa ... bueno, saan ba talaga? Kaunting 
karagdagang minutong natipid sa pananalangin, kaunting karagdagang subo na natipid sa pag- 
aayuno, kaunting karagdagang salaping natipid sa kawanggawa? Kakatiting na (kakaunting) 
halaga para sa kaligtasan, maiisip ng isang tao, at katiyakang sapat na isakripisyo para sa 
kapakanan ng pinalawak na purok ng kaligtasaan at ginhawa. At ito ay hindi waring ang isang tao 
ay mangailangang isapanganib ang lahat ng ibang sangkap ng makamundong pamumuhay. 

Sa kabaligtaran, ang mga Muslim ay nabubuhay sa mga kapansin-pansing malinis, tapat, 
malusog at kasiya-siyang pamumuhay. At bilang pagpupugay sa tagumpay ng pamantayang 
Islamiko, ang mga larangan ng pulitika, personal na pag-uugali, balangkas ng pamilya at lipunan, 
kabuhayan, batas na sibil at kriminal, at marami pang ibang disiplina ng makataong pamumuhay 
sa daigdig ng Islam ay nakapagtamasa ng ilan sa pinakadakilang tagal at tagumpay dahil sa 
mabubuting simulaing panrelihiyong kanilang pinagtatagan. Ang relihiyong Islam mismo ay 
isinasagawa ngayon katulad noong panahon ng propeta, si Muhammad, na sanhi upang ang Islam 
ang maging tanging relihiyong Abrahamikong isinasagawa ngayon sa kadalisayan ng orihinal. 
Kung sakali mang may rekord ng tagumpay na nagpapatotoo sa katotohanan, ito na nga iyon. 
Bukod dito, inihatid ng Allah ang pangakong palaging magkakaroon ng isang pangkat ng mga 
taong nasa katumpakan, sapagkat isinasalaysay ng mapaniniwalaang hadith na itinuro ni 
Muhammad, “Laging magkakaroon ng isang pangkat ng aking ummah (bansa) na hayagang nasa 
katotohanan hanggang sa Araw ng Paghuhukom.”'^ 

Sikapin nating maging kabilang nila. 

2) Ang mga Haligi 


Sa sandaling makapasok ang isang tao sa Islam, ang nagiging tanong ay, “Ano ang gagawin ko 
ngayon?” Ang maikling sagot ay, “Umuwi ka, maligo, at magsimulang magdasal.” 

Pagkapasok sa Islam, higit na makabubuting ang isang tao ay magsagawa ng isang ritwal ng 
pagpapadalisay, na binubuo ng pagpapaligo sa buong katawan sa tubig. Ang ritwal na ito ay 
karaniwang pansarili, at tulad ng pagbibinyag ay sumasagisag sa muling pagsilang sa isang 
pagiging bago ng kaluluwa. Itinuturo ng relihiyong Islam na kapag naging Muslim ang isang tao, 
lahat ng kanyang nangaunang mga kasalanan ay pinatatawad. Kung paanong ang kaluluwa ay 
nalilinis sa mga kasalanan sa pamamagitan ng wagas na katotohanan ng pagsaksi sa 
pananampalataya, ang katawan ay nalilinis nang masagisag sa kadalisayan ng tubig. 

Ang mga gawaing pangkatawan (pisikal) na nagiging tungkulin ng isang nagkombersyon ay lima, 
ang una bilang pagsasagawa ng shahada (pagpapatotoo sa pananampalataya), sa paniniwalang 
kaakibat (kasama) ng shahada, ang isang tao ay ipinakakahulugang kumikilala sa mga 
panuntunan ng pananampalataya (paniniwala sa Allah, sa Kanyang mga anghel, sa ipinabayag na 
mga kasulatan, mga sugo, Kabilang-Bubay, at kapasyabang Makadiyos). Ang apat na kasunod na 
mga tungkulin ay binubuo ng pagdarasal nang limang ulit (sa itinakdang mga pagitan, at 
alinsunod sa mga kautusang Islamiko sa pagdarasal at pagpapadalisay), taunang pag-aayuno sa 
buwan ng Ramadan, taunang pagbabayad ng zakat (kaloob sa maralita), at pilgrimabe (banal na 
paglalakbay) sa Mecca sa panabon ng Haj, minsan sa buong buhay, kung may kakayahang 
pangkatawan at pananalapi. Ngayon, bilang pag-aalaala sa aral sa itaas, ang unang tanong ay 
bindi, “Bueno, okey, pero paano ko isasagawa ang gayong mga bagay?” Bagkus, ang unang 
tanong ay dapat, “Okey, mainam, pero pwede bang pakisabi mo muna kung saan mo nakuha ang 
gayong turo.” 

Sagot: Sa Qur’an at Sunnah. Tungkol sa mga simulain ng pananampalataya, kabilang sa TMQ 
2:177 ang sumusunod: . ang (tunay na) pagiging matuwid ay (nasa) isang naniniwala sa Allab, 

sa Huling Araw, mga angbel, sa Aklat, at sa mga propeta ..Tungkol sa limang haligi ng Islam, 
ang (tunay na) pagiging matuwid ay (nasa) isang ...nagtatatag ng salah at nagkakaloob ng 
zakah...” (TMQ 2:177), “O kayong mga nanampalataya, ang pag-aayuno sa inyo ay itinalaga ...” 
(TMQ 2:183-185), at “At tapusin ang haj at ‘umrah para sa Allah.” (TMQ 2:196) Sa maraming 
talata ng Banal na Qur’an, ang mga paniniwalang ito ay muling isinasaad, binibigyang-diin at / o 
nililinaw, maging magkakasama o hiwa-hiwalay, at ang kaisahan, pagiging makapangyarihan sa 
lahat at kapasyahang Makadiyos ng Allah ay binibigyang-diin nang paulit-ulit. Ang nasa itaas ay 
isa lamang munting patikim ng mga katumang sumusuporta mula sa Qur’an. Mula sa Sunnah, 
natatagpuan natin ang nakilalang hadith na Gabriel, isinalaysay ni Umar (kasamahan ni 
Muhammad, at pangalawang Califa): 

<simula ng sipi> 

“Isang araw samantalang nangakaupo kaming kasama ng sugo ng Allah, may 
dumating sa harap namin na isang lalaking may labis sa kaputiang damit at labis 
sa kaitimang buhok. Walang mga tanda ng paglalakbay sa kanya at wala sa 
aming nakakilala sa kanya. Siya ay[lumapit at] naupo sa tabi ng Propeta. Itinukod 
niya ang kanyang mga tuhod sa mga tuhod ng Propeta at ipinatong ang kanyang 



mga kamay sa kanyang mga hita. Anya, “O Muhammad, sabihin mo sa akin ang 
tungkol sa Islam.” Sinabi ng Sugo ng Allah, “Ang Islam ay magpatotoong 
walang marapat sambahin maliban sa Allah at si Muhammad ang Sugo ng Allah, 
magtatag ng mga pagdarasal, magbayad ng zakat, mag-ayuno sa [buwan ng] 
Ramadhan, at magpilgrimahe sa Tahanan kung mayroon kang kakayahang gawin 
ito.” Sinabi niya, “Nagsabi ka ng totoo [o wasto].” Namangha kaming siya ay 
nagtatanong at pagkaraan ay sinasabi niyang nagsabi siya ng totoo. Anya, 
“Sabihin mo sa akin ang tungkol sa Imaan (pananampalataya).” Siya [ang Sugo 
ng Allah] ay tumugon, “Ito ay maniwala sa Allah, sa Kanyang mga anghel, 
Kanyang mga aklat, Kanyang mga sugo, sa Huling Araw at maniwala sa 
kapasyahang makadiyos, [kapwa] sa mabuti at masama roon.” Anya, “Sabihin 
mo sa akin ang tungkol sa al-Ihsaan (kamalayan tungkol sa diyos).” Siya [ang 
Propeta] ay tumugon, “Ito ay sumamba ka sa Allah nang hindi mo Siya nakikita, 
at kahit hindi mo Siya nakikita, [batid mong] ikaw ay nakikita Niya.” Anya, 
“Sabihin mo sa akin ang tungkol sa [pagdating ng] Huling Oras.” Siya [ang 
Propeta] ay tumugon, “ang tinatanong ay hindi nakaaalam ng higit sa 
nagtatanong.” Anya, “Sabihin mo sa akin ang tungkol sa mga palatandaan nito.” 

Siya ay tumugon, “Ang aliping babae ay magsisilang para sa kanyang 
panginoong babae, at makikita mo ang mga nakayapak, bahagyang nabibihisan. 

Mga maralitang pastol na nagpapaligsahan sa pagtatayo ng matatayog na mga 
gusali.” Pagkatapos ay lumisan siya. Nanatili ako nang matagal. Pagkaraan ay 
sinabi niya [Propeta], “O Umar, alam mo ba kung sino ang nagtanong?” Sinabi 
ko, “Ang Allah at ang Kanyang Sugo ang nakaaalam nang higit sa lahat.” Anya, 

“lyon ay [ang anghel na] si Gabriel, na naparito upang ituro sa inyo ang inyong 
relihiyon.”'® 

<wakas ng sipi> 

At, 

<simula ng sipi> 

Ang Islam ay itinayo sa lima (mga haligi); pagpapatotoong walang diyos 
maliban sa Allah at si Muhammad ay ang sugo ng Allah, pagtatatag ng mga 
pagdarasal, pagbabayad ng zakat, pagsasagawa ng pilgrimahe sa Tahanan, at 
pag-aayuno sa Ramadan.”^^ 

<wakas ng sipi> 

Kaya, pagkatatag ng kapangyarihan ng mga turo, makapagpapatuloy tayo. 

Ang mga ritwal ng pagdarasal ay matatagalang matutuhan, at ang isang kombertido 
(nagkombersyon) ay mauunawaang pinaluluwagan ng Allah ang mga pagkukulang sa Simula, 
hangga’t ang mga kombertido ay nagsisikap matuto at umunlad. Gayunpaman, ang dasal ay 
kinakailangang gawin sa kanilang takdang oras, at ang tungkulin ay nasa nagkombersyon upang 
matutuhan at maging ganap ang pagdarasal sa pinakamadaling pagkakataon, at alinsunod sa 
paraan at mga kondisyon ng pagdarasal ayon sa Shari’a. 

Sa isang bahagi ng unang taon, daratnan ng isang bagong nag-Muslim ang pag-aayuno sa buwan 
ng Ramadan, at ang panahon ng haj (pilgrimahe) sa Mecca, na sumusunod sa pag-aayuno ng 
Ramadan sa dalawang buwang lunar (Islamiko). Ang dalawang haliging ito ay nagpapakita ng 
pagkamakatwiran ng relihiyong Islam, sapagkat bagamat ang pag-aayuno sa unang pagkakataon 
ay maaaring maging isang napakabigat na karanasan sa ilan, ang bagong kombertido ay 

magiginhawahang malamang ang di-kakayahang mag-ayuno ay maaaring pagbayaran. At sa 
bagay na iyan, ang ayuno ay hindi kinakailangan para roon sa hindi makapagsasagawa gaya ng 
dahil sa mahinang kalusugan o katandaan. Gayundin, ang haj ay isang tungkulin para roon sa 
mga Muslim na may kakayahan (kapwa pisikal at pinansyal), subalit yaong mga walang 
kakayahan ay pinaluluwagan hangga’t ang mga pagkakataon ay pumipigil sa kanila. Gayunman, 
ang kahalagahan ng mga haliging ito ng relihiyon ay hindi dapat maliitin, at ang isang tao ay 
dapat lamang tumanggap ng pagluluwag kung sadyang hindi makakayanang magsagawa ng 
kinakailangang ritwal. Halimbawa, si Umar (kasamahan ni Muhammad at ang pangalawang 
Califa) ay nagbigay-diin sa kahalagahan ng haj sa pagtuturong “ang Muslim na may kakayahang 
magsagawa ng haj ngunit hindi ito isinagawa, at pumanaw nang nasa gayong kalagayan, hayaan 
kung gayong pumanaw bilang isang Judio o isang Kristiyano..”'* 

Ang pagbabayad ng zakat, ang kaloob sa dukha, ay siyang panghuli sa limang haligi ng Islam na 
nakatakda sa nagkombersyon, sapagkat ang zakat ay binabayaran minsan sa isang taon. Marahil 
isa sa pinakamahirap maunawaan sa mga haligi ng paggawa, ang zakat ay hindi ikapu, sapagkat 
ang zakat ay hindi isang porsyento ng kita. May ilang taong kailangan ang kanilang buong kita 
upang mabuhay, at sa gayon, ay hindi makakayanang magbayad ng anuman. Ang zakat, kung 
gayon, ay hindi isang bahagdan ng kinita, manapa’y isang bahagdan ng labis na kayamanan, ibig 
sabihin na ang mga Muslim ay inuutusang magbayad ng isang maliit (alinman sa 2.5% o 5%, 
ayon sa kategorya) na kaloob sa mga dukha mula sa kayamanang taglay na binanggit sa itaas at 
lagpas sa mga pangangailangan sa loob ng isang taon. Kaya’t kapag ang isang tao ay may isang 
milyong dolyar sa 11 buwan, ngunit nawalan nito sa ika-12, walang zakat na pagbabayaran. 
Gayundin, kung magsimula sa isang taon ang isang tao na may isang bahay, isang kotse, at isang 
sahod, maging malaki man ang sahod sa bagay na iyan, subalit walang naitabi nang may 
gayunding bahay, kotse at sahod, ngunit walang naipon nang high sa mga pangangailangan nang 
nakaraang taon, walang zakat ang babayaran. Ang zakat ay ipinapataw lamang sa mga gayong 
elemento ng kayamanan (halimbawa: salapi, ginto, mga ani, mga panindang para ipagbili, 
hayupan, atbp.), na kalabisan sa mga pangangailangan ng isang tao, na tinatamasa ng isang tao sa 
loob ng isang buong taon. 

Ang tinalakay sa itaas ay nagbibigay ng pinakamaikling panimula lamang, sapagkat ang bawat isa 
sa limang haligi ng Islam ay matatalakay sa isang librong nakalaan para sa paksang ito, at sa 
katotohanan, ang lahat ay mayroon. Napakaraming ulit, sa bagay na iyan. At minsan pa, ang 
punto ng aklat na ito ay hindi upang duplikahin ang impormasyong mayroon na, bagkus 
magmungkahi ng pinakamabuting paraan kung paanong maipapaloob ng mga bagong lipat sa 
Islam ang mga kaugalian ng relihiyon sa kanilang mga buhay. Tungkol sa kasalukuyang paksa, 
ang pinakamadaling bagay ay maimungkahi ang isa o isang bilang ng mga aklat sa paksang mga 
haligi ng Islam, at pagkatapos ay tumungo sa susunod na paksa. Ngunit hindi gaanong mabilis. 
May isang kahirapan ditong madaling makita, at marapat malutas muna bago magpatuloy. 

At ito ay mahalaga, kundi man pangunahin. Ang suliranin (isyu) ay ito: sa harap ng malinaw at 
payak na (simpleng) batayan ng Islam, sa pagiging ipinahayag na salita ng Allah sa Banal na 
Qur’an at sa halimbawa ng sugo (Muhammad) ayon sa nakatala sa Sunnah Qiadith), ang isang 
tao ay maaaring umasa ng isang tiyak at may kapangyarihang sagot sa alinmang simple at 
tuwirang katanungan. At 80 hanggang 90% ng pagkakataon, ang gayong makatarungang pag- 


Bayhaqi (8444) 

19 (EN) usapang Islamiko, isang tiyak na halaga ng perang kayamanan ang labas sa zakat. Ang halagang 
labas sa zakat ay katumbas ng halaga sa pamilihan ng 85 gramo ng ginto o 595 gramo ng pilak, alinman 
ang mas mababa.Ang zakat ay ipinapataw sa perang kayamanang higit sa halagang ito, kapag tinaglay 
sa loob ng isang buong taon. 



asam ay natutupad. Subalit hindi laging gayon. Ang 10 hanggang 20% ng mga isyu sa relihiyon 
ay hindi nagkakamit ng nagkakaisang pagkakasundo ng mga iskolar. Ngayon, natatagpuan ng ilan 
na ang kakulangan ng pagkakaisa ng mga iskolar ay nakababahala, subalit sa katotohanan, ito ay 
dapat kilalanin at igalang. Hayaan ninyong ipaliwanag ko. 



2.a.) Ang Mga Pagkakaiba 


Bilang isang bagong Muslim, pinag-isipan ko nang may kaunting pagkalito ang isyung ito ng di- 
pagkakasundo ng mga dalubhasa. Sa loob ng halos dalawang taon, pinagpunyagian ko ang 
suliraning ito hanggang isang araw ay nakatagpo ko ang isang kapatid na taga-Morocco sa mga 
lansangan ng Cambridge, Ingglatera, samantalang naglalakad patungo sa pagdarasal sa Biyernes 
ng konggregasyon {Salat al-Jum’ah). Kami ay nagawi sa pagtalakay sa puntong ito, kung saan 
itinuro niya sa akin ang isang gusali at nagsabi ng mga salitang may katuturang, “Nakikita mo ba 
ang gusaling ito? Bueno. Ako ay isang inhenyero ng pagbabalangkas. At masasabi ko sa iyong 
ang lahat ng mga gusali ay iginagawa ng planong magkaroon ng ilang antas ng kaluwagan. 
Kailangan ito, sapagkat ang lahat ng mga gusali ay dapat makayanang makaagapay sa hangin, sa 
mga pagyanig ng lindol, maging sa mga pagbabago ng temperatura. Kung ang isang gusali ay 
labis na matigas, ito ay magiging sirain, at ang pinakamaliit na kaunting ligalig ay hahantong sa 
mga pagkabiyak, pagkasira ng balangkas, at unti-unting pagguho. Ganito rin ang totoo sa 
relihiyon. Kailangang may kaluwagan sa isang relihiyon, at sa Islam ang kaluwagang iyan ay 
matatagpuan sa mga pagkakaiba ng mga iskolar.” 

Sa isang malaking antas, nakatulong sa akin ang kapatid na ito upang maunawaan ko ang 
karunungang makadiyos sa likod ng isyung ito. Unti-unti, natutuhan kong maunawaan ang 
maraming punto, ang una ay sa pagiging magkakasundo ng mga iskolar sa lahat ng mga 
mahahalagang isyu- doon lamang sa mga maliliit, mas mababang isyu ang mayroong di- 
pagkakasundo. Halimbawa, nagkakaisa ang mga iskolar sa pangangailangan sa limang araw-araw 
na pagdarasal at sa mga kondisyon ng pagdarasal, gaya ng kadalisayan ng tao, pook, at kasuutan, 
karamihan ng mga nakapaloob sa pagdarasal mismo at ang mga kondisyong nagbibigay-bisa at 
nagpapawalang-bisa sa pagdarasal, atbp. Datapwat, ang di-pagkakasundo ng mga iskolar ay 
sadyang umiiral sa maliliit, karagdagang isyu, gaya ng kung saan ilalagay ng mga Muslim ang 
kanilang mga kamay habang nakatindig sa pagdarasal, paano nilang ituturo ang kanilang daliri 
habang nakaupo, kung ang Basmallah (ang unang linya ng Al-Fatiha, pinakakaraniwang 
isinasalin sa kahulugang “Sa ngalan ng Allah, ang Puspos ng Awa, ang Maawain”) ay dapat 
bigkasin nang tahimik o malakas, atbp. Ang mga pagkakaibang ito ay marapat tanggapin at 
pabayaan, sapagkat ang mga dakilang iskolar ng lumipas ay di-nagawang lutasin ang mga 
pagkakaibang ito, sa kabila ng isang antas ng kaalaman at karunungang dumaraig sa taglay ng 
mga iskolar sa kasalukuyan. 

At samantalang totoong ang ilang isyu ay nakikinabang sa karagdagang pagsusuri, ang 
katotohanan sa bagay na ito ay ang pangyayaring ang pangunahing sigla ng fiqh sa kasalukuyan 
ay nakaturo sa mga kapasyahang pambatas sa mga bagong isyung hatid ng pagbabagong 
panlipunan, pampamahalaan at pang-agham. Ang mga pagtatangkang ituwid ang mga libong taon 
ng di-pagkakasundo ay kakaunti, at karaniwang napatutunayang walang resulta at bigo. Bukod 
dito, ang gayong mga pagsisikap ay karaniwang naghahati sa mga Muslim sa mga hiwalay na 
pangkat na salungat sa isa’t isa tungkol sa mumunti at, sa malawakang pananaw sa mga bagay- 
bagay, di-gaanong mahalagang mga isyu. At ang isang bagay na di-kailangan ng mga Muslim ay 
dagdag na sanhi ng pagkakahati. 

Isang kalungkut-lungkot na katotohanang ang mga Muslim ay kadalasang itinutuon nang higit 
ang kanilang pansin sa kakaunting maliliit na detalyeng kanilang pinagkakaibahan sa malawak na 
pundasyon ng relihiyong kanilang pinagkakasunduan - sa ibang salita, ang talagang 
mahahalagang isyu ng buhay at relihiyon. Nakaliligalig ang katotohanang noong mga panahong 
ang mga Muslim ay ginugutom, ginagahasa, pinahihirapan, at / o pinagpapapatay sa Palestina, 
Bosnia, Afghanistan, Chechnya, Kashmir, Burma, atbp., ang mga Muslim sa Amerika at 



Ingglatera ay nagtatalu-talo kung dapat silang humilera sa pagdarasal sa dulo ng kanilang mga 
daliri sa paa, sa kanilang mga bukung-bukong, o sa kanilang mga sakong. 

Marahil, ang pagtutuong ito sa mas maliliit na isyu ay bahagi lamang ng pagkamapili ng 
kalikasan ng tao, ngunit muli, marahil ay isa itong kasangkapan ng Shaytan (Satanas) upang 
abalahin ang mga Muslim mula sa mas maselang mga isyu ng kanilang buhay at relihiyon. 
Alinman ang totoo, ang bunga ay mapaminsala at, sa tapat na nagkombersyon, nakababagabag. 
Sa isang dako, niyayakap ng nagkombersyon ang Islam nang naghahanap ng isang daigdig ng 
kapayapaan ng kaluluwa sa pamamagitan ng katiyakan sa relihiyon. Sa kabilang dako, nakikita 
ng nagkombersyon ang mga Muslim na nagtatalu-talo, at kung minsan ay nag-aaway sa walang 
kabuluhang maliliit na pagkakaiba na pinakamabuting pabayaan na lamang, kaysa magdiwang 
ng pagiging iisa sa tunay na pananampalataya. 

Sa harap ng lahat ng nasabing ito, ang isang tao ay mangyari pang nagpapalagay na may iisa 
lamang tamang sagot sa alinmang katanungan, at naghahangad na maituwid ang anumang mga 
pagkakaiba na sadyang mayroon. Kung minsan, ito ay maaaring mangyari, at kung minsan ay 
hindi, subalit sa 100% ng pagkakataon ay sadyang hindi ito kinakailangan, sapagkat ang mga 
batayan ng relihiyong Islam ay malinaw at pinagkaisahan ng ijma (pagkakasundo) ng mga iskolar 
na Sunni, at ang di-pagkakasundo sa mga maliliit na mabababang bagay ay madaling 
mapauumanhinan batay sa katuruang Islamiko na ang mga gawa ay hinahatulan ayon sa hangarin 
(iniuulat ng mapaniniwalaang hadith na itinuro ng propeta, “Ang mga gawa ay ayon sa hangarin, 
at ang bawat tao ay tatanggap ng kung ano ang kanyang hinangad.” kaugnay ng sadyang 
walang halagang mga pagkakaibang yaon. 

Ang punto ay ang katotohanang ang paraan ng paglutas sa mga suliraning Islamiko ay hindi 
laging nagbubunga ng katumpakan o kaisahan ng hatol, at ito ay nasa ayos lamang. Walang 
sinumang perpekto (walang kapintasan) at maging ang mga iskolar ay saklaw ng mga pagkakaiba 
ng palagay at maging ng kamalian kung minsan. Magagawa ang mga kamalian, subalit sa 
relihiyong Islam, ang mga kakayahan ng taong nagkamali ay pinapahalagahan. Ang mga 
kamaliang nagagawa ng mga iskolar ay nakatayong mapatawad ng Allah na Kataas-taasan, 
samantalang ang mga pagkakamali sa hatol na pambatas ng layko ay nakatayong maparusahan. 
Sapagkat ang tanong ay hindi nakasalalay lamang sa kung isang tiyak na hatol na pambatas ay 
tama o mail, kundi kinasasangkutan din ng kung ang pamamaraan ng pagbibigay-hatol ay tama. 
Ang mga iskolar ay pinapananagot ng kanilang biyaya ng karunungan na magpasya ayon sa 
kanilang antas ng kakayahan, at ang lahat ng iba pa ay may tungkuling tumalima. Ang layko, 
gayunman, ay maaaring sisihin kung sila ay magpasya nang di-angkop sa kanilang antas ng 
kasanayan at kaalaman. Ang mga Kanluranin, na karaniwang namihasang tutulan ang 
kapangyarihan sa bawat antas, ay makikitang nakababagabag o di-maginhawa ang ganitong 
pormula, subalit gayunpaman, iyan ang kaugaliang Isla mi ko tungkol sa karunungan. 

Ang nasa itaas ay hindi nagpapakahulugang ang isang tao ay hindi maaari, o hindi dapat, itanong 
ang ebidensyang sumusuporta sa alinmang partikular na pasya ng isang iskolar. Hindi ... ang 
gayong mga tanong ay karaniwang tinatanggap nang mabuti, hangga’t nagtatanong ang 
estudyante sa paraan ng paghahanap ng kaalaman, at hindi sa isang pagtatangkang hamunin o 
pabulaanan ang iskolar — ang gayong mapagtalong pag-uugali ay maaaring matanggap mula sa 
ibang may gayunding katayuang dalubhasa, subalit sa pangkalahatan ay itinuturing na di-angkop 
o di-magalang sa ganang isang estudyante. Kayat ang pagtatanong sa isang awtoridad ay 
tinatanggap kapag ginawa nang may kababaang-loob at mabuting asal sapagkat, gaya ng 
isinasaad sa itaas, ang mga gawa ay hinahatulan ayon sa mga hangarin. 

Bukhari (1), Muslim (1907) 



Sa loob ng panahon at pag-aaral, karaniwang natututuhang kilalanin ng bagong Muslim ang di- 
pangkariwang mahihigpit na mga pamantayan ng may kakayahang pag-aaral na Islamiko, na 
nagpapatunay na nakasisirang-loob sa mga lumaki sa isang paaralang may nauugnay na 
malalambot na pamantayang akademiko ng Kanluraning pag-aaral. 

Sa sandaling mapagkilala ng isang lipat-pananampalataya (kombertido) o ng estudyante ng 
relihiyon ang malawak na pagkakaiba ng mga iskolar at ng layko sa Islam, ang pangangailangan 
sa pagtalaima sa mga nakahihigit na katangian ng mga iskolar ay nagiging malinaw. Bukod dito, 
ang kapayapaan, kaligtasan, at kagaanan ng pagtanggap sa gayong kaugalian ay hindi banyaga sa 
mga lumipat (nagkombersyon) sa relihiyon, na karamihan ay nagpupunyaging muling matuklasan 
ang pakiramdam ng kapayapaan na nauunang umagapay sa paglipat sa Islam. Ang kapayapaan 
ng pagkakaroon ng buhay at relihiyon ng katotohanan, ang pagiging ligtas ng pagtalima sa mga 
desisyon ng mga iskolar, at ang kagaanan ng pagpapatupad ng relihiyon batay sa may- 
kakayahang pag-aaral ay madaling maging malinaw sa lahat ng yumakap sa kapayakan 
(kasimplihan) ng gayong landas. Sa gayong layunin, ang mga iskolar ay pumapasan ng 
pananagutan sa kanilang mga pasya, ang mga estudyante at layko ay pumapasan sa pananagutan 
ng pagsunod sa mga turo ng mga iskolar, at ang bawat isa ay umuuwing maligaya, nasisiyahan, at 
panatag dahil sa pagiging wasto sa pamamaraan. Sa kabilang dako, yaong mga nahihilig sa 
pagtatangkang baguhin ang gulong ng fiqh ay karaniwang nakikita ang kanilang mga sariling 
bumibigay sa pagtatalo at di-pagkakasundo, na ang kapayapaan at kapanatagan sa wasto at 
pinakaligtas na daan ay nahahadlangan ng walang-saysay na pagsisikap na muling bigyang- 
kahulugan ang fiqh mula sa pundasyon ng pag-aaral na di-magulang at walang kakayahan. 

Ngunit paano kung ang isang pagkakamali ay nagawa? Ang katanungang ito ay umuukilkil 
(paulit-ulit) sa mga puso at isip ng mananampalataya, sapagkat ang mga tunay na mananampa- 
lataya ay kadalasang nagpupunyagi sa mga isyung may mas maliit na kahalagahan dahil sa 
sigasig sa pagiging ganap sa pananampalataya at pagsamba. Subalit ang punto ay ito: kung 
ginagawa ng bawat isa ang dapat nilang gawin, walang sinumang sukat-sisihin. Ang Islam ay 

• Principles of Islamic Jurisprudence (Mga Simulain ng Pagbabatas na Islamiko), ni 

Mohammad Hashim Kamali, Islamic Texts Society, pp. 374-379 (kabanatang pinamagatang: 
Conditions [Shurut] ofijtihad) (Mga Kondisyon ng Kataasan sa Kaalaman). 

• Studies in Usui Ul Fiqh (Mga Pag-aaral ng Batay an sa Kautusan), ni lyad Hilal, (Islamic 

Cultural Workshop, P.O. Box 1932, Walnut, CA 91789, (909) 399-4708), Section 8.1 - 
Qualifications for Performing Ijtihad (Mga Katangian ng Pagsasagawa ng Mataas na 
Kaalaman) , pp 103-105. 

Ang dalawang aklat sa itaas ay nagpapakahulugan sa mga katangian ng isang mujtahid (isang iskolar sa 
Islam na may kakayahang humango ng fiqh). Upang maunawaan ang mga kasalimuutan ng talaan ng 
mga katangiang tinatalakay, ang mambabasa ay patuloy pang pinasasangguni sa: 

• An Introduction to the Sciences of the Qur’aan, ni Abu Ammaar Yasir Qadhi, Al-Hidaayah 

Publishing. 

• Studies in Hadith Methodology and Literature, ni Muhammad Mustafa Azami, American 

Trust Publications. 

• Hadith Literature: Its Origins, Development and Special Features, ni Muhammad Zubayr 

Siddiqi, Islamic Texts Society. 

Paunawa: Ang mambabasa ay di-kailangang pag-aralang malalim ang mga aklat sa itaas, kundi kahit man 
lamang saliksikin ang mga nilalaman hanggang sa puntong magsimulang maglakbay ang isip, 
lumalangoy sa pag-ikot ng mga kasalimuutan, sapagkat sa puntong ito dapat manaig ang 
kapakumbabaan, kasama ng inaasam na bunga ng panlalamig ng pagkahilig sa personal na paghatol 
sa mga bagay ng fiqh, kalakip ng pagkilala sa pambihirang talino niyaong mga indibidwal na 
nakapagkamit ng katayuan ng mujtahid. 



nagtuturong itinatalaga ng Allah sa isang iskolar ang gantimpala ng isang mabuting gawa para sa 
pagssisikap sa kanyang sarili na makarating sa isang kapasyahan, at ang gantimpala sa isa pang 
mabuting gawa para sa pagiging wasto. Samakatwid, ang mga iskolar ay ginagantimpalaan ng 
dalawang mabuting gawa kapag wasto sa isang kapasyahan, at isang mabuting gawa kapag hindi 
wasto, dahil lamang sa pagtupad sa kanilang pananagutang panindigan ang kaalamang 
ipinagkatiwala sa kanila. Ang layko ay may naiibang antas ng pananagutan, at nagagantimpalaan 
sa pagtupad ng kanilang tungkuling tumalima sa mga iskolar. Bilang ganti, ang layko ay hindi 
pinapananagot sa pagsunod sa mga di-malinaw na kamalian sa panig ng mga 
iskolar, sapagkat ang layko ay hindi inaasahang magkaroon ng mga kasangkapang pang-iskolar 
upang higit na matuto. Kaya’t kung isinasaalang-alang ng mga iskolar ang fiqh ayon sa kanilang 
mga kakayahan (nang walang pagpapabaya sa kanilang mga tungkulin at walang pagtapak sa 
mga hangganan ng kanilang kamnungan), at kung ang layko ay tumatalima sa fiqh na inilatag ng 
mga iginagalang na iskolar (pagsunod sa palagay niyaong mga iskolar na kinikilala nilang 
pinakamaalam at pinakamapagtitiwalaan, at hindi kumukutya sa pamamaraan ng paghanap ng 
opinyong hangad nila, saanman nila matagpuan ito), ang bawat isa kung gayon ay malalagay sa 
tamang proseso, walang sukat-masisisi, at lahat ay magiging panatag, maligaya, at payapa kapwa 
sa kanilang pamilya sa pananampalataya at sa Allah. 

Kaya’t bakit hindi ito nagkakagayon? 

Sa simpleng dahilang may gayong labis na sigasig sa relihiyon, di-pagkakasundo at 
di-pagpapaubaya pagdating sa mga pagkakaiba sa fiqh. Ang pagiging mahigpit at di-mapaubaya 
ay maaaring maging mabuti pagdating sa mga isyu ng aqeeda (paniniwala), na nagpapahintulot 
ng maliit o walang puwang para sa pagkakaiba, subalit ang mga pagkakaiba sa pag-aaral ng fiqh 
ay kinilala, pinabayaan, at iginalang Simula pa ng panahon ng mga sinaunang iskolar. Yaong mga 
tunay na Muslim na hindi iginalang ang mga pagkakaibang ito ay nasa matarik na pakikipaglaban 
sa pagdagsa ng mahigit sa sanlibong taon ng mapayapang pagkakasundo sa pag-aaral, sa kabila 
ng mga pagkakaiba sa fiqh na tumututol sa kalutasan. Ang gayong mga Muslim ay karaniwang 
mapaghadlang, maingay, di-magpapaubaya, mahigpit at di-mapagkasundo, at kadalasang 
natatagpuan sa gitna ng kahit anong pagtatalo, nagpapahayag ng pinakamalalakas na kum-kuro sa 
pinakamataas na tinig, pinakakaunting kamnungan at pinakamababang asal. Sa kasamaang-palad, 
sila ay napakapalasak (karaniwan) sa mga Amerika, Ingglatera, at Kanlurang Europa upang 
makapagpadamang sila ay naroroon sa halos bawat moske sa daigdig na Kanluranin. Ang gayong 
mga tao ay dapat pag-ingatan, payuhan, at kung kinakailangan, iwasan. Kung minsan ay 
nananahimik sila at lumalamig sa paglipas ng panahon, kung minsan ay hindi. lyon ay isang 
mabigat na labang madalas ay nakasisira ng loob at kadalasang ikinatatalo. Subalit marahil ang 
gayong mga tao ay makikinig sa pinakamabuting payo, sapagkat sa Banal na Qur’an, ang 
matuwid na alipin, si Luqman, ay nakatalang nagpayo sa kanyang anak na lalaki nang ganito, 

<simula ng sipi> 

“O aking anak, itatag mo ang pagdarasal, 

sundin ang tama, ang mali’y iwasan, 

at maging matiisin sa anumang sa iyo’y dumatal; 

tunay, [lahat ng] mga bagay [na nangangailangan] ng paninindigan. 

At huwag mong ibaling ang iyong pisngi [nang pakutya] sa mga tao, 
at huwag kang lumakad nang nagmamagaling sa mundo. 

Tunay, ayaw ng Allah sa bawat isang dinaraya ang sarili at nagmamayabang. 

At maging mahinahon sa iyong hakbang, at ang iyong tinig ay babaan lamang; 

tunay, sa lahat ng tinig na hindi mainam, 

ang ingay ng mga asno ang nangingibabaw.” (TMQ 31:17-19) 

<wakas ng sipi> 



Bukod dito, ang isa sa mga pagpupunyagi ng lumipat-pananampalataya (kombertido) ay ang 
magpanatili ng kapayapaang panloob, na maaaring maging mahirap kapag ang mga 
nagsasalungatang kum-kuro ng mga iskolar ay umaabala sa pag-aaral ng mga pamantayan ng 
pananampalataya at gawain. Gayunman, magmumungkahi ako ng payo na ang Islam ay ang 
relihiyon ng kalagitnaang daan, at kapag ang isang tao ay naghahanap nang may katapatan, ang 
gitnang daang iyan ay halos laging matatagpuan. Ang gitnang daan ay isang landas ng 
katamtaman, na pinag-imbentuhan ng mga naunang henerasyon ng turong, “katamtaman sa lahat 
ng bagay.” Bilang kaugnay ng pagsasagawa ng Islam, ang isang higit na mabuting kawikaang 
Kanluranin ay maaaring mahirap matagpuan. Sakaling ang mga bagong Muslim ay sikaping 
mamuhay sa tuwid, gitnang daan ng Islam, basta papayuhan ko lamang silang hanapin 
ang tahimik, di-mausisang mga Muslim na waring nagsasagawa ng kanilang relihiyon nang may 
mabining pag-iwas sa mga maiingay, magugulong miyembro ng pamayanang Muslim. Ang isang 
tao ay di-makalalayong nagkakamali sa pag-aalaala sa mga pambungad na salita ng Desiderata 
(Mga Pangunahing Pangangailangan): 

<simula ng sipi> 

“Humayo kang mapayapa sa gitna ng ingay at pagmamadalian, 
at alalahanin ang kapayapaang maaaring nasa katahimikan. 

Hanggang sa pinakamalayo, nang di-sumusuko, 
sa lahat ng tao ay makipagkasundo. 

Bigkasin ang iyong katotohanan nang tahimik at malinaw; 
at ang iba ay pakinggan, maging ang mapurol at mangmang; 

Mayroon din silang kanilang salaysay. 

Iwasan ang mga maiingay at mapupusok na tao; 

Sila ay mga nakayayamot sa espiritu.. 

<wakas ng sipi> 

Sa kabilang dako, inaalagaan at pinapag-iinit ng mga iskolar ang espiritu. Sila ay matatagpuan sa 
mga sentro ng kaalaman, mabubuting asal, at mabuting kalooban. Ang kapayapaan at 
kapanatagan ay matatagpuan sa kanilang samahan at mga turo. 



2.b.) Mga Iskolar, at Fiqh (Batas na Islamiko) 


Ayon sa tinalakay sa itaas, lahat ng mga grupong nag-aangkin ng bandila ng Islam, maging 
wasto, lihis, o kahit buung-buong nasa labas ng Islam, ay nagpapahayag ng pagsunod sa Qur’an 
at Sunnah, ayon sa interpretasyon ng ‘mga iskolar’ (o ‘ulema" sa Arabik). Ang ‘ulema" ay tila 
gayong kahanga-hanga at makapangyarihan na ang isang tao ay maaaring madaling matukso ng 
komentaryong, “Ang ulema ng Islam ay nagtuturong ...” o “Ang ulema ng Islam ay 
nagsasabing...” Subalit sino itong maiilap na ‘ulema" na inaangking sinusunod ng bawat isa? 
Lubhang kapansin-pansin, ang iba’t ibang gmpo ay pawang may iba’t ibang palagay sa kung 
aling kalipunan ng mga iskolar o huwad na mga iskolar ang bumubuo ng kanilang konsepto NG 
‘ulema." Paano, kung gayon, malalaman ng isang lumipat sa relihiyon kung sino ang mga tunay 
na iskolar, at magkakaroon ng kamalayan sa mga isyung kanilang ipnagkakaiba? 

Bilang pasimula, kailangang maunawaan ng isang tao na ang mga pagkakaiba ng mga dalubhasa 
tungkol sa mga nakabababang elemento ng fiqh na Islamiko ay dapat igalang at pabayaan. Sa 
kabilang dako, ang mga isyung nakapagkamit na ng ijma (pagkakasundo) ng mga iskolar ay dapat 
tanggapin at hindi pagtalunan. Kaya, maaaring may puwang para sa magalang na pagsisiyasat, sa 
kalipunan ng mga estudyante ng kaalaman at mga iskolar, sa mga isyung nakapagkamit na ng 
ijma ng mga iskolar, maging sa kalipunan ng mga Imam ng apat na Madhhab (paaralan ng 
kaisipang pambatas) o sa pangkat ng mga iginagalang na iskolar ng mga huling panahon sa 
kasaysayang Islamiko. Dagdag ditto, yaong mga nagtatalo sa mga isyu ng fiqh nang walang sapat 
na kaalaman o pagsasanay ay dapat tahasang iwasan, sapagkat ito ang saklaw ng mga may- 
kakayahang iskolar, at mga may-kakayahang iskolar lamang.. Iniuulat ng TMQ 4:83, 

<simula ng sipi> 

“At kapag sumapit sa kanila ang isang bagay (alalaong baga, isang kaalaman) 
tungkol sa [pangmadlang] kaligtasan o katatakutan, ito ay kanilang ipinaaalam. 

Subalit kapag sa Sugo ito ay ibinalik nila, 
o sa mga nasa kapangyarihan sa kanila, 
yaong [maaaring] makapagbigay ng tamang pasya mula roon 
ay makaaalam tungkol sa bagay na iyon. 

At kundi lamang sa buti at awa ng Allah sa inyo, 

maaaring kay Satanas ay nakasunod kayo, liban sa iilan lamang sa inyo.” 

<wakas ng sipi> 

Kaya’t bilang pasimula, dapat tumigil ang mga Muslim sa pagsasapanganib ng kanilang 
kaligtasan sa mga opinyon ng mga di-kwalipikadong Muslim na ang kawalang-gabay ay 
makakahawig niyong sa Shay tan (Satanas). Pangalawa, dapat silang maglubay sa pag-aaway sa 
mga maliliit, karagdagang isyung hindi napagkasunduan sa loob ng 1,400 taon ng may-bisang 
pag-aaral, at hindi lubhang mahalaga sa alinmang pagkakataon. Halimbawa, ang mga isyu ng 
aqeeda (paniniwala) ay higit na malaki ang kahalagahan kaysa kung saan ilalagay ng mga tao ang 
kanilang mga paa at kamay habang nagdarasal. Gayundin, ang mga Muslim ay dapat huminto sa 
pagbamon sa mga isyu, kapwa malalaki at maliliit, na pinagkasunduang nagkakaisa ng 1,400 taon 
ng pag-aaral, sapagkat maliban kung ang isang tao ay may katayuang pang-iskolar na 

Karamihan ng mga Muslim sa mundo ay sumusunod sa isa sa apat na Madhhab (Ang mga ito ay 
kilala bilang ang mga Madhhab na Shafi, Hanafi, Hanbali, at Maliki, na ipinangalan sa mga Imam na 
ang mga interpretasyon ng mga ebidensyang Islamiko ay bumuo ng pundasyon ng bawat isang 
Madhhab). 



makalalaban sa mga dakilang iskolar ng nakalipas, ang mga isyung ito ay napagpasyahan at patay 
na. 

Susunod, dapat kilalanin ng mga Muslim na may mga aspetong makatwiran sa paglapit sa 
kaalamang Islamiko. Ang bagong kombertido ay nangangailangang madala sa tamang landas 
hangga’t maaga, paginhawahin doon pagkatapos, at pinakamahalaga, hindi mailayo sa relihiyon 
ng walang-patid at mapilit na di-pagkakasundo. Ang labis na pagmamaneho sa relihiyon ay isang 
pangkaraniwang sintomas para sa bagong kombertido, hatid ng kalituhan sa pagharap sa 
maramihang malalakas at magkakasalungat na mga pananaw. Ang marahas na paglipat mula sa 
isang kasukdulan ng kaisipan tungo sa iba pa, na kadalasang tumatawid sa tuwid at gitnang daan 
ng pagkakatamtaman na may mga malalawak, walang-habas na paglikong walang kontrol at 
karamihang walang patutunguhan, ay nakatatakot at nakalilito, at hindi lamang sa 
nagkombersyon. Samantalang ang mga bagong lipat-pananampalataya ay maaaring makaranas ng 
pagkalito at di-kapanatagan mula sa kabiguang makakita ng maginhawa at tiyakang paggabay, 
yaong malalapit sa kanila, alalaong-baga, mga nagmamalasakit na kaibigan at kapamilyang 
inaasahan ng bagong Muslim na maabot na may dawa (pag-aanyaya) sa Islam, ay maaaring 
magkaroon ng negatibong dating sa pagkakasaksi ng magugulo at walang-katiyakang pag- 
indayog ng isip at gawaing karaniwan sa Kanluraning nagkombersyon. Ang bagong Muslim ay 
maaaring unti-unting makahawak sa relihiyon at mapalumanay ang mga indayog, subalit marami 
ang hindi at ang ilan, sa pagkapagod sa kabiguang makapagmaneho nang tuwid, kumbaga, ay 
lumilisan sa Islam nang buo. 

Ang Aqeeda ay karaniwang hindi siyang pangunahing isyu ng kalituhan para sa bagong 
kombertido, sapagkat ang katumpakan ng aqeeda ang siyang karaniwang dahilan sa paglipat- 
relihiyon sa mula’t mula pa. Karamihan ng mga bagong kombertido ay pumapasok sa Islam 
bhang bunga ng pagkakatuklas sa simpleng mga turo ng Qur’an sa aqeeda at tawheed upang 
mapantayan ang kanilang katutubong balangkas ng paniniwala. Sa bandang huh lamang nagiging 
isang bahagi ng pag-aaral kung minsan ang pagkakaiba sa aqeeda, gaya ng tinatalakay sa ibaba. 

Ang mga pagkakaiba sa fiqh, gayunman, ay siyang pangunahing isyu ng kalituhan. Ang bagong 
Muslim ay kadalasang may karanasang magdasal sa unang pagkakataon at mapagsabihang 
humilera sa pamamagitan ng mga daliri ng paa, ilagay mo ang mga kamay mo nang ganito, gawin 
mo ang gayo’t ganito sa iyong daliri habang nakaupo, maupo nang gayo’t ganito, atbp. Sa 
susunod na araw, ilang may malasakit na kapatid ang maaaring maobserbahan ang bagong 
kombertido at mapilitang magsabing humilera sa pamamagitan ng mga sakong o bukung- 
bukong, ilagay ang mga kamay sa ibang lugar, igalaw-galaw ang daliri sa halip ng ituro, atbp. 
Pagkaraan ng ilang ligid ng mga may mabuting hangaring kapatid na pinatatalbog ang bagong 
lipat-relihiyon sa iba’t ibang pader ng maliliit ngunit magkakasalungat na fiqh, ang ilang 
nagkombersyon ay nagsasawa at sumusuko, na iniiwan ang mga may-mabuting hangarin ngunit 
nakalilitong kapatid na nagtataka kung ano ang nagawa nilang mali, gayong sa katotohanan ay 
nilito lamang nila ang nagkombersyon palabas ng moske nang may sobrang bigat ng salu- 
salungat na impormasyon. 


Kaya’t ano ang pinakaligtas at pinakamabuting landas upang matuto at magsagawa ng kanilang 
relihiyong Islam? Ang tugon sa tanong na iyan ay magkakaiba mula sa iba’t ibang ‘iskolar’, 
subalit salamat at nag-uukol lamang ng kakaunting posibilidad. Bhang pasimula, maraming 
iskolar at imam ang nagagawi sa pagrekomenda ng mas maraming makabagong libro ng 
pagbabatas na Islamiko, tulad ng Fiqh us-Sunnah, ni Sayyid Saabiq, mga maliliit na sulatin nina 
Nasr Ad-Deen Al-Albaani at iba pa, at sariling pag-aaral at mga koleksyon ng hadith at tafseer 
(kapaliwanagan). Ang iba ay nagtuturo sa bagong Muslim na tumungo sa pamantayang mga libro 



ng isa sa apat na Madhhab. Ang Manual of Islam at Reliance of the Traveler ni Al-Nawawi, 
kapwa isinalin ni Nuh Ha Mim Keller, ang pinakamabuting salin ng pamantayang aklat ng fiqh na 
Shafi sa wikang Inggles na kilala ng awtor na ito, bagamat kapwa nila taglay ang kulang-palad na 
bahid ng matibay na katapatan sa Sufismo at aqeeda ng Astiari ng nagsalin . 

Nasasabi ito, ang lahat ng mga aklat sa itaas ay may kani-kanyang mga tagapagtaguyod at 
tagasalungat, at bawat indibidwal ay kailangan lamang siyasatin ang iba’t ibang mga palagay 
upang mapagpasyahan kung alin ang susundin. Sa Simula, ibig sabihin. Hindi kataka-taka, 
maraming sa Simula ay tumatahak sa isang landas ng pag-aaral ang unti-unting nahahatak tungo 
sa isa pa. Ang prosesong ito ay tiindi naman talagang masama, sapagkat pinakamabuting 
makapipili ang mga tao ng kanilang direkyon matapos timbangin ang lahat ng mapagpipilian. 
Ipinapalagay ko, gayunpaman, na karamihan ng pangunang kawalang-desisyon at pag-aatubili sa 
pagitan ng mga paaralan ng kaisipan ay nagbubunga mula sa di-pagkaunawa sa mga gampanin ng 
mga Madhhab at ng kinikilala, sa kasalukuyan, na kilusang Salafi. Maraming nag-aakalang ang 
dalawang pag-iral na ito ay magkasalungat sa isa’t isa, at sa panlabas ay magmumukha itong 
totoo. Datapwat, kapag nasiyasat, karaniwang napagkikilala ng mga Muslim na ang dalawang 
paaralang ito ng kaisipan, sa katotohanan, ay magkarugtong, sapagkat ang mga Madhhab ay 
nabuo sa Simula bilang mga paaralan ng fiqh, samantalang ang kilusang Salafi ay isang 
pagpapabago (reporma) ng Islam. Ang mga reporma ng kilusang Salafi ay pangunahing nakatuon 
sa pagtutuwid niyaong mga kamaliang napalago sa pagsira sa bansang Muslim (ummah) sa 
pangkalahatan at sa sistemang Madhhab sa katiyakan, na ang mga isyu ay: 

• Mga kamalian sa aqeeda, na naging pampalagian sa mga Madhhab sa 
pamamagitan ng nakapanghihinayang na pagtanggap sa mga aqeeda ng Ashari at 
Maturidi; 

• Ang kaugaliang Sufismo, na hindi lamang naging panatiko at sukdulan, kundi 
gayunding tila di-makatkat sa pagkakadikit sa mga Madhhab kasunod ng 
panahon ni Abu Haamid Muhammad al-Ghazali (1058-1111 C.Ef, 

• Ang kaugnay na hindi pagsang-ayon ng mga iskolar ng Madhhab na baguhin ang 
fiqh ng kanilang Madhhab nang iharap sa salungat na ebidensyang hadith, sa 
kabila ng utos sa relihiyong gawin ito kapag nakatatagpo ng may-bisang 
ebidensya ng hadith 

maunlad na pagbabago ssifiqh sa harap ng bagong kaalaman. Datapwat, ang gayong mga pagbabago ay 
may madalang na ebidensya at ang isang tao ay mahirap makakita ng mga pagbabago sa kalakarang 
fiqh ng Madhhab sa harap ng pinagtatalunan ng marami na talagang pangwakas na ebidensya. Ang 
sumusunod na mga pahayag ng mga imam ng apat na Madhhab ay nauukol: 

• Abu Hanifah - “Kapag mapaniniwalaan ang Hadith, iyan kung gayon ang aking 
Madhhab'” (Ibn Abidin, Al Hashiyah, p. 1/63) at “Kapag nagpahayag ako nang salungat 
sa nasa aklat ng Allah, o salungat sa pahayag ng Kanyang Sugo, iwanan na ninyo kung 
gayon ang aking pahayag.” (Al-Fulani, I’qath Al Himam, p. 50) 

• Malik - “Isa lamang akong tao; nagkakamali ako at may pagkakataong ako’y tama. 

Kaya’t tingnan ninyo ang aking mga palagay; ang bawat bagay na sumasang-ayon sa 
aklat at sa Sunnah ay tanggapin ninyo kung gayon, at bawat bagay na di-sang-ayon sa 
mga iyon, iwan ninyo iyon kung gayon.” (Ibn Abd Al Barr, Al Jami, p. 2/32) 

• Shafi - “Kapag mapaniniwalaan ang Hadith, kung gayon ay iyon ang aking Madhhab” 
(Al-Nawawi, Al Majmu, p. 1/136); “Bawat isyung may isang mapaniniwalaang pahayag 
na isinalaysay mula sa Sugo ng Allah at iyon ay salungat sa aking sinabi, samakatwid, 
ibinabalik ko ang aking pahayag sa tanang buhay ko at pagkatapos niyon” 

(Abu Na’eem, Al Hilyah, p. 9/107); at “Bawat hadith mula sa Propeta, kunin ninyo kung 
gayon bilang aking opinyon, kahit hindi ninyo iyon narinig mula sa akin” (Ibn Abi 



• Taqleed, o bulag na pagsunod, sa panig ng mga tagasunod ng Madhhab; 

• At ang pagpasok ng mga di-relihiyonsong kaugalian (kabilang yaong mga 
ibinalik mula sa panahon ng kamangmangan) sa mga kaugalian ng relihiyong 
Islam 

Ang kilusang Salafi ay hindi, at hindi kailanman naging, bilang pangunahin na isang kilusan sa 
fiqh, at ang mga Madhhab ay talagang wala kundi gayon. Kaya, sa katotohanan, ang dalawang 
paaralang ito ay nagtataguyod at nagdurugtong sa isa’t isa. Binubuo ng fiqh ng mga Madhhab 
ang pundasyong sa kalakhan ay pinagbabatayan ng makabagong pananaliksik sa fiqh, 
samantalang kinikilala at itinutuwid ng kaisipang Salafi, na sa loob ng mga dantaon, ay palitiim 
na gumapang sa mga paniniwala at kaugalian ng karamihan sa mga Muslim, na karamihan sa 
kanila ay sumunod sa isa sa apat na Madhhab. Gayong kakompleto at pandaigdigan ang 
pagpasok ng Sufismo at alinman sa aqeeda ng Ashari o Maturidi sa daigdig ng Madhhab na, sa 
tamang panahon, naituring ang mga ito bilang nakapaloob sa mga Madhhab. Ang gayon ay hindi 
naglalarawan ng kaisipan sa panahon ng mga pinagmulan, at ang daigdig ng Muslim ay may 
ipagpapasalamat sa mga Salafi sa pagkilala at pagpapahayag ng gayong katotohanan. 

Pagkasabi nito, madaling mauunawaan ng isang tao kung bakit ang kilusang Salafi at ang mga 
Madhhab ay madalas na itinuturing na salungat sa isa’t isa. Sapagkat bagamat sa katotohanan ay 
hindi gayon, sa kaugalian, ang mga tagasunod ng iba’t ibang paaralang ito ay kadalasang 
nabibigong paghiwalayin ang mga isyu. Napakaraming di-nakaaalam na mga Salafi ang 
tumatanggi bilang reaksyon sa fiqh ng mga Madhhab, naghahagis sa sanggol na kasama ang 
tubig na pampaligo, kumbaga, sapagkat hindi nila pinapagkakaiba ang kahalagahan ng fiqh ng 
mga Madhhab at at ang mga paglihis sa paniniwala at kaugaliang naugnay sa mga Madhhab sa 
paglakad ng panahon. Itinuturing na mali ng ibang mga Salafi ang mga pagkakaiba safiqh bilang 
pangunahing isyu, samantalang sa katotohanan ay ang nakatala sa itaas ang mga pangunahing 
isyu. Sa kabilang panig ng pagiging magkatulad, ang mga tagsunod ng Madhhab ay madalas na 
tumatanaw sa mga Salafi nang may galit sapagkat ang kaisipang Salafi ay hunahamon sa aqeeda 
at Sufismo, na itinuring nilang napapaloob sa kanilang partikular na Madhhab. Ang kanilang 
galit na ito, mangyari pa, ay tunay, at sa mga isyung ito ay sadyang nangangailangan ang isang 
taong kumuha ng panig - pabor o laban sa Sufismo, pabor o laban sa aqeeda ng Ashari o 
Maturidi, atbp. Kilalanin natin, gayunman, na hindi ang fiqh ng mga Madhhab ang hinahamon 
nang gayon na kagaya ng mga kamalian sa aqeeda, paglihis tungo sa Sufismo, di-pag-unlad sa 
fiqh, bulag na pagtalima ng mga tagasunod, at pagtanggap sa mga kaugaliang di-Islamiko. 

Ang huling bunga ay, karaniwang inihahanay ng mga timbang na Muslim na yaon ang kanilang 
sarili sa gitnang landas sa pagitan ng mga kasukdulan, hinahanap ang mabuti sa loob ng dalawang 
grupo, na sa palagay ng awtor na ito ay nangangahulugan ng pagkilala sa pagiging pinakamabuti 
ng fiqh ng mga Madhhab sa isang dako, at sa katangian ng mga reporma ng Salafi sa kabila. 

Ang kuru-kurong ito ay hindi walang pangunguna, sapagkat ang lahat ng mga iskolar na muling 
nagsabuhay ng kaisipang Salafi (kabilang sina Shaykh al-Islam Ibn Taymeeyah, Ibn Qayyim al- 
Jawzeeyah, at Muhammad ibn Abdul-Wahhaab), ay nagsimula ng kanilang mga pag-aaral bilang 


Hatim, Adah Al Shaft, pp. 93-94); “May pagkakasundo sa mga Muslim, na sinumang 
pinakitaan ng Sunnah ng Propeta ay pinagbabawalang iwan iyon kapalit ng sinabi 
ninuman, maging sinuman ang taong iyon” (Al Fulani, I’qath Al Himam, p. 68). 

• Ahmad ibn Hanbal - “Huwag ninyo akong bulag na sundin, ni si Malik, ni si Shafi, ni si 
Al-Awzafii, ni si Al-Thawri. Sa halip, kunin ninyo ang kanilang pinagkunan” (Al Fulani, 
Iqath Al Himam, p. 113). 




mga tagasunod ng isa sa mga kinaugaliang Madhhab, itinaguyod ang landas na ito ng pag-aaral, 
at hindi kailanman nagpabagsak ng alinman sa mga 

paaralang ito ng fiqh. Sa halip, sinikap nilang maibalik ang mga Madhhab, subalit kasabay na 
mareporma ang paraang susundin ang mga ito. Bukod dito, wala isa man sa mga iskolar na ito 
ang kailanman ay nag-angking itinatag ang isang bagong paaralan ng fiqh, sa kabila ng 
katotohanang, sa harap ng kanilang katanyagan at tagumpay sa pag-aaral, walang alinlangang 
maaari nilang maisip na ang gayon ay naaangkop. At, sa katotohanan, sa bawat bahagi ng 
kasaysayan sa loob ng nakalipas na mga milenyo (libu-libong taon), ang magkakatulad na mas 
nakararaming mga Muslim, layko at mga iskolar (kabilang ang mga iskolar na Salafi), ay 
sumunod sa isa sa apat na tradisyonal na Madhhab. 

Sa harap ng nasa itaas, at kung isasaalang-alang na ang karamihan ng mga Muslim ay napagkaisa 
sa pamamaraan ng pagsunod sa. fiqh ng mga Madhhab sa mabigit sa sanlibong taon, ang isang tao 
ay maaaring bangaring maalaala ang hadith na nagtatala ng itinuro ni Muhammad, “Ang aking 
ummah (bansa) ay hindi kailanman magkakaisa sa isang kamalian.”^"^ 

Itinuturing ng ilang iskolar (karaniwang yaong nasa mga Madhhab) ang pagsunod sa isang 
Madhhab na obligado sa layko, samantalang ang iba (karaniwang yaong sa kilusang Salafi) ay 
hindi. Alinmang opinyon ang tanggapin ng isang tao, makabubuting pansining halos lahat ng 
mga iskolar, na walang pagsasaalang-alang ng paaralan, ay kumikilala at nagpaparangal sa 
pangingibabaw ng fiqh ng apat na Madhhab. 


Kahawig nito, ang mga kahalagahan ng kilusang Salafi ay marami, at sadyang malinaw. Bilang 
pasimula, kung ang landas ng Salafi ay ipapakahulugang landas ng pagtulad sa mga nangaunang 
matutuwid at pinakamabubuti sa ummah (bansang) ito ng Islam, ibig sabihin, ang mga 
kasamahan ni Muhammad (o ang salaf na pinagkunan ng pangalan ng kilusan), hindi ba kung 
gayon dapat maghangad ang lahat ng mga Muslim ng ganitong tagumpay? Hindi ba dahil doon 
hahangarin ng Muslim na maging tulad ng salaf! Pangalawa, kung ang kilusang Salafi ay 
ipinapakahulugang isang kilusan para ituwid ang mga paglihis na nakatala sa itaas, hindi ba 
maghahangad ang lahat ng mga Muslim sa pagsapi? Ang suliranin, kung gayon, kaugnay ng 
fiqh, ay walang pinagkasunduang pangkat ng mga katuruang binigyang-kahulugan bilangng 
kilusang Salafi. Sa halip, maraming mga aklat at sulatin, may ilang kasing-ikli ng mga polyeto, 
may ibang nasa makakapal na tomo (kalipunan) (gaya ng mga turo at mga fatwa ni Shaykh al- 
Islam Ibn Taymeeyah), na nagdaragdag sa kabuuan ng panitikan ng fiqh. At dahil sa marami sa 
mga aklat at sulating ito ay naisalin sa wikang Inggles, ang mga ito ay madaling matatagpuan, 
may sukat na makatwiran, at labis na kapaki-pakinabang. Para pagtalunang pinapalitan ng mga 
aklat na ito ang fiqh ng apat na Madhhab, gayunman, ay isang maselang katayuan, at siyang sanhi 
ng malaking salungatan at pagkakahiwalay ng mga nagtatalu-talo sa mga isyung yaon. 

Ang mga pangkat kapwa ng Madhhab at Salafi, kung gayon, ay may malaking 
pagkamapakinabang sa sandaling ang mga lakas at hangganan ng mga ito ay mapagkilala. 
Mangyari pa, may mga nasa bingit ng mga kasukdulang nagtatakwil nang tahasan sa alinmang 
paaralan ng kaisipan maliban sa taglay nila sa sarili, ngunit hinahanap ng nakararaming 
makatamtamang Muslim ang gitnang landas sa pagitan ng mga hangganan ng mga kasukdulang 
ito, at kinikilala ang kabutihan kapwa ng fiqh ng mga Madhhab at ng mga reporma ng kilusang 
Salafi. At ganitong-ganito ang ginawa ng maraming iskolar na Salafi, sa pamamagitan ng 
pagsunod sa mga turo ng Salafi tungkol sa aqeeda at pagpapakadalisay ng kaluluwa (na katumbas 
ng pagtanggi sa mga hinangong turo ng mga paaralang Ashari at Maturidi, kaugnay ng aqeeda, at 

ng Sufismo, tungkol sa pangkaluluwang kalinisan, sang-ayon sa mga malilinaw na turo ng 
Qur’an, Sunnah, at unang tatlong henerasyon ng mga banal na Muslim), at isang tiyak na 
Madhhab tungkol sa fiqh (subalit nananatiling nasa isip ang utos na magtalaga ng pangunahing 
pansin sa mga ebidensyang Islamiko kaysa mga turo ng alinmang tiyak na Maddhab, kapag ang 
dalawa ay magkasalungat, at sa ganitong paraan ay maiwasan ang kamalian ng bulag na 
pagsunod). 

Pagbalik sa paksa ng mga aklat ng fiqh, ang Fiqh as-Sunnah, ni Sayyid Saabiq, ay malaganap na 
iginagalang (lalo na sa Ehipto) at isang madalas na pasimula para sa maraming bagong 
kombertido. Ang Fiqh as-Sunnah, gayunman, ay hindi nakasalin sa Inggles sa kabuuan nito, at 
maraming hindi nasisiyahan dito dahil sa kakulangan ng detalye. Maliban sa puntong ito, pinag- 
aalinlangan ng ilan ang mga kakayahan ng awtor, at ito ay isang puntong mapagtatalunan. 

Tulad ng nabanggit sa itaas, ang tanging mga pamantayang aklat ng alinman sa mga Madhhab, 
hanggang ngayon, upang maisama ang impormasyong sapat na mauunawaan sa kahusayan ng 
salin ay yaong kay Nuh Ha Mim Keller {Manual of Islam at Reliance of the Traveler ni Al- 
Nawawi). At kahit sumailalim si Nuh Keller sa sapat na pagpuna dahil sa kanyang mga 
kaugnayan sa Sufismo at pagpapalaganap ng aqeeda ng Ashari, gayundin sa ilang mga 
komentaryo ng ginagawa niya sa mga aklat ng kanyang salin, ang mga aklat niya ay laganap na 
iginagalang dahil sa katumpakan ng pagkakasalin. Isang kapalaran iyon, sa ang mga pansariling 
komentaryo ni Keller ay ipinahihiwatig ng isang maliit na ‘n’ sa pasimula ng bawat komentaryo, 
sapagkat mahalagang makita ng mambabasa ang kaibahan ng salin, na iginagalang na mabuti, 
mula sa personal na mga komentaryo ni Keller, na hindi gayon. Ang pagpuna niya kay Shaykh al- 
Islam Ibn Taymeeyah, isang halimbawa, ay maaasahan sa harap ng katotohanang si Ibn 
Taymeeyah ay kalaban mismong mga paaralan ng aqeeda at Sufismo na sinusunod ni Keller. 
Ang mga puna ni Keller tungkol sa Sufismo at aqeeda ay mahuhulaan nang magkatulad at 
naglalarawan ng kanyang pagkiling sa mga paksang ito. 

Ang pagtatalong pabor at kontra sa mga Madhhab, Salafi laban sa aqeeda na Ashari o Maturidi, 
kay Sayyid Saabiq, Nuh Keller, at maging pabor o kontra sa pamamaraan ng pagtangkang 
muling hanguin wng fiqh sa pamamagitan ng personal na pagsusuri ng Qur’an at hadith (isang 
disiplinang kinikilala ng mga iskolar sa pagiging sakop ng mga iskolar, at tanging mga iskolar 
lamang) ay marami at madaling matatagpuan sa mga tindahan ng aklat na Islamiko at sa Internet. 
Sa kapakinabangan ng mambabasa, babanggitin ko lamang na ang isa sa pinakamabuting sulatin 
tungkol sa mga Madhhab ay ang maikling artikulo. Understanding The Four Madhhabs, ni Abdal 
Hakim Murad (alyas Abdal Hakim Winter, alyas T. J. Winter), isang napakabatikang awtor, 
bagamat mismong isang kontrobersyal na tao sa sarili niyang katangian. Ang artikulong ito ay 
madali ring matatagpuan sa mga tindahan ng mga aklat na Islaminko at sa Internet. 



3) Ang Kaugalian 


Sa sandaling yumakap sa Islam ang mga kombertido sa pamamagitan ng pagpapahayag ng 
shahada, ang mga haligi ng Islam ay nagiging tungkulin nila, gaya ng tinalakay sa itaas. Ang 
pag-aaral at pagsasakatuparan ng mga haliging ito ay nagiging pangunahing bato kung saan 
nakasalalay ang relihiyon ng isang tao, at pinadadali ng pagpili at pagsunod sa isa sa mga 
iginagalang na paaralan ngfiqh ng Islam na Sunni.^^ Sakaling magawi ang isang tao sa mga 
Madhhab, ang pangkalahatang turo ay huwag isaalang-alang ang alinmang Madhhab na mas 
mabuti kaysa iba, bagkus ituring ang lahat ng apat na Madhhab na may magkakatumbas na 
kahusayan, at iukol ang sarili sa mga turo ng alinmang Madhhab na pinakamadaling matagpuan. 
Sa karamihan ng mga Muslim sa Amerika at Ingglatera, ang Madhhab na Shafi ay 
napatutunayang pinakamadaling matutuhan, sa simpleng dahilang ang mga aklat ng ibang 
Madhhab ay hindi naisalin sa wikang Inggles nang may katulad na antas ng pagiging 
pinakamahusay. 

Ang mga librong ipinalaganap sa pamamagitan ng mga lipunang "Salafi,’ o ‘Qur’an at Sunnah" 
ay may malaking kabalagaban sa pangkalahatan, sapagkat ang mga ito ay kadalasang may 
nilalamang mabalaga, naaangkop na sukat, at may-kakayabang pag-aaral. Ang maraming iba, 
gayunman, ay kumakatawan sa mas mababang pag-aaral at nagpapakilala ng mga palagay ng 
awtor nang higit sa pagkauna ng ulema. Kaya’t ang isang tao ay marapat magtiwala sa gabay ng 
Allah at sa mga mungkahi ng mga iginagalang na kapatid sa pananampalataya, samantalang 
kasabay na nananatiling mapili at mapagpuna. 

Sa kabilang dako, minamabuti ng maraming bagong lipat sa Islam ang sumunod sa mga turo ng 
alinmang imam o iskolar na pinakamalapit, karaniwang nangangahulugang ang imam ng lokal na 
moske. Batay sa mga indibidwal na nasasangkot, ito ay maaari o hindi maging isang 
matagumpay na pormula, sapagkat karamihan sa mga imam sa Kanluran ay kapos sa mga 
kwalipikasyon sa pag-aaral, mahigit sa kaunti ay tiwali (masama), at marami ang nakapagliligaw, 
sinadya man o dahil sa kamangmangan. Makabubuting itanim sa isip ito ng bagong Muslim at 
tumangan nang mahigpit sa mga turo ng tradisyonal at iginagalang na mga iskolar na ang talaan 
ng kahusayan ay nauna sa kanila. 

Ang isang masakit na karaniwang kamalian ay ang magtiwala sa palagay ng alinman at ng lahat 
ng “etnikong’ (katutubong) Muslim, ibig sabihin ay yaong isinilang sa Islam. Ito ay maaaring 
makabigla sa mga bagong nagkombersyon, subalit ang mga ‘etnikong’ Muslim sa Kanluran ay 
kadalasang siyang pinakamasamang mga kinatawan ng Islam. Sa katunayan, ang mga Muslin na 
ito ang madalas magbigay sa Islam ng isang masamang pangalan, at sa halip na makatulong sa 
mga bagong Muslim, ginagawang nakalilito o mahirap ang buhay sa kanilang bagong relihiyon. 
Ito, mangyari pa, ay hindi totoo sa lahat ng pagkakataon, subalit ito ay nakakatagpo ng sapat na 
kadalasan upang mangailangan ng pagbanggit. 

Maaaring may maraming dahilan kung bakit ang mga ‘etnikong’ Muslim ay bigong maging 
pinakamabubuting halimbawa, subalit hindi pinakamababa ang katotohanang marami sa mga 
Muslim na ito ay dumarating sa Kanluran para sa isang layunin, at ang layuning iyan kadalasan 
ay kahit ano maliban sa relihiyon. Sa tahasang pagsasabi, maraming ‘ehnikong’ Muslim ay 
nagsasagawa ng hijra (pandarayuhan) mula sa lupain ng mga Muslim tungo sa lupain ng mga 
walang pananampalataya sa paghahanap ng dunia (ang mga materyal na bagay sa mundong ito). 


25 (EN) bulag na sumusunod, at hindi humahantong sa sukdulan. 

Tingnan ang kababanggit na mga aklat ng fiqh na Shafi, sa pagkakasalin ni Nuh Ha Mim Keller. 



May mga Muslim na nagtalaga ng unang pahalaga (prayoridad) sa dunia kaysa relihiyon, na 
ipinagkakasundo ang isa sa ikalawa, kung kaya’t hindi sila maaasahang maging 
pinakamabubuting mga kinatawan ng Islam. Katunayan, maraming lumisan sa relihiyong Islam 
nang iniwan nila ang mga baybayin ng kanilang mga bansa, iyan ay, kung sila ay naging mga 
Muslim na gumaganap, sa Simula pa lamang. At marami ang hindi. Upang maging patas, 
gayunman, may ilang taong nakatatagpo ng gayong kahirapang nakakaganyak na magbalik sa 
relihiyon, at may ilang porsyento ng mga ito ang sa katunayan ay nagiging higit na mabubuting 
Muslim kaysa roon sa kanilang mga iniwan sa mga sariling bayan. At muli pa, maraming 
mabubuting Muslim ang nagsilikas sa Amerika, Ingglatera o Europa upang matakasan ang pag- 
uusig sa kanilang mga sariling bayan, sa dahilan lamang na sila ang mga pinakamabubuti at 
pinakanagsasagawang Muslim sa isang bayang nagmalupit sa mga praktikal na Muslim. Kaya’t 
ang paghahalo ng mga ‘etnikong’ Muslim ay tunay na isang makulay na pagsasamut-samot ng 
mga katauhang relihiyoso, na nakahanay mula sa ilan sa pinakamasasama hanggang sa ilan sa 
pinakamabubuti. 

Ang bagong nagkombersyon ay sadyang hindi dapat umasang lahat sila ay maging mga santo o 
mga anghel. Isang maliit na bahagi lamang na minorya ang malapit doon. 

Gayundin, ang bagong lipat ay dapat asahan ang isang tiyak na antas ng kahirapan sa pagpasok sa 
Islam. Madalas na mapansin ng mga bagong lipat na tila sila nagdanas ng mga pagsubok sa 
pananampalataya nang lumipat sa Islam, at kadalasang ang mga pagsubok na ito ay waring 
nagsasangkot sa anumang binigyan ng kombertido ng paunang pahalaga sa buhay bago ang 
Islam. Maging isang bagay sa kalusugan, kayamanan, mga asawa, mga anak, o anupaman, ang 
bagong nagkombersyon ay makaaasang mabigyan ng pagsubok, sapagkat ang hirap ay pagsubok 
sa katapatan. Ang ilan ay pumapasa, ang ilan ay nabibigo, at sa katapusan ang mga pagsubok na 
ito ay nagagawi sa pagbukod ng mga di-tapat mula sa malusog na pangkat ng tunay at tapat na 
mga mananampalataya. 

Ang magandang balita ay hindi nagdurusa ang mananampalataya sa daan ng Allah subalit ang 
Allah ay magbibigay ng ganti para rito, dito man sa daigdig o sa kabila, at maraming ulit ng 
halaga ng anumang itinakwil para sa Kanyang ikalulugod. Kaya’t kung pinayuhan ni Muhammad 
yaong nagsilipat-pananampalataya noong kanyang kapanahunan, ang nagkombersyon sa 
kasalukuyan ay dapat ding mapagpayuhang umasa at maghanda sa hirap sapagkat, gaya ng 
isinalaysay ni Muhammad, “Sinumang naisin ng Allah para sa kabutihan, sila ay kanyang 
susubukan.” Kasunod ng gayong mga pagsubok at tiisin, makatitiyak ang Muslim ng 
pagtanggap ng kabayaran sa pananatiling matiisin at matatag sa katotohanan, sapagkat itinuro rin 
ni Muhammad, 

<simula ng sipi> 

“Walang anumang nagpapahirap sa mananampalataya, maging ang tinik na 

tumutusok sa kanya, na hindi isinusulat ng Allah para sa kanya, nang dahil doon, 

ang isang mabuting gawa at pinapawi sa kanya ang isang masamang gawa.”^* 

<wakas ng sipi> 


at 


< Simula ng sipi > 


Bukhari (5321), Malik (1684), Ahmad (7234) 
Bukhari (5317), Muslim (2572) 



“Walang nagpapahirap sa mananampalataya mula sa lumbay o lungkot o pagod, 
maging mula sa isang alalahaning bumabalisa sa kanya, na hindi 
ipinagpapatawad ng Allah, dahil diyan, ang ilan sa kanyang mga kasalanan. 

< wakas ng sipi > 

At waring hindi pa ito sapat, ang relihiyon ay nagtuturong ang mga mabubuting gawa ay 
ginagantihan sa timbangan ng sampu hanggang 700 ulit ng halaga ng mabuting gawa, ayon sa 
kapasyahan ng Allah ang Kataas-taasan, ayon sa hadith, 

< Simula ng sipi > 

“...sinumang naghangad ng isang mabuting gawa at hindi niya ginawa ito, 
isinusulat ito ng Allah sa Kanyang Sarili bilang isang buong mabuting gawa, 
subalit kapag hinangad niya ito at ito ay kanyang ginawa, isinusulat ito ng Allah 
sa Kanyang Sarili bilang sampung mabubuting gawa hanggang 700 ulit, o higit 
pang maraming ulit.” 

< wakas ng sipi > 

Hindi ito nangangahulugan, gayunman,33333333 na ang Muslim ay dapat humanap ng mga 
pagsubok at tiisin, o gawing mahirap ang buhay para sa sarili. Walang monastisismo (buhay- 
ermitanyo, sa labas ng makamundong buhay) sa Islam, at ang mga Muslim ay hinihikayat na 
gawing magaan ang kanilang buhay para sa sarili. Sa kabutihang-palad, ang pinakamababang 
mga tungkuling panrelihiyon ay madaling isakatuparan. Kung sakaling inaakala ng mga Muslim 
sa kanilang sarili na hindi matutupad ang isa o higit pa sa mga haligi ng Islam, ito ay karaniwang 
nagbabadya ng kabiguang kilalanin ang isang kaluwagang naaangkop, kaysa sa di-kaluwagan sa 
relihiyon. Ang Islam ay sadyang hindi gayong kahigpit at di-maipagkakasundo. Halimbawa, 
kapag kinakailangan, maaaring magdasal ang isang tao nang nakaupo, o maging nakahiga kung 
kailangan. Ang taong hindi makapag-ayuno sa Ramadan ay makababawi sa mga nalaktawang 
araw pagkatapos, o maaaring makapagbayad sa pamamagitan ng pagpapakain sa maralita. Ang 
lalaki o babaeng walang pisikal na kakayahang magsagawa ng haj ay maaaring umupa ng isang 
makapagsasagawa nito para sa kanila. Kaya’t ang mga Muslim na nag-aakala sa sariling hindi 
magagampanan ang isa o higit pang haligi ng Islam ay karaniwang bigong maunawaan ang mga 
kaluwagan sa kaugaliang Islamiko na makasasaklaw sa lahat ng mga pangyayari sa kalagayang 
pantao. 

Ito ay isang mahalagang punto, sapagkat maraming bagong Muslim ang nagtatangkang ipatupad 
ang Islam sa kanilang mga buhay nang labis na higpit, may mga pagkakataong may gayong 
sigasig at kahigpitang sukat makapagdala ng mahuhulaang resultang makalalabis sa kanila at 
makatataboy sa iba. Tatlong salita - huwag gawin iyan. Ang Sugo ng Allah, si Muhammad, ay 
nagturo, “Tunay, ang relihiyong ito ay may kagaanan, at walang mahigpit sa sarili sa deen 
(relihiyon) maliban sa ito ay mangingibabaw sa kanya. Kaya’t gawin ang mga tamang hakbang, 
lumapit, at magkaroon ng mga magagandang balita, at humanap ng tulong sa pananalangin sa 
umaga at gabi, gayundin sa kaunting pananalangin sa gabi.” Bukod dito, inihatid ni 


Tirmidhi (966) 

30 (EN) ikabubuo, gayundin upang ilarawan ang Awa at Katarungan ng Allah na Kataas-taasan, 

nagpapatuloy ang hadith, “Subalit kung hinangad niya ang isang masamang gawa at hindi ginawa ito, 
isinusulat ito ng Allah sa Kanyang Sarili bilang isang buong mabuting gawa, ngunit kung hinangad niya 
ito at ito ay kanyang ginawa, isinusulat ito ng Allah bilang isang masamang gawa.” 

Bukhari (6126), Muslim (206) 

Bukhari (31) 

Muhammad (inuulit ang turo nang tatlong ulit bilang diin), “Tunay, ang mga nasa kasukdulan ay 
winawasak.”^^ 

Nangangailangan ang bagong Muslim, kung gayon, na ipatupad ang Islam nang buo ngunit 
banayad, at magpakahinay sa mga kaugaliang mas mababa ng Islam. Kung magmumungkahi ako 
ng ilang praktikal na dapat at di-dapat, ito ang mga yaon: 

• Iwasan ang mga kasukdulan. Ibuhos ang pag-aaral ng mga batayan ng relihiyon, 
at tumuon sa pag-aaral ng tanggap, mapagpipiliang mga paraan ng pagsasagawa 
ng mga bagay-bagay kapag kinakailangan. Pag-aralan ang mga pagluluwag at 
ang mga kondisyon sa pagkakamit ng mga ito sapagkat, gaya ng nasasaad sa 
itaas, ang kaluwagan ng Islam ay isang biyaya. At huwag maging mahigpit at di- 
maluluwagan, sa iyo mang sarili o sa iba, sapagkat kung ikaw ay gayon, malao’t 
madali ay may masisira. Sa ganang ating mga sarili, nagbabala si Muhammad sa 
mga Muslim na, “Tumahak sa isang katamtamang landas, sapagkat sinumang 
magtangkang pabigatang labis ang kanyang sarili sa relihiyon ay mabibigo.”^^ Isa 
pang salaysay ang nag-uulat, “Ang relihiyong ito ay madali, at sinumang 
magtangkang pabigatang labis ang kanyang sarili sa relihiyon ay mabibigo. 

Maging katamtaman at sikaping maging ganap ang inyong gawa hanggang 
makakaya Tungkol sa ating pakikitungo sa iba, maging si Muhammad ay 

pinayuhan ng Allah nang ganito, 

“Bahagi ng Awa ng Allah na pakitunguhan 
ninyo sila sa paraang malumanay. 

Kung kayo ay maging mahigpit o matigas ang puso, 

sa inyong paligid, sila ay lalayo: 

kaya’t palampasin ninyo (ang mga kapintasan nila), 

at hingin (sa Allah) ang patawad para sa kanila; 

at sa mga (kasalukuyang) kapakanan ay sangguniin sila.” 

(TMQ - Abdullah Yusuf Ali - 3:159) 

• Hanapin ang gitnang daan sa lahat ng bagay. Ang Islam ay relihiyon ng gitnang 
daan. Kapag hinanap, maging ang marahas, tila hindi maipagkakasundong mga 
utos ay mauunawaang siyang gitnang daan sa pagitan ng mga mas masasamang 
kasukdulan. 

• Ugaliin ang kayumian at kababaang-loob, at pag-aralan ang adab (mga 
kabutihang-asal) ng Islam sa pinakamaagang pagkakataon - hindi lamang para sa 
iyong kapakanan, kundi para rin sa kapakanan ng pamilya, mga kaibigan at 
kamanggagawa. Maaaring mapalagpas ng mga kapatid sa Islam ang mga unang 
kamalian sa relihiyon at mga mabuting asal, subalit ang mga kaibigan at 
kapamilya ay malamang na hindi. Maaaring matyagan ka nila mula sa unang 
araw, at ang pinakamabuting impresyon ay maipapahayag sa pamamagitan ng 
pagpapakita ng mga pinakamabubuting asal. Pagbibigay-diin sa kahalagahan ng 
puntong ito, ipinahayag ni Muhammad, “Ipinadala ako upang gawin lamang 
ganap ang mga kabutihang-asal.”^^ 


Muslim (2670) 

Tingnan ang Reliance of the Traveler, ni Nuh Ha Mim Keller, Amana Publications, mga bahaging c6.2- 
6.5 at W.14. 

Ahmad (4/422) 

Bukhari (39), An-Nisa’ee (8/121) 

Ahmad (8939), Bukhari in Al-Adab Al-Mufrad (273), Malik (1609). 



• Sa pinakamababa bilang pasimula, huwag makipagtalo. Ang mga bagong 
nagkombersyon ay karaniwang walang kasangkapan sa karunungan para sa 
debateng panrelihiyon, at makapaglilingkod nang pinakamabuti sa kapakanan ng 
Islam sa pamamagitan ng di-pagsasalita tungkol doon, bagkus sa pamamagitan 
ng pagpapamigay sa ilan sa mismong mga libro, kasulatan o tape na unang 
pumukaw sa kanilang mga puso at isip. Sa labas niyan, maging matiisin, 
magpakita ng isang mabuting halimbawa, at ilahad ang Islam sa pinakamabuting 
paraan. 

• Manatiling malapit sa moske at sa pamayanang Islamiko. Ang lakas at mga 
pananaw mula sa mga kapatid sa pananampalataya ay maaaring maging di- 
mahahalagahan at mapagtaguyod. Sa kabilang dako, ang mga walang 
pananampalataya sa mga kaibigan at kapamilya ay kadalasang nagtatangkang 
ibalik ang isang tao mula sa Islam, at maaaring makapagpahina sa paninindigan 
ng isang tao. Huwag ipagkasundo ang iyong relihiyon kaninuman, sapagkat ang 
paggawa nito ay magsisilbing kufr (kawalang-pananampalataya). 

• Kapag pinanghihinaan sa emaan (pananampalataya), tulad ng maraming 
kombertido kung minsan, laging magbalik sa shahada at itanong sa iyong sarili 
kung naniniwala kang walang ibang marapat sambahin maliban sa Allah, na si 
Muhammad ay Kanyang huling sugo. Kung gayon, umasa sa iyong 
pananampalataya, sapagkat ang Allah ay sapat na para sa mga nananampalataya, 
at sa Kanya ay nagtitiwala ang lahat ng mga nananampalataya. 

• Banayad mong ipanatag ang iyong sarili sa mga dagdag na kaugalian sa Islam, 
gaya ng mga pagdarasal na sunnah at pag-aayuno. Ang mga karagdagang 
gawaing ito ng pagsamba ay nagkakanlong sa isang mananampalataya mula sa 
kawalang-pananampalataya, sapagkat ang bawat isa ay nakararanas ng mga 
pagtaas-baba sa emaan, at kapag nangyayari ang pagbaba, yaong mga 
nagsasagawa ng mga karagdagang pagdarasal at pag-aayuno ay matatagpuan ang 
kanilang mga sariling naiwawala ang isa o higit pang mga kusang-loob na 
pagdarasal o pag-aayuno, subalit inshallah ay hindi sila mawawalan ng mga 
obligadong gawain sa pagsamba. Sa kabilang dako, yaong mga nagsasagawa ng 
pinakamababa lamang ay walang maiwawala kundi ang mga obligado, at kung 
sakaling gawin nila ito sa isang sandali ng kahinaan, ay ipinagkakasundo ang 
mga obligadong gawain sa pagsamba. Gaya ng sabi ng isang guro, “Kung 
iwawala ninyo ang sunnah (mga karagdagang gawain ng pagsamba), unti-unti 
ninyong maiwawala ang fard (mga obligadong gawain).” Manatili sa 
nakararaming Muslim na Sunni, kilala rin bilang Ahlus-Sunnah wal Jamah (o ang 
pangkat ng mga taong nasa Sunnah). Gaya ng nabanggit sa itaas, inihatid ni 
Muhammad ang turo na, “Magkakaroon lagi ng isang pangkat ng aking ummah 
(bansa) na bukas sa katotohanan hanggang sa Araw ng Paghuhukom.”^* At sino 
ang ummah na nasa katotohanan? Nang tinanong nito, isang mahabang talaan ng 
ilan sa mga pinakadakilang iskolar ng Islam (na kinabibilangan nina Imam 
Ahmad, Imam Bukhari, Ali Ibn Al-Madeeni, Yahya Ibn Ma’een [ang 
pinakadakilang iskolar tungkol sa paghahanay ng mga tagasalaysay ng hadith] , 
Ibn Al-Mubarak, Sufyan At-Thauri, at marami pang iba) ang tumugong ang 
ummah na nasa katotohanan ay tumukoy sa mga tagasunod ng hadith. Sa ibang 
salita, yaong nasa Ahlus-Sunnah wal Jamah. Isang sumusuportang hadith ay 
yaong nagtatalang itinuro ni Muhammad, “Tunay, sinuman sa inyong nabubuhay 
[nang mahaba] ay makakakita ng dakilang pagtatalo, kaya’t manatili kayo sa 


Bukhari (3441), Muslim (156), Abu Dawud (4252), Tirmidhi (2229) 



aking sunnah at sa sunnah ng may Tamang Gabay [Rashid na mga 

Califa - kumapit sa kanila nang mahigpit. Mag-ingat sa mga bagong imbentong 
bagay, sapagkat bawat inimbentong bagay ay isang pagpapabago at ang bawat 
pagpapabago ay isang pagkaligaw.” "" 

• Pag-aralang basahin ang Qur’an sa Arabik. Kahit kulang sa pag-unawa ng 
Arabik, ang simpleng pagdalit (pagbigkas) ng Qur’an ay maaaring pagmulan ng 
ginhawa, kapayapaan, at kasiyahan. 

• Mag-aral ng Arabik. Kung paanong ang Qur’an at Hadith ang pintuan ng Islam, 
Arabik ang pintuan ng pagkilala at pag-unawa sa Qur’an at Hadith. 

• Tuklasin ang mundo ng Muslim, kung maaari. Kung magkakaroon ng 
pagkakataon, taimtim na saliksikin ang pagkakataong makapagsagawa ng hijra 
(pandarayuhan) sa isa sa mga lupain ng mga Muslim. Subalit, ang gayong 
pandarayuban ay hindi dapat ituring nang gayun-gayon lamang, sapagkat 
maraming Kanluraning kombertido ang matinding nasiraan ng loob sa mga 
kakulangan ng buhay at relihiyon sa mga bansang Muslim. Maingat na isaalang- 
alang ang hakbang na ito, at magsimula sa mga pagdalaw sa lugar, kung maaari. 
At tandaang kung paanong ang mga katutubong Muslim ay malayo sa pagiging 
mga santo, ang mga lupaing Muslim ay madalas ding malayo sa pagiging 
Islamiko. Gayunman, ang mga ito ay mga lupain ng ating mga kapatid sa 
pananampalataya, at ang kabayaran sa paninirahan sa piling nila at pakikibahagi 
sa kanilang lipunan ay karaniwang nakakabawi sa mga kabirapan. At sa ano’t 
anuman, ang buhay bilang isang Muslim, kabilang ang hijra, ay hindi kailanman 
ipinakahulugang walang pagsubok. 

• Sikaping makakita ng isang paraang makapaglingkod sa Allah nang 
pinakamabuti. Ang pamumuhay bilang isang Muslim nang walang hangarin o 
layunin sa labas ng pagsasagawa ng limang pagdarasal at pag-aayuno sa 
Ramadan ay maaaring maging isang mababaw at nakasisirang-loob na larangan 
ng buhay. Maraming Muslim ang nagsasakit sa higit na dakilang tagumpay, at 
kapag natagpuan na nila ang kanilang kalalagyan sa loob ng relihiyon ay 
nagsisimulang maranasan ang tunay na kayamanan ng pananampalataya. Ang 
isang tao ay maaaring mag-aral, ang isa pa ay maaaring mag-anyaya sa Islam, 
ang isa pa ay maaaring sumapi sa mga programang panlabas o maghandog ng 
panahon sa pamayanan. Anuman ang mapili ng isang tao upang gawin, alamin 
mong ang isang handog sa Allah ay nadadala ng kapwa madalian at 
panghinaharap na mga gantimpala, at iyan ay maaaring maging tunay na 
sementong nagpapaganap at nagpapatibay sa pananampalataya ng isang tao. 


39 (EN) sabihin, ang mga salita, gawa, ipinakahulugang pahintulot, at kaanyuan ng Propeta ayon sa 
inihatid sa hadith. 

40 (EN) titulo ng unang apat na Califa ng Islam ( Abu Bakr, Umar, Uthman at Ali). 

Tirmidhi (2676) 



4) Ihsaan (Kamalayan sa Diyos) 


Mula sa hadith na Gabriel, na binanggit sa Kabanata 2 sa itaas, napapag-alaman natin ang mga 
kabulugan ng Islam, Emaan, at Ihsaan. Yaong mga nakabasa ng NaDiyos’grasya at 
NaDiyos’kubre ay maaaring napansing ang kabuuang balangkas ng mga librong ito ay ibinatay 
sa anim na kumakatawan sa pananampalatayang Islam, sa pakahulugan ng hadith na ito 
(paniniwala sa Allah, sa mga anghel, mga aklat ng rebelasyon, Kanyang mga sugo, Araw ng 
Paghuhukom, at Tadhanang Makadiyos). Ang balangkas na ito ay sinadya, sapagkat ang 
pagwawakas sa hadith na Gabriel ay isinugo ang anghel ng rebelasyon, si Gabriel, upang ituro 
ang mga maselang elemento ng relihiyong Islam. Ano ang higit na mabuting batayan pa, kung 
gayon, kaysa sumunod sa turo ng relihiyon? 

Ang Islam ay tinalakay sa NaDiyos’Grasya at NaDiyos’kubre, at ang mga sangkap ng Emaan, 
bilang mga haligi ng pananampalataya ay binigyan ng komentaryo sa Kabanata 2 ng 
kasalukuyang aklat na ito. lyan ay nag-iiwan sa pagtalakay ng Ihsaan upang makumpleto ang 
mga turo ng hadith na Gabriel. 

Ang Ihsaan, ayon sa nasabing hadith, ay, “... sambahin mo ang Allah na waring Siya ay nakikita 
mo, at kahit hindi mo Siya nakikita ay [nalalaman mong] nakikita ka Niya.” 
Ang Ihsaan ay kamalayan sa Diyos, sa lahat ng bagay at sa lahat ng pagkakataon. Ang pagiging 
ganap ng Ihsaan ay humahantong sa kaganapan ng relihiyon at pagsamba sapagkat ang tao ng 
Ihsaan ay matinding nakaaalam na ang bawat kaisipan, salita at gawa niya ay nababatid ng Allah, 
at nakatitik. Kaya’t hindi ipagkakasundo kailanman ng tao ng Ihsaan ang mga tungkulin ng 
relihiyon, sapagkat kahit nag-iisa kung isasaalang-alang ang ibang mga tao, ang tao ng Ihsaan ay 
nakaaalam kapwa sa pagtatala ng mga anghel at ang pagkamaalam sa lahat ng Allah. 

Kaya’t paaanong pinalalago at pinagiging ganap ng mga tao ang kanilang Ihsaanl Ang 
kamalayan sa Diyos ay tumutubo sa katiyakan ng pananampalataya, na mismong sumusunod sa 
pag-aral ng relihiyong katambal ng karanasang pangkatawan at pangkaluluwa. At dito nagiging 
mapanlinlang ang mga bagay. 

Ang halaga ng pag-aaral sa relihiyon ay malinaw; ang makamundong karanasan sa pagsasabuhay 
ng relihiyon, maaasahan. Subalit ang karanasang pangkaluluwa? Ito ang kung saan ay napapaliko 
ang maraming mga Muslim. Na naghahatid sa atin sa isang talakayan sa Sufismo. 



5) Sufismo 

Ang Sufismo ay maaaring maging isang nakalilitong isyu sa isang bagong nagkombersyon. 
Karaniwang nagsisiyasat ang mga bago sa Islam ng maraming grupo, na ang mga Sufi ang isa sa 
mas madaling maibigan at makaakit, sa isang bahagi ay dahil sa kanilang mataas na 
pagkamagiliwin, mainit at mapag-anyayang personalidad, ngunit nangunguna ang dahil sa 
kanilang mapagpaubayang kaluwagan sa pagsasakatuparan nila (at ang ibang mga grupo ay 
nakarating na sa tahasang pagbago) ng kanilang relihiyon. Bukod dito, maraming tao ang tila 
tunay na may katutubong hilig sa mga landas na tumutuon sa mga turo at paghahangad sa 
ispiritwalismo. 

Ang katotohanan sa bagay na ito ay natatakdang makaranas ng ilang antas ng ispiritwalismo ang 
sinumang sumusunod sa katotohanan ng Allah, sapagkat ang mga nagdudulot ng kaluguran ng 
Allah ay makatwirang umasang magkaloob ang Allah ng pang-unawa at pananaw sa Kanyang 
mga tapat na alipin. Dalawang hadith ang nagtuturo, 

<simula ng sipi> 

Sinabi ng Allah, ang Kataas-taasan, 

“Sinumang magpakita ng pagkamuhi sa isa Kong kaibigan, 
siya ay magiging Aking kaaway. 

Ang Aking alipin (ang nananampalatayang Muslim) 
ay hindi lumalapit sa Akin 

nang may anumang higit Kong minamahal kaysa mga tungkulin 
sa relihiyong itinalaga Ko sa kanya, at ang aking alipin 
ay patuloy na lumalapit sa Akin 
nang may mga karagdagang Gawain 
upang higit Ko siyang mahalin. 

Kaya’t kapag minahal Ko siya ay Ako ang kanyang pandinig 
na kanyang ipinandirinig, 

ang kanyang pananaw na kanyang ipinantatanaw, 
ang kanyang kamay na kanyang ipinanghahawak, 
at ang kanyang paang kanyang ipinanlalakad. 

Sakaling humiling siya mula sa Akin, [ng isang bagay] 
tiyak Kong sa kanya iyon ay ibibigay, 
at sakaling humiling siya sa Akin ng pagkupkop, 
tiyak Kong sa kanya iyon ay ipagkakaloob.”"^^ 

<wakas ng sipi> 


At, 

<simula ng sipi> 

Sinabi ng Allah ang Kataas-taasan, 

“Kasama Ko ang Aking alipin kapag inaalaala niya Ako. 

Kapag inaalaala niya Ako sa kanyang sarili, siya’y inaalaala Ko 
kung gayon sa Aking sarili. At kapag binabanggit niya Ako 
sa isang pagtitipun-tipon, siya kung gayon ay Aking binabanggit 
sa isang pagtitipun-tipon niyaong mga higit 
na mabuti kaysa kanila. At kung sa Akin siya ay lalapit 
nang mula sa isang dangkal, sa kanya Ako ay lalapit 

kung gayon nang mula sa isang siko. At kung lalapit 

siya sa Akin nang mula sa isang siko, sa kanya Ako ay lalapit 

kung gayon nang mula sa isang dipa. 

At kung sa Akin ay lalapit siya 

nang naglalakad, tumatakbo kung gayon Akong lalapit sa kanya.”"^^ 

<wakas ng sipi> 

Mula sa mga turong ito, nauunawaan ng mga Muslim na habang lalo silang nagsusumakit para sa 
kaluguran ng Allah, higit na malaki ang gantimpala ng pagiging malapit sa Allah. Kaya’t sa 
sandaling ang isang tao ay naninindigan sa mga turo ng Allah, ang mga gawain ng isang tao ay 
maaaring mabiyayaan nang mahigit sa isang pagkakataon"'^*^^' Ang mga panahon ng kapwa 
kaginhawahan at kahirapan ay matatagpuan sa makamundong buhay na ito, subalit ang dalawang 
mga kalagayan ay waring sinasabayan ng pinataas na kamalayang pangkaluluwa sa mga Muslim 
na yaong ang katiyakan at paninindigan sa kanilang pananampalataya ay napatunayan. 

Ang pagkakaiba sa pagitan ng mga Muslim na di-Sufi at Sufi, sa bagay na ito, ay waring sa 
kinasanayan. Ang mga di-Sufi ay nabibilig na magtuon ng kanilang mga pagsisikap sa pag-aaral 
ng paniniwala (aqeeda), mga batas (fiqh), mga asal (adab), at mga makatwirang hangganan ng 
relibiyong Islam, upang matiyak ang katumpakan ng paniniwala at kaugalian. Binubuhay ng mga 
Muslim na ito ang kanilang relihiyon nang buung-buo, hinahanap ang lugod at gantimpala ng 
Allah ang Kataas-taasan, kinatatakutan ang Kanyang parusa, at tanging dahil sa pag-ibig sa 
Kanya. Ang pinataas na kamalayang ispiritwal ay maaaring sumunod bilang bunga, subalit hindi 
isang layunin mismo. Bagkus, ang pagtuon ay tamang-tamang nakasentro sa katumpakan ng 
aqeeda (paniniwala), ibada (pagsamba), at kaugalian, sapagkat ang mga ito ay tumatayong 
magkakamit ng lugod ng Allah at maghahatid ng kaligtasan. Sa kakulangan ng katumpakan ng 
aqeeda, ibada, at kaugalian, walang lalim ng mistisismo (hiwaga) ang maghahatid ng kaligtasan. 
Kaya’t ang mga Muslim na di-Sufi ay sapat nang naninindigan sa relihiyon, nag-aaral, at 
gumagawa alinsunod sa mga pinakakagalang-galang na mga pinagmulan (ibig sabihin ay ang 
Qur’an, Sunnah, at pakahulugan ng mga ito ng mga iginagalang na iskolar). Sa landas na ito ay 
napadadalisay ang kaluluwa, na may pinataas na ispiritwalidad na isang mahuhulaang bunga, 
bagamat hindi siyang pangunahing layunin. 

Ang mga Sufi, sa kabilang dako, ay kadalasang nalalayo sa pag-aaral at kaugalian ng mga turo ng 
Islam sa mga pagsisikap na magkamit ng higit na malalaking karanasang mahiwaga (mistikal) at 
kataasang ispiritwal. Yaong pangunahing nakatuon sa mistisismo ay makiling na isakripisyo ang 
maselang katumpakan ng aqeeda at ang tumpak na pagsasagawa ng mga haligi ng Islam, na 
karaniwang humahantong sa pakikipagsapalaran, at kadalasan sa pagkawalang-bisa, ng kanilang 
pag-angkin sa Islam. Sa mas banayad na dulo ng sinag ay marami (kundi man karamihan o lahat) 
sa mga Sufi ang nagagawi sa pag-iimbento sa relihiyon. Sa pag-aalaala sa pangkalahatang 
simulaing bawat gawaing pagsamba ay ipinagbabawal maliban sa ipinag-uutos, ang isang tao ay 
makauunawa kng bakit nagbabala si Ibn Masood (isa sa mga pinakadakilang sahabi) : 

<simula ng sipi> 


Bukhari (6970), Muslim (2675), Ahmad (7416), Ibn Majah (3792, 3822) 

44 (EN) jjQ pagsasabi, gaya ng gawa ng maraming Judio at Kristiyano, na ang gantimpala ng isang 

taong banal ay kinakailangang makita sa kasalukuyang buhay na ito. Maaaring piliin ng Allah na 
subukan ang banal sa kahirapan ng makamundong buhay na ito, na inilalaan ang gantimpala hanggang 
sa kabilang-buhay. Kaya’t ang mga propeta at marami sa mga kinalugdan ng Allah ay namuhay nang 
may kahirapan sa panandaliang buhay na ito, subalit tumanggap ng mga higit na dakilang gantimpala ng 
Paraiso sa susunod na buhay. 



“Sumunod, huwag mag-imbento, sapagkat tunay kayong binigyan ng isang 
bagay na sapat [alalaong-baga, ang relihiyong Islam]. 

<wakas ng sipi> 

at 

<simula ng sipi> 

“Ang pagkakatamtaman sa pagsunod sa Sunnah ay higit na mabuti kaysa sarili 
mong pagsusumikap sa bida (pag-iimbento).” 

<wakas ng sipi> 

Si Ibn Umar (isa pa sa mga tanyag na sahabi) ay nakatalang pinatibay ang turong ito ng, “Bawat 

pag-iimbento ay isang pagkaligaw, kahit na nakikita ito ng mga tao na isang mabuting bagay. 

Isang mas mahaba, ngunit napakamapaglarawang kuwento ang makatutulong na isabuod ang nasa 

itaas. Sa tradisyong ito, si Abu Musa Al-Ashari ay nakatalang nagsabi kay Ibn Masood, 

<simula ng sipi> 

“Tunay, nakita ko sa moske ang isang pangkat ng mga taong nakaupo sa mga 
bilog na naghihintay sa pagdarasal. Sa bawat bilog ay may isang lider at sa bawat 
grupo ay may mga maliliit na bato at ang lider na ito ay nagsasabi sa kanila, 
“Sabihin ninyong ‘Allahu Akbar" (Ang Allah ang Pinakadakila) nang 100 
beses,” kaya’t sinasabi nilang ‘"Allahu Akbar” nang 100 besus (gamit ang mga 
maliliit na bato sa pagbilang); at sinasabi niya sa kanila, “Sabihin ninyong ‘La 
ilaha il Allah’’ (walang diyos na marapat sa pagsamba maliban sa Allah) nang 
100 beses,” kaya’t sinasabi nilang “La ilaha il Allah” nang 100 beses (gamit ang 
mga maliliit na bato sa pagbilang); at sinasabi niya sa kanila, “Sabihin ninyong 
‘Subhanallah’ (Luwalhati sa Allah) nang 100 beses,” kaya’t sinasabi nilang 
“Subhanallah” nang 100 beses (gamit ang mga maliliit na bato). Kaya’t si Ibn 
Masood ay tumugon kay Abu Musa, “Hindi mo ba sila inatasang bilangin ang 
kanilang mga kasalanan at tiyaking walang mawawala sa kanilang mga 
mabubuting gawa?” Pagkaraan ay lumapit siya (Ibn Masood) at tumayo sa tabi 
ng isa sa mga bilog na ito at sinabi, “Ano itong nakikita kong ginagawa ninyo?” 
Sumagot sila, “Oh, ama ni Abdur-Rahman, mga maliliit na bato - binibilang 
namin ang mga ito para sa aming takbir {Allahu Akbar), sa aming tahlil {La ilaha 
il Allah), sa aming tasbih {Subhanallah) at sa aming tahmid {Al humdulillah [sa 
Allah ang lahat ng papuri]).” 

Siya ay tumugon, “Bilangin ninyo ang inyong mga kasalanan. Tinitiyak 
kong wala isa man sa inyong mga mabubuting gawa ang mawawala. Sa aba 
ninyo, O bansa ni Muhammad, kay-bilis ng inyong pagkawasak! Ang mga 
kasamahan ng propeta ay sagana, at ang kanyang mga damit ay hindi pa natutuyo 
at ang kanyang mga kasangkapan ay hindi pa nasisira. Sumpa man sa 
Kanyang nagtatangan ng aking kaluluwa (Allah), tunay na kayo ay nasa isang 
paggabay na higit na mabuti sa gabay ni Muhammad o kaya ay binubuksan 
ninyo ang pintuan sa kawalang-gabay (alalaong-baga, bida —pag-iimbento sa 
relihiyon). 

Ibig sabihing kamamatay pa lamang ni Muhammad. 

49 (EN) ganito ay kinukutya niya sila nang may pag-uyam. 



Sila ay tumugon, “Sumpa man sa Allah, O ama ni Abdur-Rahman, 
hinangad lamang namin ang mabuti.” 

Sumagot si Ibn Masood, “At ilan ang talagang naghahangad ng mabuti 
subalit sumasablay sa inaasinta (hindi ito nakakamtan)?” 

Pagkaraan ay sinabi niyang, “Sinabi sa amin ng propeta, ‘Isang pangkat 
(ng aking ummah) ang babasa ng Qur’an at hindi lalagpas sa kanilang mga 
lalamunan (ibig sabihing hindi ito papasok sa kanilang mga puso).’ At sumpa 
man sa Allah, aywan ko, subalit marahil ang marami sa inyo ay kabilang sa 
gayong pangkat.” 

At nilisan niya sila pagkatapos. 

Ang isa sa mga nag-ulat ng hadith na ito ay nagsabi, “Natagpuan naming 
ang marami sa mga taong nasa mga bilog na ito ang nakipaglaban sa amin sa 
araw ng An-Nahrawan na kasama ng mga Khawaraj (isang labanan kung saan 
pinamunuan ni Ali ibn Talib, ang pang-apat na Califa, ang mga Muslim laban sa 
mga Khawaraj, ang kauna-unahang grupo ng mga nalihis na Muslim, na ang 
mga hanay ay sinamahan ng ilan sa mga nailarawan sa itaas).^° 

<wakas ng sipi> 

Sa salaysay na ito, natututuhan nating ang mga palatandaan ng pagkalihis ay maaaring napakaliit, 
subalit malungkot ang mga bunga. At para ano? Para pagsikapan ang isang inakalang mabuti, 
ngunit, gayunman, ay ‘sumasablay sa inaasinta?’ Ang kahalagahan ng pagsunod sa Sunnah ay 
binibigyang-diin, sapagkat nakatalang itinuro ni Muhammad, “Walang naiwang naglalapit sa inyo 
sa paraiso at naglalayo sa inyo sa impyernong-apoy maliban sa naipakita sa inyo.” At 
gayunman, nagagawi ang mga Sufi sa paghanap ng mga paraan upang mapagbuti ang kanilang 
pagsamba, na isinasapanganib ang paglabag sa mga hangganang itinakda ng Allah ang Kataas- 
taasan, at madalas kaysa hindi, nadudulas sa pag-iimbento. 

Marahil ay dapat balikang-aral ang isang talababa sa kasaysayan sa bahaging ito. Ang 
pinagmulan ng katawagang ‘Sufi’ ay hindi lubhang mahalaga, sapagkat ang salitang ‘Sufi’ ay 
walang pagbanggit maging sa Qur’an o Sunnah, at sa gayon ang marka ay nagbubukas sa pintuan 
ng sektaryanismo (pagpapangkat-pangkat) na kinamumuhian ng Allah (tingnan ang TMQ 6:159 
at 42:13). Magkagayunman, ang katawagang ‘Sufi’ ay tila nag-ugat sa kaugalian ng mga 
sinaunang ermitanyo ng pagsusuot ng lana, na kilala bilang "Suf sa Arabik. Ang mga sinaunang 
ermitanyong ito ay nagtakwil sa mga kasiyahan ng mundong ito, hanggang sa antas na sila ay 
napilitan ng karalitaan upang magsuot ng lana — isang di-tanyag, nakayayamot at nakapapawis 
na mainit na materyal sa matinding init ng Gitnang Silangan (di-tulad ng kanilang mga katumbas 
na Kristiyanong nagsuot ng mga kamisetang buhok ng kabayo, sa paninindigang ang 
makamundong pagdurusa ay katumbas ng pagsisisi), ang mga Sufi ng Islam ay sadya lamang 
napakamaralita upang makayanan ang anumang higit na angkop sa kanilang kapaligiran kaysa 
lana). Ang ilan ay maaaring mapahanga ng gayong pagpapakita ng sigasig at katapatan, subalit 
napapansin ng iba na ang Islam ay hindi isang relihiyon ng asetisismo (pagkaermitanyo), 
sapagkat ang sariling pagpapakamaralita at pagdurusa ay hindi ipinag-utos ni ipinahintulot, kung 
maiiwasan. Sa katotohanan, ang mga Muslim ay pinasisiglang maging mabunga at kumita ng 
ikabubuhay. Itinuro ni Muhammad, “Tunay, ang pinakamabuti sa inyong kinain ay mula sa 
inyong mga kinita.” Nang tinanong kung aling uri ng mga kinita ang pinakamarangal, tumugon 
ang sugo ng Allah, “Ang ginawa ng isang tao sa kanyang sariling mga kamay, at bawat tapat na 

pagbebenta.”^^ Bukod dito, nakatalang nagkomentaryo si Abu ad-Dardaa. “Ang pag-unlad ng 
kabubayan ng isang tao ay mula sa pag-unlad ng kanyang deen, at ang pag-unlad ng kanyang 
deen ay mula sa pag-unlad ng kanyang talino.”^'^ 

Magkagayunman, ang mga Sufi ay naibilang sa asetisismo at ispiritwalismo, at sa paglipas ng 
panabon ang mga tanyag na Sufi ay kinilalang mga santo ng laykong bumuo ng kanilang 
tagasunod. Ang bawat isang gayong gmpo nang malaon ay nakilalang isang tariqa o landas ng 
Sufi, kung saan naging pormal (opisyal) ang partikular na mga katuruan. Ang mga tariqa ay 
lubbang magkakaiba, at bindi naging posibleng ipinta ang lahat ng mga tariqa ng iisang pinsel - 
ang aqeeda, ibada, at mga kaugaliang Sufi ay lubbang magkakaiba sa iba’t ibang mga pangkat, 
saklaw ang banay mula sa katumpakan, sa bida (imbensyon), at tuluy-tuloy sa kufr (kawalang- 
pananampalataya). Sa isang panig, isang maliit na minorya ng mga Sufi ang sa kabuuan ay 
maunlad. Datapwat ang mas karaniwang kalagayan ay yaong kung saan ipinagkakasundo ng mga 
Sufi ang mga batas ng Islam sa mga lihis na paniniwala at kaugalian. 

Ang kabiguan ng Sufismo ay dahilan sa pagbabago mula sa luma hanggang kasalukuyang 
Sufismo. Ang mga oribinal na Sufi ay maaaring mga banal na Muslim na nasa ilalim ng 
pagdaralita at kagipitan dahil sa pagtutuon ng kanilang mga pagsisikap sa pagsamba, na 
nagtakwil ng lahat ng ibang mga hangarin, kabilang ang pagpapaunlad ng makamundong 
kalagayan o, sa bagay na iyan, maging ng paghahanap ng ikabubuhay. Sa loob ng napakaikling 
panabon, gayunman, nabuo ang mga lihis na tariqa, kundi man nasanay sa paligid ng mga 
kakatwang turo ng isang gayunding kakatwa, bagamat magiliw, na lider, o kaya ay humiwalay 
pagkatapos mula sa mauunlad na mga turo sa ilalim ng panggigipit ng kawalang-gabay. 

Samakatwid, yaong sumasang-ayon sa mga tariqa ay tumatabak sa isang mapanganib na landas 
kung saan kaunting tariqa ang ligtas sa ilalim ng Islam sa kasalukuyang panahon, at kung saan 
kaunting mga tagasunod ang nakakabalik sa katumpakan. Gayunman, ang mala-sirenang awit ng 
mistisismo at ispiritwalidad ay nagpapatunay na di-matanggihan ng marami, na sa kawalang- 
proteksyon ng mapagtanggol nafiqh ng Islam, ay maaaring madaling malinlang at mailigaw — 
isang pangyayaring isa pang kalakarang karaniwan sa tatlong relihiyong Judaismo, Kristiyanismo 
at Islam. 

Sa tatlong relihiyon, yaong naghahanap ng mga landasing pangkaluluwa nang nauuna sa 
pagsunod sa mga kahigpitan ng batas ay nagagawi sa pagkaligaw, sapagkat sila ay higit na 
nahahatak sa mga ispiritwal na turo ng mga ‘santo’ at mga lider na magiliw kaysa tuwid na landas 
ng piano ng Allah, ayon sa inihatid sa Kanyang rebelasyon at sa halimbawa ng mga propeta. Sa 
loob ng relihiyong Islam, ang gayong mga tagasunod ay karaniwang nabibilang sa isa sa 
dalawang kampo, ang una sa pagiging mga naligaw na tagasunod na ang kamangmangan ay 
ipinagkanulo ng kawalan ng kaalaman sa pangunahin (at mapagtanggol) na turo ng Islam. Ang 
pangalawang pangkat ng mga tagasunod, sa kabalighuan (pagiging kakatwa), ay kataka-takang 
mga may mataas na pinag-aralan sa mga simulain at siyensyang Islamiko, at maaari pang 
maituring na mga iskolar sa ilang mga larangan ng pag-aaral. Kadalasang ang ganitong mga 
indibidwal ay nagsasagawa ng Islam nang may kahanga-hangang sigasig, tinatahak ang 
pinakamahirap at pinakamapanganib na landas sa lahat ng mga bagay ng relihiyon, maliban sa 
Sufismo, ibig sabihin. Lubhang kakatwa, na bukod sa mga mistisismo ng Sufismo, ang 
disiplinang kinahihiligang luwagan ng mga mahihigpit na pamantayan ng mga dalubhasang 
Sufing ito ay karaniwang sa pinakamaselang larangan ng aqeeda. Maaaring sila ay mga iskolar sa 
fiqh, at gayunman ay sumusunod sa mga paglihis sa paniniwalang nagbabanta sa kaligtasan. 

Isang buong malaking bilang ng mga paglihis ang naging resulta, na ang pinakamapanganib 
doon ay nagsasangkot sa shirk o kufr. Itinaas ng ilang tariqa ang kalagayan ni Muhammad sa 
labas ng kanyang makamundong katauhan, ang iba ay diniyos ang kanilang mga sheik. Ang mas 
maliit, ngunit gayon pa ring maselang kapakanan ay ang pagluluwag sa mga pamantayang 
Islamiko sa kapakinabangan ng higit na pagpapahintulot, kadalasang sa ilalim ng balatkayo ng 
pagkamakabago. 

At wala ritong dapat ipagtaka. Ang kasaysayan ng relihiyon ay nagbubunyag ng hilig ng taong 
pumalaot mula sa mga batas ng Allah tungo sa mga landas ng mas malalaking pagpapahintulot, 
lalo na kung ang gayong mga landas ay pinagaganda ng mga pag-angkin ng pagsasariling 
ispiritwal. Kung paanong ang mahigpit at mapaghanap na mga batas ng Ortodoksong Judaismo 
ay nagbigay-daan sa maluwag na mistisismo ng Repormadong Judaismo, ang Kristiyanismo ay 
nagdanas ng pagbabagong-anyo mula sa mga batas ng Lumang Tipan tungo sa mga batas na may 
pinagmulang Unitaryo hanggang sa mga mapagparayang mistisismo ng mga Gnostiko, na binuo 
ng mga Kristiyanong Trinitaryo bilang isang bahagi, (gaya ng tinalakay sa NaDiyos’Grasya at 
NaDiyos’kubre). Ang mga lihis na sekta (karamihan sa kanila ay mga Sufi) na nag-aangkin ng 
bandila ng Islam ay nagpatuloy ng nakaliligalig na tradisyong ito ng papataas na kaluwagan, 
salungat sa malinaw at kasalukuyang mga batas ng Islam. 

Wawakasan ko ang bahaging ito nang may sumusunod na mga pagpuna: 

• Karamihan niyaong naghahanap ng isang landasing pangkaluluwa ay gumagawa 
nito sa paghahangad na maging isang wali, o ‘kaibigan ng Allah,’ na inaakala ng 
mga Sufi na nagpapakahulugan ng katayuan ng pagiging banal (santo), taglay 
ang mga kakayahang mahiwaga. Ang gayong mga Sufi ay lubhang abala sa 
hangaring magkamit ng pinataas na katayuang ispiritwal, at nag-aakalang ang 
tumpak na paraan upang makamtan ang gayong katayuan ay sa pamamagitan ng 
landas ng Sufi. Hindi totoo. Ang paraan upang maging isang wali, na ayon sa 
pakahulugan ng Allah ang Kataas-taasan ay walang kahulugan maliban sa isang 
mananampalataya at may takot sa Allah (TMQ 10:62-63), ay tanging 
pagsasagawa ng relihiyon ng Islam ayon sa pagkapahayag nito, walang labis at 
walang kulang. 

• Samantalang ang mga militante (mapaghimagsik) at sukdulan sa fiqh ay 
nahihilig sa di-matitiis na karahasan at di-pagkakasundo, ang mga Sufi ay 
karaniwang namamali sa salungat na sukdulang bahagi ng pagiging di- 
matatanggap na “kalambutan,” pinapaumanhinan ang mga pinakamabibigat na 
kasalanan, lantarang paglapastangan at, hindi bibihira, maging ang kufr. 
Itinuturing ng mga di-Sufi na kakatwa ang mga Sufi, hindi lamang sa kanilang 
pagkilos, kundi maging sa kanilang pag-iisip. Sa kabilang dako, itinuturing ng 
mga Sufi ang mga di-Sufi na nasa isang mas mababang “antas na pangkaluluwa,” 
at hindi kayang unawain sila. Sa ganitong paraan, nagpapahayag ang mga Sufi ng 
gayunding kataasang ispiritwal na natatagpuan sa mga kapantay na Judio at 
Kristiyano. 

• Isa pang kilalang tatak ng mga Sufi ay ang hilig nilang sa isang lugar, sa isang 
paraan ay maipagkasundo ang pananampalataya o kaugalian ng Islam sa 
pagsasagawa ng pagtupad sa mga kaugalian ng kanilang piniling tariqa. 
Halimbawa, ang isang tao ay maaaring makasaksi ng mga partikular na Sufi sa 
madalas na pagdalo sa mga pagtitipong Sufi, ngunit kailanman ay hindi nag- 
abalang daluhan ang isang pinakamahalagang pagtitipong Muslim, na ang ibig 
sabihin ay ang pagdarasal ng konggregasyon sa moske. Inuubos ng ilang Sufi 
ang kanilang panahon sa bakasyon at ang mga kayamanan sa pagdalaw sa mga 



‘santo’ ng kanilang tariqa, subalit hindi kailanman nagtutungo para sa haj. May 
iba pang mga halimbawa, na nag-iiwan sa mga pagkukulang sa mga paniniwala 
at kaugalian ng Islam bilang isa pang mapanganib na tanda. 

• Kung paaanong ibinababa ng ilang Sufi ang kahalagahan ng ilang sangkap ng 
relihiyong Islam, ang iba pa (alalaong-baga, mga sukdulang Sufi - sa 
kabutihang-palad ay di-nakabibiglang minorya) ay nakararating nang malayo sa 
pag-uuyam sa relihiyon. Halimbawa, ilang Sufi ay tumitigil na ng pagdarasal 
batay sa pakahulugan sa ayah ng Qur’an “At sambahin ang inyong Panginoon 
hanggang dumating sa inyo ang katiyakan” (TMQ 15:99). Ang mga Sufing ito ay 
nag-aangking ‘ang katiyakan’ dito ay tumutukoy sa katiyakan ng 
pananampalataya, na kanila nang nakamtan, kaya’t hindi na nila kailangan pang 
magdasal. Hindi totoo. Si Muhammad at lahat ng sinaunang mga propeta ng 
Allah ay nagsipagdasal hanggang sa sila ay nagsipanaw. Ang mga Sufi bang ito 
ay nagsasabing sila ay may higit na malaking katiyakan sa pananampalataya 
kaysa mga propeta ng Allah? Ang tamang pakahulugan ng nasabing ayah ay ang 
utos na magdasal ng limang araw-araw na pagdarasal hanggang kamatayan. Ang 
tinutukoy na katiyakan sa ayah na ito ng Qur’an ay hindi katiyakan ng 
pananampalataya, na nakakamtan ng ilan at hindi ng iba pa, kundi kamatayan, na 
siyang tanging katiyakan sa lahat ng mga buhay, at ang katibayan sa ganitong 
pag-unawa ay matatagpuan sa mga tafseer (pakahulugan sa Qur’an) ng Ibn Jarir 
at-Tabari at Ibn Kathir (ang dalawang pinakatanyag sa lahat ng mga tafseer), na 
ibinabatay ang pasyang ito sa pakahulugan sa Qur’an ng ilan sa mga 
pinakabantog na estudyante ng sahabi (sina Salim ibn Abdullah, Mujahid, 
Qatada, A1 Hassan al Basri, at Ibn Zayd). At wala sinuman sa mga bantog na 
interprete ng tafseer na nabibilang sa mga pinakabanal na nangauna ang 
nagbigay-kahulugan sa talatang ito na ginagawa ng mga Sufing nasa kasukdulan. 

• Tulad ng halimbawa sa itaas, maraming Sufi ang naliligaw na gaya ng mga Judio 
at Kristiyano, sapagkat inihatid ni Muhammad ang pahayag ng Allah na ang mga 
Judio at Kristiyano ay itinuturing ang kanilang mga rabbi at pari “bilang mga 
panginoong kaagapay ng Allah.” (TMQ 9:31) Bukod dito, isang hadith ang nag- 
uulat na nagtuloy si Adi ibn Hatim sa propeta na may pinilakang krus sa kanyang 
leeg. Binigkas ng propeta ang sumusunod na berso: “Sinamba nila ang kanilang 
mga rabbi at pari bilang kaagapay ng Allah.” Kaya’t tumugon si Uday, “Hindi 
nila sinasamba ang mga iyon.” At sumagot ang propeta, “Oo, ginagawa nila. 
Ipinahintulot nila yaong ipinagbawal sa kanila, at ipinagbawal yaong 
ipinahintulot sa kanila. Kaya’t sila ay sinunod nila rito. At iyan ang kung paano 
nilang sinamba sila.”^^ Sa kahawig na paraan, tinatanggap ng maraming Sufi ang 
maluwag at mating mga turo ng kanilang mga sheik na Sufi nang may pagkiling 
laban sa mga malilinaw na turo ng propeta ng Allah, si Muhammad, pagsunod sa 
kanilang mga sheik na Sufi sa mga bagay na labag na ipinahayag ng mga sheik 
na Sufi bilang ipinahintulot, gaya ng pagtigil ng pagdarasal. At ang paksang ito 
ay tuwirang naghahatid sa susunod, na: 

• Pinangangatwiranan ng karamihan ng mga Sufi ang kanilang mga gawain at 
paniniwala sa pamamagitan ng mga inimbento o mahinang hadith, o ng di- 
mapaniniwalaang mga pakahulugan ng Qur’an - isang bagay na maaasahan sa 
harap ng turong, 

“Siya yaong nagbaba sa iyo [O Muhammad] ng aklat; 

naroroon ang mga talatang [sadyang] tiyak - 

ang mga iyon ang batayan ng Aklat - 


Tirmidhi (3095), Bayhaqi (20137) 



at ang ibang hindi tiyak. 

Sa ganang mga may paglihis [mula sa katotohanan] 

sa kanilang mga puso, susundin nila yaong walang katiyakan 

mula roon, naghahanap ng di-pagkakasunduan 

at naghahanap ng [angkop sa kanila] na isang pakahulugan’... (TMQ 

3:7). 

At napag-uusapan ang paghanap ng mga interpretasyong ‘angkop sa kanila,’ 
nagagawi ang mga Sufi sa kalabisan, kadalasang pinalalaki ang kahalagahan ng 
mga pangyayari o mga tao. Sa pamamagitan ng nakagagambalang gawing ito, 
napalayo ang mga Sufi sa pag-aangat sa kalagayan ni Muhammad, mga kaanib 
ng kanyang pamilya, o maging ng mga ‘sheik’_na nag-angking sumunod sa 
kanyang yapak (sa loob ng kanilang partikular na tariqa, mangyari pa). Kung 
minsan ay naghahatid ito sa shirk, kung minsan sa kufr, at hindi bibihira, kapwa 
sa mga ito. Halimbawa, tinangka minsan ng isang Sufi na mapaniwala akong ang 
tagasunod ng kanyang tariqa ay nagsasagawa ng ibada hanggang sa sila ay 
maging, ayon sa kanya “kaisa ng Alah” - isang malinaw na pahayag ng kapwa 
shirk at kufr, kahit na hinangad na maging isang talinghaga. Sa relihiyong Islam, 
kapag binigkas ng isang lalaki ang diborsyo sa kanyang asawa, kahit na pabiro, 
sila ay nagiging diborsyado! Sa batas ng Islam, ang diborsyo ay isang 
napakaselang bagay na hindi ito dapat bigkasin kahit pabiro maliban sa ito ay 
nagiging may-bisa! Gaano pang higit na kaselan kung ang isang tao ay magbigay 
ng mga pahayag na tulad ng nasa itaas, sinasalungat ang kaisahan ng Allah, na 
siyang pinakasagrado (banal) sa lahat ng mga katotohanan - gayong kabanal na 
ang kaligtasan ay nabibitin sa timbangan ng isang buod na ito ng 
pananampalataya? 

Maraming Sufi ang nag-aangkin ng isang mahiwagang tanikala ng pagtuturong 
pabalik sa isa sa mga sahabi, na pinagbatayan ng mga turo ng kanilang tariqa. 
Halimbawa, isa sa mga ‘sheikh’ na Sufi sa Ingglatera ay kilala ng kanyang mga 
tagasunod bilang ‘ika-40 kawing (dugtong) sa gintong tanikala,’ na 
ipinapakahulugan nilang siya ang ika-40ng sheikh na Sufi sa isang tanikalang 
pabalik sa propetang si Muhammad. Ang gayong mabulaklak na katawagan ay 
hindi nakapagbabago sa katotohanan, gayunman, sapagkat ang mga ‘tanikalang’ 
ito, sa kadalasan, ay hindi matutuntong pabalik nang mahigit sa 300 taon, at 
napupuno ng mga pangalan ng di-kilala at / o nakapag-aalinlangang mga taong 
may mababa sa kagalang-galang na gawa o mabituing karangalan. 

Samantalang may maraming lihis na tariqa ng Sufi sa kasalukuyan, kakaunti 
(sakaling mayroon) ang nasa katumpakan. Yaong nagsitahak sa ganitong landas 
ay nagsasapanganib sa kaligtasan, at para sa ano? Ang pinakaligtas na landas ay 
malinaw, ang landas ng Sufi ay madulas at mapanlinlang, ang pakinabang ay 
mailap, ang mga turo ay nakapag-aalinlangan bilang pinakamabuti at kawalang- 
pananampalataya bilang pinakamasama. At gaya ng ipinayo ni Muhammad, 
“Ang halal ay malinaw, ang haram ay malinaw, subalit sa pagitan ng dalawang 
ito ay mga bagay na nakapag-aalinlangan sa maraming tao. Samakatwid, 
sinumang umiiwas sa mga nakapag-aalinlangang bagay na ito ay naglilinaw sa 
kanyang sarili tungkol sa kanyang relihiyon at kanyang karangalan, subalit yaong 
nahuhulog sa mga bagay na nakapag-aalinlangan ay nahuhulog sa haram. 
[Katulad niya ay] isang pastol na pinapakain ang kanyang mga tupa sa bingit ng 
isang ligtas na pook, papatawid sa ibabaw ng hangganan. Tunay, bawat hari ay 
may isang ligtas na lugar (santwaryo), at tunay na ang santwaryo ng Allah ay ang 



kanyang mga Pagbabawal.”^® At sa aba nilang lumalabag sa mga pagbabawal ng 
Allah, nag-iisa man o nasa buntot ng isang tariqa. 

Sunnah ng Shay tan 


Ang landas ng mga banal ay naghahatid sa isang tao sa paligsahan ng mabuti at masama. 
Samantalang ang masama, ibig sabihin ay ang mga paniniwala at kaugalian ng relihiyon, ay 
itinuturo sa bagong kombertido nang paulit-ulit, isa sa mga pinakamahalagang paksa para sa 
bagong kombertido ay siya ring pinakamadalang na talakayin - at ito ay ang daan ng kasamaan. 
At ang ibig naming sabihin ng daan ng kasamaan ay ang daan (o sunnah) ng Shaytan (Satanas, 
kilala rin sa kanyang pangalang pantanging Iblees), na ang nakatalagang layunin (kasama ng 
kanyang katulong na shayateen [masasamang jinn, o mga diyablo]) ay iligaw ang sangkatauhan. 
Para matutuhan ang mga paniniwala at kaugalian sa relihiyon ay pag-aralan ang landas ng 
kabanalan. Para matutuhan ang sunnah, o daan, ni Iblees ay ‘kilalanin ang kalaban,’ upang 
ipagsanggalang ang sarili mula sa pagtambang (ambush) o pagkaligaw. 

Bilang pasimula, lumalapit si Iblees nang maraming paraan. Para sa mga nailigaw na, nagbibigay- 
sigla siya sa pagpapadali at pang-aakit sa landas ng di-kabanalan. Maaaring iwan niyang mag-isa 
ang di-matuwid, subalit muli ay maaaring magkaloob siya ng mga kaluguran o maging mga 
mahiwagang karanasan o waring mga himala upang patibayan ang mga naligaw sa isang huwad 
na pananampalataya. Kaya’t ang mga estatwa ay maaaring tunay na umiyak sa kagagawan ng 
shayateen, na nagtutulak sa mga sumasamba sa mga idolo sa mas malaking debosyon sa mga 
kalaliman ng kanilang paganong pagkakadaya. Ang mga pangitain ni Jesus o ni Maria ay 
maaaring nagagawa ni Iblees o ng isa sa kanyang mga kaanib na shayateen upang mapalakas ang 
mga ligaw na pananampalatayang nakahimlay sa mga artikulo ng kawalang-pananampalataya, 
gaya ng Trinidad o pagkadiyos ni Jesus. O sa isang mas mababang antas, ang pagmamataas ng 
di-mananampalataya ay maaaring palakasin upang patibayin ang tiwala sa kamalian, mabisang 
iniinis ang kababaang-loob na kinakailangan ng isang tao upang bumaling sa Lumikha nang 
bukas at tapat. 

At ano ang kauna-unahang kasalanan? Ito ay isang katanungang lumilito sa karamihan sa mga 
bagong lipat-pananampalataya, at maging sa mga nakatatandang Muslim man. Kaya’t ano ang 
kauna-unahang kasalanan? lyon ba ay ang pagkain ng bawal na prutas? Hindi. Hindi, ang kauna- 
unahang kasalanan ay ang kasalanan ng pagmamataas, na ikinababa ni Iblees mula sa paraiso. 
Ang kauna-unahang kasalanan ay hindi kay Adan, kundi kay Iblees, at ang kuwento, sa maikli, ay 
ito: dating isa si Iblees sa mga banal na jinn. Isinagawa niya ang mga bagay ng pagsamba nang 
may gayong kabanalang nagbigay sa kanya ng isang puwang sa kalipunan ng mga anghel, at sa 
katunayan ay itinalaga ng Allah na pamahalaan ang pinakamababang kalangitan. Datapwat nang 
nilikha si Adan at ang mga nasa kalangitan ay inatasang magpatirapa kay Adan, si Iblees ay 
napuno ng pagmamataas, inakalang ang sarili niya ay nakahihigit, sa pangangatwirang ang mga 
jinn ay nilikha mula sa apoy na di-umuusok, samantalang ang sangkatauhan ay nilikha mula sa 
luwad (pinatigas na putik). Isinasalaysay ng Banal na Qur’an ang kuwento na, 

<simula ng sipi> 

At [banggitin] nang ang mga anghel ay Aming sinabihan, 

“Kayo ay magpatirapa kay Adan; 

kaya’t nagpatirapa sila, maliban kay Iblees lamang. 

Tumanggi at nagmataas siya 

at naging kabilang sa mga di-nanampalataya. (TMQ 2:34) 

<wakas ng sipi> 

Sa isang maikling linya, ipinaaalam sa atin ng Allah na si Iblees ay tumanggi, ang dahilan ay 
pagmamataas, at ang bunga ay kawalang-pananampalataya. Gaanong kadaling mahulog ang isang 



mananampalataya mula sa biyaya tungo sa kawalang-pananampalataya! At sa walang dahilang 
higit sa pagmamataas, at ang masamang bungang inaani nito. Sa pagpapatuloy ng kuwento, 

<simula ng sipi> 

7:12 “Ano ang pumigil sa iyo sa pagpapatirapang Aking iniutos sa iyo?” 

Anya {Shaytan\, “Sa kanya ay higit na dakila ako. 

Mula sa apoy ako’y lyong nilikha, 
at nilikha Mo siya mula sa luwad [lupa] 

7:13 Sinabi Niya [Allah], “Bumaba ka mula rito [sa Paraiso], 
sapagkat hindi para sa iyo ito upang maging mapagmataas dito. 

Kaya’t ikaw ay dapat lumayas; 
tunay kang kabilang sa mga hinamak.” 

7:14 Anya [Shaytan\, “Ako’y lyong palugitan 
hanggang sa Araw ng kanilang muling pagkabuhay.” 

7:15 “Tunay, ikaw ay kabilang sa pinapalugitan.” 

7:16 Anya [Shaytan\, “Dahil sa inilagay Mo ako sa kamalian, 

tiyak na sila [ang sangkatauhan] ay aabangan ko sa lyong tuwid na daan. 

7:17 Pagkaraan ay lalapitan ko sila mula sa kanilang harapan, 
mula sa kanilang likuran at sa kanilang kanan 
at sa kanilang kaliwa, at hindi Mo mamamalas 
ang karamihan sa kanilang [sa lyo ay] magpapasalamat 
7:18 Sinabi Niya [Allah], “Lumayas ka mula rito [sa Paraiso], 
kinasusuklaman at itinataboy Ko. 

Sinumang sa kanila’y sumunod sa iyo - 

katiyakang pupunuin Ko ang Impyerno sa inyo, nang sama-sama kayo.” 

<wakas ng sipi> 

Bilang pamsa sa kanyang pagmamataas, na humadlang sa kanyang pagtalima sa Allah ang 
Kataas-taasan, si Ibices ay pinalayas mula sa Paraiso. Matapos kamtin sa Allah ang palugit 
hanggang sa Araw ng Paghuhukom, sumumpa si Ibices na ililigaw ang sangkatauhan mula sa 
‘tuwid na landas.’ Sa ganang mga susunod sa pagliligaw ni Ibices, nangangako ang Allah, 
“Tiyak na pupunuin Ko ang Impyerno sa inyo, nang sama-sama kayo.” 

Ngayon, biglang baling sa taong bumabasa ng mga salitang ito. Ano ang isa sa mga 
nangingibabaw na katangian ng sangkatauhan, kundi pagmamataas? At anong hadlang ang 
nakapagitan sa karamihan ng mga tao at sa pagbaling sa Diyos nang buong kababaan sa 
paghahanap ng Kanyang katotohanan? Sagot: Pagmamataas. At gaanong kabilis mababago ng 
pagmamataas ang isang tao mula sa paniniwala tungo sa kawalang-paniniwala? Mula sa paraiso 
tungo sa pagkaligaw? Tunay na napakabilis - tingnan sa itaas. 

Ano pang ibang mga kahinaan ng kalikasang pantao ang nagdudulot ng mga maling linyang 
kakasangkapanin ng Shaytan para sa pagsuway sa Lumikha? Ang kainggitan ay isa. Kasakiman 
ang isa pa. Pagnanasa, kawalan ng pag-asa, di-kasiyahan, kawalang-tiyaga, damdaming sekswal 
at galit ang iba pa. Maging ang kasiyahan, kapag hinayaang makalibang sa isang tao sa kawalang- 
paggawa. At pagmamataas. Sa Simula, sa wakas, at sa lahat ng panig sa pagitan. 

Tingnan natin kung paano ito kikilos. Sa pasimula, si Iblees, ang Shaytan, ay may mga 
prayoridad (pangunang pahalaga). Una, sisikapin niyang pagawain ang mga tao ng kufr, o 
kawalang-paniniwala. Kung hindi niya mapagawa ang mga tao ng malaking shirk (pagsamba ng 
maliban sa Allah), sisikapin niyang mapagawa sila ng maliit na shirk. Kung mabigo rito, sisikapin 
niyang pagawain ng mga tao ng pag-iimbento {bida). Kapag nabigo pa iyan, sisikapin niyang 



pagawain ang mga tao ng mga mabibigat na kasalanan, at kung hindi pa, ng mga magagaang 
kasalanan. Subalit paano kung hindi niya mapagawa ng kahit isang maliit na kasalanan ang isang 
tao? Marahil pagkatapos ay sisikapin ng Shaytan na mapawalang-bisa ang isang mabuting gawa, 
halimbawa sa pagsaksak ng isang damdamin ng pagmamataas, sa pamamagitan ng pag-udyok sa 
isang taong magmayabang, o sa pag-udyok sa isang tao sa kasakiman upang humanap ng 
makamundong pakinabang sa halip ng ikalulugod ng Allah. Lahat ng mga pag-uudyok na ito ay 
maghahatid sa pagtanggi ng Allah na tanggapin ang mga mabubuting gawa ng isang tao. Upang 
mabigyang-diin, itinuro ni Muhammad na ang kauna-unahang tatlong taong papasok sa 
Impyernong-Apoy sa Araw ng Paghuhukom ay isang iskolar, isang mapagkawanggawa, at isang 
martir na nagsipag-alay ng kanilang mga ginawa sa iba maliban sa Allah. Ang hadith ay gaya ng 
sumusunod: 

<simula ng sipi> 

Iniulat ni Abu Hurayrah na sinabi ng Propeta: “Tunay, bababa ang Allah ang 
Kataas-taasan sa Kanyang mga alipin sa Araw ng Paghuhukom, at hahatulan sila. 

Lahat ng mga bansa ay magpapakumbaba sa kanilang mga tuhod (luluhod). Ang 
unang mga taong tutuusan sa Araw ng Paghuhukom ay [isang iskolar at] 
mambibigkas ng Qur’an, at isang martir na nasawi sa kapakanan ng Allah, at 
isang mayamang tao (na palaging nagkaloob ng kanyang kayamanan). 
Tatanungin ng Allah ang [iskolar at] mambibigkas ng Qur’an: ‘Hindi Ko ba 
itinuro sa iyo ang inihayag Ko sa Aking Sugo?’ At siya ay tutugon, ‘Opo.’ 

Kaya’t tatanungin siya ng Allah, ‘Ano ang ginawa mo sa Aking itinuro sa iyo?’ 

Siya ay tutugon, ‘lyon ay binigkas ko araw-araw [at naghanap ako ng kaalaman 
at itinuro ko iyon sa mga tao].’ Kaya’t tutugunin siya ng Allah, ‘Hindi, 
nagsinungaling ka!’ at ang mga anghel ay magsasabi, ‘Hindi, nagsinungaling ka!’ 
Pagkatapos ay sasabihin ng Allah, ‘Ninais mo lamang na sabihin ng mga tao 
tungkol sa iyo: Siya ay isang [iskolar at] mambibigkas ng Qur’an, kung kaya ito 
ang sinabi!’ At ang taong may malaking kayamanan ay dadalhin, at sasabihin ng 
Allah, ‘Hindi ba biniyayaan kita kaya’t hindi mo na kinailangang umasa sa iba?’ 

Siya ay sasagot, ‘Opol’ Itatanong ng Allah, ‘Ano kung gayon ang ginawa mo sa 
ipinagkaloob Ko sa iyo?’ Sasabihin niya, ‘Ginampanan ko ang aking mga 
pananagutan sa aking pamilya, at ginugol ang aking salapi sa kawanggawa.’ 
Sasabihin ng Allah pagkatapos, ‘Hindi, nagsinungaling kal’ at ang mga anghel ay 
magsasabi, ‘Hindi, nagsinungaling ka!’ Pagkatapos ay sasabihin ng Allah, 
‘Gumugol ka lamang upang tawagin ka ng mga tao na isang mapagbigay, kaya’t 
ito ang sinabi!’ At ang taong namatay sa landas ng Allah ay tatanungin, ‘Paano 
kang namatay?’ Siya ay tutugon, ‘O aking Panginoon! Ako ay inatasang 
magsagawa ng Jihad sa lyong landas, kaya’t nakipaglaban ako hanggang sa ako 
ay mapatay!’ Sasabihin ng Allah, ‘Hindi, nagsinungaling ka!’ at ang mga anghel 
ay magsasabi ‘Hindi,nagsinungaling ka!’ Pagkatapos ay sasabihin ng Allah, 
‘Nakipaglaban ka lamang upang sabihin nila tungkol sa iyo: Siya ay may 
dakilang katapangan, kaya’t ito ang sinabi!’ Pagkatapos ay tinapik ng Propeta 
ang aking tuhod at sinabi: ‘O Abu Hurayrah! Ito ang kauna-unahang tatlong tao 
sa mga nilikha ng Allah na kakainin ng apoy ng Impyerno sa Araw ng 
Paghuhukom!”’^’ 

<wakas ng sipi> 

Ang punto ay tatanggihan ang mga mabubuting gawa kapag inihandog sa maliban sa Allah - isa 
pang halimbawa ng mga gawaing hinahatulan ayon sa mga hangarin. At kung ang mga iskolar. 

ang mga mapagkawanggawa, at ang mga martir ay hindi ligtas sa mga ligaw na hangarin, sino 
kung gayon? 

Kung ang lahat ng iba ay mabigo, sisikapin ni Ibices na aliwin ang isang tao sa pagiging 
nasisiyahan, sapagkat ang pakiramdam ng kaginhawahan (ang labis na tiwala sa paniniwalang 
nakagawa na ng sapat na mga kabutihan) ay maaaring maging unang hakbang sa paglalayo sa 
isang tao mula sa kataasan ng kabanalan. Yaong hindi madadala sa ganap na kapahamakan, 
sisikapin ni Ibices na ibaba nang unti-unti. 

Subalit kapag nagpumilit ang isang tao sa landas ng pagiging matuwid, magkagayunman ay hindi 
susuko ang Shaytan, sapagkat maaari pa siyang makapagbigay ng puwersa sa pamamagitan ng 
pag-abala sa isang tao mula sa mabuting gawang may mas malaking kahalagahan para sa 
paggawa ng mabuting may mas mababang kahalagahan. Yaman din lamang na may iilan lamang 
oras sa maghapon. 

Kaya’t ang isang tao ay dapat maging masigasig, at hindi mawalan ng pag-asa. Ang pagkaalam 
na ang buhay-kabanalan ay katumbas ng isang buhay ng pakikibaka laban sa mga puwersa ng 
kasamaan, kung saan nilalaro ni Iblees ang isang tao sa pinaghalong mga panlabas na tukso at 
mga panloob na pagnanasa, ay nakatutulong sa isang taong maghanda para sa pakikipaglaban. 
Ang pagkaalam na si Iblees ay hindi umuurong hanggang iwanan ng kaluluwa ang katawan ay 
nakatutulong sa isang taong manindigan sa pagtitiis at katatagan. At ang pagkaalam na nilikha ng 
Allah ang sangkatauhang hindi ganap (perpekto) ay nakatutulong sa isang taong iwasan ang 
kawalan ng pag-asa, sapagkat ang pagsubok sa pananalig ng isang tao sa kabutihan ng Allah ay 
nakasalalay hindi sa pagkakamit ng di-makakamtan (alalaong-baga, ang pagiging perpekto o 
ganap) kundi sa pagtitiwala sa Allah na tanggapin ang tawbah (pagsisisi) kapag nakagawa ng 
kamalian. Ang problema sa kabiguang makilala ang kalikasang pantao ma magkamali ay dahil sa 
nakikita ng gayong tao ang relihiyon bilang katulad ng pagdidiyeta (pagbawas ng pagkain). Sa 
sandaling malabag ang isang pagdidiyeta nang gaya ng isang dagdag na dahon ng litsugas, 
inaakala nilang nasira na nila iyon, kaya’t balik sa dati, at mabuti pang ubusin na ang isang kahon 
ng matamis na biskuwit at isang timba pa rin ng Fudge Royale. Maaaring ganito ang paraan sa 
mga diyeta, ngunit hindi sa paraan ng relihiyon, sapagkat sa mga salita ni Yaqoob (Jacob), 

“Tunay, walang sinumang nawawalan ng pag-asa 

sa kaginhawahan mula sa Allah 

maliban sa mga taong di-nananampalataya.” (TMQ 12:87) 

Ang katotohanan sa bagay na ito ay maaaring likhain ng Allah ang sangkatauhan nang ligtas sa 
kamalian, gaya ng mga anghel. Datapwat, di-gaya ng mga anghel, ang mga tao ay binigyan ng 
malayang kalooban, na ang sanhi ng ating pagkabuhay ay ang maglingkod at sumamba sa Allah 
nang kusang-loob, at bumaling sa Allah nang nagsisisi kapag nagkasala. 

Sa ilan, gayunaman, ito ay hindi sapat. Para sa ilan, ang buhay ay pinamamahalaan ng isang 
patuloy na pahahanap sa mas malaking kahalagahan ng pagkabuhay. Ang mga indibidwal na ito 
ay madalas na maakit ng mistisimo, sapagkat sa pamamagitan ng mistisimo ay nakadarama silang 
nagkakamit sila ng mas mataas na kamalayang ispiritwal at pagiging higit na malapit sa Allah. 
Minsan pang papasukin ang Shaytan. Sa pagkakatalakay ng unang kasalanan ni Iblees, ano ang 
unang kasalanan ni Adan? Alam ng bawat isa ang kuwento ng pagkain mula sa puno ng bawal na 
bungangkahoy, ngunit bakit, sa katotohanan, ginawa iyon ni Adan? Ano ang kanyang layunin? 
Nakikita natin ang sagot sa Qur’an, Surah 7, Ayah 20-21, na nakatalang ipinayo ni Iblees kay 
Adan, 


<simula ng sipi> 

“Sa punong ito ay hindi kayo pinagbawalan 



ng inyong Panginoon kundi maliban 
sa maging mga anghel kayo o maging imortal.” 

At sumumpa siya sa kanila [sa ngalan ng Allah], 

“Tunay, para sa inyo ay kabilang ako 
sa mga tapat na tagapayo.” 

<wakas ng sipi> 

At naniwala sa kanya si Adan. Sa kabila ng katotohanang binalaan ng Allah si Adan laban kay 
Ibices (Nang tawagin ng Allah si Adan, ibinigay niya ang makapangyarihang tanong, “Hindi Ko 
ba ipinagbawal sa iyo ang punong iyan, at sinabi sa iyong ang Shaytan ay isang malinaw na 
kaaway?” TMQ 7:22). Lahat ng ito ay makatwirang maghatid sa isang taong imungkahing ang 
kalikasan ng tao, mula sa Simula, ay gayon, na ang kanyang pangangatwiran ay mapangibabawan 
ng kanyang pagnanasa para sa mas mataas na kalagayang ispiritwal (alalaong-baga, yaong sa mga 
anghel o ‘sa walang kamatayan’). At ang Shaytan ay patuloy na nilalaro ang ganitong kahinaan sa 
maraming mga Muslim, gaya ng ginawa niya kay Adan. 

At tulad ni Adan, ang mga Muslim ay nabigyan ng babala. 

Magkagayunpaman, sa buong panahon ay palaging may mga gayong sabik na makakagat ng 
mansanas ng mistisimo at pagkadiyos. Ang ilan ay labis na nasasabik na maging mapagmalabis 
sa relihiyon, nag-aagapay ng pagkadiyos sa mga bahagi ng nilikha ng Allah. Isang sekta ng mga 
Judio ang nagturing kay Uzair (Ezra) bilang Anak ng Diyos, maraming Kristiyano ang 
nagpaparangal kay Jesucristo bilang alinman sa pagiging Anak ng Diyos o bilang kahati sa 
pagkadiyos. at ilang mgfa kasapi ng mga kasukdulang Shi’a ang nakarating hanggang sa gawing 
diyos si Ali. Ang mas malalaking grupo, gayunman, ay nagkamit ng maling direksyon mula sa 
mga batas ng Judaismo, Kristiyanismo, at Islam sa pamamagitan ng mga kilusang Reporma, 
Gnostiko, at Sufi, ayon sa pagkakasunud-sunod, gaya ng natalakay nang una. Ang katotohanang 
ang mga kalakarang ito ay pinaghahatian ng lahat ng tatlong mga pananampalatayang 
Abrahamikong ito ay nagpapatunay na si Iblees ay nakatuklas ng isang paraan ng pagliligaw na 
nagtatagumpay, at inulit-ulit ito sa lahat ng mga relihiyon, ‘at sa lahat ng panahon — “Yakapin 
ang mistisismo, iwanan ang batas, yakapin ang mistisismo, iwanan ang batas; ako’y inyong tapat 
na tagapayo.” 



7) Mga Tapat na Tagapayo 


Ang mga nag-aanyaya sa pagkaligaw ay may maraming mukha at pumapasok sa maraming 
pintuan, subalit halos laging nagpapakita bilang mga tapat na tagapayo. Ang hamon sa lahat ng 
mga Muslim ay matutuhan ang katumpakan ng paniniwala at gawaing Islamiko, sapagkat ito ay 
nagtatatag ng kautusang nagpapakilala at sumusukat sa mga lihis na indibidwal at pangkat. Sa 
kabaligtaran, makukuha ang mga pahiwatig mula sa mga sumasalungat sa relihiyong Islam, 
sapagkat ang isang tao ay maaaring ipalagay nang patas na ang mga kalaban ng relihiyon ay hindi 
susuporta sa mga indibidwal o grupong kumakatawan sa tunay na Islam. Kaya’t kapag ang mga 
grupong may kapakanang salungat sa Islam ay nagtataguyod ng isang partikular na sekta o 
ideyolohiya sa ilalim ng balatkayo (pagkukunwari) ng “Islam,” dapat ituring ng mga Muslim ang 
gayong pagtataguyod nang higit na pagsumpa sa halip ng pagsang-ayon. 

Ang alinman sa mga tagapaglathala ng pangasiwaang militar na Kanluranin o mga 
pampamahalaang tagapag-isip (think-tanks) ay naglalantad ng mga kaugnay na maling palagay, 
gaya ng ginagawa ng Kanluraning media (balitaan), na napaghahalatang kumikiling sa kapakanan 
ng mga partidong di-Islamiko. Ang Civil Democratic Islam ni Cberyl Benard (matatagpuan sa 
website, www.Rand.org ), mula sa National Security Research Division of the Rand Corporation, 
isa sa mga pinakatampok na tagapag-isip ng Kanluraning patakaran, ay magagamit na 
naglalarawang halimbawa. 

Ang pag-aaral ni Benard ay nagsisimula sa pahayag na, 

<simula ng sipi> 

“Walang alinlangang ang napapanahong Islam ay nasa isang kalagayang pabagu- 
bago, nasasangkot sa isang pakikibakang panloob at panlabas tungkol sa mga 
pagpapahalaga, pagkakakilanlan, at kinalalagyan nito sa mundo. Ang mga 
magkakalabang bersyon ay nag-aagawan para sa pangingibabaw na ispiritwal at 
pulitikal. Ang pagtatalong ito ay may mga maselang gugulin at pagdadawit na 
pangkabuhayan, panlipunan, pampamahalaan, at pangkaligtasan para sa 
nalalabing bahagi ng daigdig. Bilang bunga, ang Kanluran ay gumagawa ng 
pinalaking pagsisikap na mapantayan, maunawaan, at maimpluwensyahan ang 
kalalabasan ng paglalabang ito.”^* 

<wakas ng sipi> 

Ang Kanluran ay “gumgawa ng pinalaking pagsisikap ... na maimpluwensyaban ang kalalabasan 
ng paglalabang ito”? Tapatan at deretso sa punto. Malinaw rin. Kaya, sa pag-aalaalang ang obra 
ni Benard ay inihanda para sa mga iskolar at mga tagapamabala, doon tayo magsimula (Oh, at 
upang maidiing hindi ito isang malabong pag-aaral sa mga kalipunan ng mga tagapamahala, isang 
pananaliksik ng batayang pangkaalaman (database) ng Rand Corporation sa pamamagitan ng 
kanilang sariling website para sa salitang ‘Islam’ ang gumawa ng Civil Democratic Islam ni 
Benard bilang unang tampok, inuri ayon sa kahalagahan, samantalang sinusulat ang aklat na ito). 

Kaya, sa pagpapatuloy, binahati ni Benard ang daigdig na Muslim sa apat na malalawak na 
dibisyon, bilang mga pundamentalista (makapamantayan), mga tradisyonalista (makakaugalian), 
mga modernista (makabago), at sekularista (di-makarelihiyon). Sapagkat ang mga 
pundamentalista, ayon sa pakahulugan, ay yaong mga sumusunod nang pinakamalapit sa mga 

pamantayan ng Islam, walang ipagtatakang sila ay tinatanaw nang walang kaluguran ng awtor. Sa 
mga salita ng awtor, “Ang pagtataguyod sa kanila ay hindi isang pagpili, maliban sa mga 
pagkilalang mapamaraan.”^^ 

Nagpapatuloy si Bb. Benard sa paninindigang ang mga tradisyonalista ay hindi dapat pagtiwalaan 
bagkus “Ang mga modernista at mga sekularista ang pinakamalapit sa Kanluran ayon sa mga 
pagpapabalaga at mga patakaran.”®° Ang rekomendasyon ng awtor, samakatwid, ay suportahan 
ang mga modernista at sekularista samantalang ang mga pundamentalista ay dapat harapin at 
salungatin, na gagamitin ng mga tradisyonalista bilang panimbang laban sa mga pundamentalista 
upang kalabanin ang mga pundamentalista sa dalawang barapan - kapwa sa loob at labas ng 
relibiyon.®' 

Lahat ng ito ay dapat magpahiwatig sa Muslim na magkaroon ng ganap na kasalungat na mga 
pangunang pahalaga, at sundin ang isang naaangkop na taliwas na pamamaraan. 

Kabawig nito. iminumungkahi ng awtor na“Pasiglahin ang katanyagan at pagtanggap sa 
Sufismo,” na, sa Muslim, ay nangangahulugang ‘huwag,’ gaya ng ‘Huwag gawin, huwag 
gawin, huwag gawin.’ At sa mabuting dahilan. Ang mga Sufi (inuuri sa obra ni Benard bilang 
isang nasa kategorya sa ilalim ng mga modernista^'^), mga modernista at sekularista ay pawang 
nagtataglay ng mga kakatwang kalayaan sa pagpapakabulugan sa Qur’an at Sunnah, umaasa sa 
Malaya at mapamiling pangangatwiran sa mga walang-saysay na pagsisikap na baguhin ang 
Islam nang papalapit sa mga hangarin ng kanilang mga puso, at matatag na suportahan ang isa’t 
isa habang kinukutya ang lahat niyaong nagtataguyod ng pamamaraan ng mga salaf (ang mga 
banal na nangauna, kinabibilangan ng unang tatlo, at pinakamabubuting, henerasyon kasunod ng 
rebelasyon ng Banal na Qur’an at pagiging sugo ni Muhammad). 

Kaya’t samantalang ang mga ‘tapat’ na tagapayo ay marami, ang pagkilala sa kanilang pananaw 
at kinasanayan ay nakatutulong na papagkaibahin yaong mga dapat igalang, yaong mga dapat 
iwasan, at yaong mga dapat pabulaanan. 


Benard, p. x. 

™ Benard, p. x. 

61 (EN) katawagang “mga pundamentalistang Muslim,” kapag inilapat nang literal, ay tumutukoy sa 

mga sumusunod sa mga pamantayan (pundamental) ng Islam. Datapwat, sa karaniwang pananalita, ang 
taguri ay magbabadya ng mga anyo ng mga militanteng (mapaghimagsik na) Muslim na kasukdulan. Sa 
pagkaunawa ko sa sulating pananaliksik (thesis) ni Bb. Benard, tinutukoy niya ang dalawang grupo sa 
ilalim ng iisang titulong “pundamentalismo.” Datapwat ito ay kapwa di-patas at di-tumpak. Sa 
katunayan, ang tunay na pundamentalistang Muslim, ibig sabihing yaong mga Muslim na sumusunod 
sa mga turo ng tunay na Islam, ay mabilis sa pagkondena (pagtakwil) sa mga militante at radikal na 
Muslim na nagpapalaganap ng napakaraming krimen laban kapwa sa sangkatauhan at sa relihiyong 
Islam. Ang punto ay kung pinaninindigan ni Bb. Benard na ang mga militanteng kasukdulang Muslim 
(mga pundamentalistang Muslim sa karaniwang pakahulugan) ay dapat kalabanin, karamihan ng mga 
mahigpit sa pagtupad na Muslim (mga pundamentalistang Muslim sa literal na pakahulugan) ay 
magsisisang-ayon. Datapwat, kung ipinapakahulugan niyang ang mga mahigpit sa pagtupad na mga 
Muslim ay kakalabanin, walang tunay na Muslim kung gayon ang sasang-ayon, sapagkat ang katapatan 
sa Islam ay nag-uutos ng pagsunod sa mga turo nito. 

62 (EN) walang pagkahulog sa kamalian ng militanteng kasukdulan o, gaya ng pagkakakilala rito, 

“radikal na (mapagbagong) Islam.” 

“ Benard, p. 80. 

Benard, p. 62. 



8) Pagbubuod 


Maraming lumipat sa relihiyong Islam ang pumapasok sa relihiyon nang may malalim na 
pakiramdam ng kaginhawahang kaakibat (kasama) ng damdamin ng pagdating - pagdating sa 
katotohanan at sa wakas ng kanilang paghahanap sa elihiyon. Sa isang banda, ang gayong mga 
damdamin ay makatwiran, subalit sa isang halos katumbas na sukat, ang lakbayin ng isang 
bagong lipat ay nagsisimula pa lamang. Ang katotohanan sa bagay na ito ay nahahati ang 
relihiyong Islam sa iba’t ibang mga sekta at mga landas ng kawalang-gabay, na ang 
pinakamahalaga roon ay nabanggit as pagtalakay sa itaas. 

Sa maraming paraan, itinuturing ko ang isang mabuting paghahambing ng kombersyon sa isang 
pagdating, pagkalaipas ng isang mahaba at mahirap na paglalakbay, sa isang pangunahing sentro 
ng transportasyon, gaya ng Grand Central Station sa lunsod ng New York, Victoria Station sa 
Londres, o alinman sa maraming malalaking himpilan ng tren o pandaigdigang himpilan ng 
paliparang matatagpuang nakakalat sa paligid ng mundo. May pakiramdam ng ginhawa sa 
pagdating - isang damdamin ng kapayapaan at kasiyahan, maging ng kagalakan. Ang mga 
emosyong ito ay hindi palagian, gayunman, sapagkat may dapat gawing mga pagpili at patuloy na 
paglalakbay. Ang bilang ng mga daraanang nagsasanga mula sa gitnang estasyon (ang himpilan 
ng Islam, kung inyong nais) ay malaki, at iisa lamang (ang landas ng piano ng Allah, alalaong- 
baga, yaong tinahak nina Muhammad at ng kanyang mga kasamahan) ang tama. Maaaring 
karaniwang makabawi sa mga mating pagpili, subalit karaniwang kapalit ng isang halaga, at higit 
na makabubuting kunin ang tumpak na dugtungan mula sa Simula. 

Samakatwid, ang bagong nagkombersyon ay dapat maging handa sa pagharap sa maraming 
pagpipiliang sa Simula ay maaaring magmukhang nakalilito at pinagtatalunan. Sa kabutihang- 
palad, ang relihiyong Islam ay madali at magaan - hindi ito ang relihiyong mahirap at nakalilito, 
bagkus ang ilang mga indibidwal na, sa kakulangan ng karunungan at pagiging timbang, ang may 
kagagawang ang relihiyon ay maging mahigpit at di-makakasundo. Ang resulta ng pagpapatupad 
sa relihiyon sa gayong paraan ay may mga nakalulungkot na bunga, na ang pinakamaliit dito ay 
pagkalito at di-pagkakasundo, at ang pinakamalaki ay pagtalikod sa relihiyon. 

Sa pagkilala sa mga kapahamakan, ang mga mananampalataya ay nakagagawang mabuti sa 
patuloy na pagbaling sa Allah sa pag-aalaala at pagtitiwala. Maging nagsasagawa ng tawbah 
(pagsisisi) para sa isang paglabag o humihingi ng tulong laban sa kapahamakan, nagtitiwala ang 
mga mananampalataya sa Allah na tutugon sa kanilang du ’aa (pagsamo) ng anumang nalalaman 
Niyang siyang pinakamabuti. Gaya ng itinuturo ng Allah na Kataas-taasan, 

“Ang pagsamo ng humihiling ay Aking tinutugunan 
kapag Ako ay kanyang tinatawagan. 

Kaya’t hayaang Ako ay kanilang tugunan 

(ng pagsunod) at Ako ay kanilang paniwalaan, 

nang upang (sa tama) sila ay magabayan” (TMQ 2:186). 

Ang mga tunay na nananampalataya ay hindi nawawalan kailanman ng pag-asa, sapagkat may 
pananampalataya silang yayamang dinala sila ng Allah nang ganito kalayo, hindi Niya sila 
pababayaan, hangga’t sila ay umaasa sa Kanya, at tanging sa Kanya lamang. Sa bawat 
pagdarasal, pinaninibago ng Muslim ang tiwalang ito sa pagbigkas ng Kabanatang Al Fatihah at 
pinaninindigang 

“Ang sinasamba namin ay tanging Ikaw lamang, 
at Ikaw ang tangi naming hinihilingan,” 



na kasunod nito ay hinihingi ng Muslim ang gabay ng Allah sa “tuwid na landas.” Ito ang 
pinakamahalagang kahilingan, at siyang pinagtitiwalaan ng mga mananampalatayang tutugunin 
ng Allah. 

At tandaan, sa kabila ng mga hadlang at kalituhan, ang lumipat sa Islam ay nakarating na. Ang 
kahalagahan ng pagyakap sa Islam ay napakalaking gayon na lamang na sa isang lundag na ito ng 
pananampalataya ay itinalaga ng Allah ang Kanyang pinakadakilang gantimpala, na ibig sabihin 
ay ang gantimpala ng paraiso. At sa mga biyaya ng gantimpalang ito, lahat ng mga Muslim ay 
dapat magsumikap at magpasalamat, kumikilala ng kamahalan ng maraming biyaya ng Islam 
habang dinadalisay nila ang kanilang mga sarili sa pamamagitan ng katapatan ng layunin at 
kaganapan ng pagsamba. Ang paraan ng pagsisikap para sa katumpakan ay siyang lahat-lahat sa 
pagiging ganap ng Islam ng isang tao, at ang pagsisikap na ito ang naghihiwalay sa mga tapat at 
mga hindi tapat. 

At taglay sa isip ito, idalangin natin: Gabayan nawa tayong lahat ng Allah, at tulungan tayong 
gawing ganap at nagkakaisa ang ating mga sarili sa katotohanan at pagiging matuwid, 
kadalisayan at kabanalan. At pagkalooban nawa ng Allah ang lahat ng mga Muslim ng pagtitiis at 
pagtitiyaga sa tama at mabiyayang landas ng Kanyang layon sa buhay na ito, at pagpalain tayo ng 
mapayapang kaligayahan ng paraiso sa susunod. 

Pagkasabi nito, gawin natin ngayon ang ating bahagi at isagawa ito. 



Mga Ibang Aklat ni Dr. Laurence B. Brown 


Katha: 


— The Eighth Scroll {website: www.EighthScroll.coni) 


Hambingan sa Relihiyon: 

— MisGod'ed {website: www.LevelTruth.com) - Sa Tagalog, NaDiyos’grasya 

— God'ed (website: www.LevelTruth.com) - Sa Tagalog, NaDiyos’kubre 

— The First and Final Commandment {website: www.LevelTruth.com) 


Lahat ng mga aklat ni Dr. Brown ay matatagpuan sa kanyang mga website, sa 
www.Amazon.com , at sa espesyal na pedido {order) sa mga tindahan ng mga aklat 

buong mundo. 










APENDISE 1 - MUNGKAHING B AB ASAHIN 


Mga Salin ng Kahulugan ng Banal na Qur’an: 

• The Holy Qur’an (King Fahd Holy Qur-an Printing Complex, Al- 
Madinah Al-Munawarah, Saudi Arabia) at The Qur’an (Tahrike 
Tarsile Qur’an Inc., Elmhurst, New York) ay kapwa naglalahad ng 
salin ni Abdullah Yusuf Ali - isang napakahusay na salin, 
pinagbuti ng kagandahan ng higit na klasikong Inggles kaysa 
matatagpuan sa higit na modernong mga salin. Ang isang malaking 
pagkukulang, gayunman, ay nagtataglay ng maraming kamalian 
ang komentaryo ng nagsalin, at pinakamabuting naiiwasan sa 
kalamangan ng higit na klasiko, at iginagalang, na tafaseer (mga 
paliwanag sa mga kahulugan ng Qur’an). 

• The Noble Qur’an (King Fahd Holy Qur-an Printing Complex, Al- 
Madinah Al-Munawarah, Saudi Arabia) isinalin nina Dr. 
Muhammad Al-Hilali at Dr. Muhammad Muhsin Khan. Isang mas 
makabago at literal na salin kaysa salin ni Abdullah Yusuf Ali, 
masusing sinaliksik at dinugtungan ng mga paliwanag mula sa mga 
tafseer nina Ibn Katheer, al-Qurtubee, at-Tabaree, gayundin ng 
mga banggit sa mapaniniwalaang hadith, pangunahing mula sa 
koleksyon ni al-Bukhari. Ito ay walang alinlangang siyang 
pinakaligtas sa kamalian sa mga salin sa Inggles, gayunman ang 
saling ito ay nagdaranas ng ilang kakulangan ng pagkamatatas sa 
wikang Inggles. Bagamat isang natatanging sanggunian 
(reperensya), ang mataimtim na pagbabasa ay maaaring makasawa 
dahil sa kayarian at mga limitasyon sa wika. 

• The Qur’an (binago at iniwasto ng Saheeh International, Abul- 
Qasim Publishing House, Jeddah, Saudi Arabia). Isang saling 
napakahusay, makabago, madaling basahin at iginagalang nang 
mataas, ipinapalagay ng marami bhang sa kabuuan ay 
pinakamabuti sa mga matatagpuan sa wikang Inggles. 
Pinakamataas na inirerekomenda bhang unang aklat para sa mga 
naghahanap ng magaan, tumpak, at kaaya-ayang salin ng 
kahulugan ng Qur’an. 

Mga Siyensya ng Qur’an: 

• An Introduction to the Sciences of the Qur’aan (Al-Hidaayah 
Publishing, Birmingham, England), ni Abu Ammaar Yasir Qadhi. 

• Approaching the Qur’an (White Cloud Press), by Michael Sells 

Mga Koleksyon ng Hadith : 

• Forty Hadith ni An-Nawawi 

• Riyadh-Us-Saliheen 



• Al-Lu ’lu ’wal-Marjan 

Kasaysayan (ng Islam): 

• Muhammad, His Life Based on the Earliest Sources (The Islamic 
Texts Society, Cambridge, England) ni Martin Lings. Isang 
napakahusay at malawak na kasaysayan ng buhay ni Muhammad, 
may kaunti lamang kapintasan dahil sa ilang kamaliang nabanggit 
sa aking aklat, God’ed (NaDiyos’kubre). 

• When the Moon Split (Darussalam Publishers, Riyadh, Saudi 
Arabia) ni Safiur-Rahman Mubarakpuri. Isang napakahusay, 
nagantimpalaang kasaysayan ng Propeta. 

Kasaysayan (ng mga Arabiano): 

• A History of the Arab Peoples (Warner Books) ni Albert Hourani. 
Mapanaliksik at malawak. 

Hambingan sa Relihiyon: 

• MisGod’ed: A Roadmap of Guidance and Misguidance within the 
Abrahamic Religions, ni Laurence B. Brown—ang pangalawang aklat 
sa seryeng ito. Salin sa Tagalog ni Muhammad Lisa de Jesus - 
NaDiyos’grasya: Isang Mapa ng Landas ng Gabay at Kawalang- 
Gabay sa Loob ng mga Relihiyong Abrahamiko. 

• God’ed: The Case for Islam as the Completion of Revelation, ni 
Laurence B. Brown—ang pangatlong aklat sa seryeng ito. Salin sa 
Tagalog ni Muhammad Lisa de Jesus - NaDiyos’kubre: Ang 
Kapakanan ng Islam Bilang Kaganapan ng Rebelasyon. 

• Misquoting Jesus (Harper San Lrancisco), ni Bart D. Ehrman. Marahil 
ang siyang pinakamadalas basahing aklat ng pagpuna sa katitikan ng 
bibliya na naisulat kailanman, may taguyod ng pinakamataas na pag- 
aaral. 

• Lost Christianities (Oxford University Press), Bart D. Ehrman. Isa 
pang “dapat basahin.” 

• A Muslim Study of the Origins of the Christian Church (Oxford 
University Press), ni Ruqaiyyah Waris Maqsood. Isang nakalulungkot 
na napabayaang kayamanan sa teolohiyang sinulat ng isang bantog na 
iskolar na Muslim. 

• The Mysteries of Jesus (Sakina Books, Oxford), ni Ruqaiyyah 
Waris Maqsood. Ang nasabi ring aklat, ngunit nalathala sa ilalim 
ng isang naiibang titulo. 



Batayang Kaalaman sa Islam: 

• What Everyone Should Know About Islam and Muslims (Kazi 
Publications, Chicago, IL), ni Suzanne Haneef. Isang malawak, 
naisulat na magandang pangunang babasahin. 

• What Every Christian Should Know About Islam (The Islamic 
Foundation, Markfield, England), by Ruqaiyyah Waris Maqsood. 
Mas maikli kaysa aklat ni Suzanne Haneef, subalit gayunding 
nakawiwili at mapagbigay-kaalaman ang bawat bahagi, na may 
higit na diin sa teolohiya, tinimbang ng pansariling salaysay. 

At para sa Ikaaaliw Lamang: 

• The Eighth Scroll, ni Dr. Laurence B. Brown. Ang unang aklat sa 
seryeng ito—isang makasaysayang pampasabik. 

• The Road to Mecca (Islamic Book Trust, Kuala Lumpur), ni 
Muhammad Asad. Isang kapansin-pansin at makabagbag-pusong 
kuwento ng paglalakbay ng isang lalaki, una sa Islam, at 
pagkatapos sa daigdig ng mga Arabe. 

• Desert Encounter, ni Knud Holmboe. Mga alaala ng mga 
paglalakbay ng isang Muslim na Dinamarko sa “Italianong” 
Africa. 



TALASALITAAN NG MGA KATAWAGAN 


Adab - Mabuting asal 

AH - {After Hijra) Pagkatapos ng Hijra. Ang pinakasimula ng kalendaryong Islamiko 
ay umaayon sa Hijra (paglikas o pangingibang-bayan) ng mga Muslim mula sa 
Makkah patungo sa Medina nang Hulyo ng taong 622 CE. Ang mga sumunod 
na petsa ay tinuos ayon sa kalendaryong lunar (sunod sa pag-ikot ng buwan), na 
naiiba sa kalendaryong Juliano ng halos sampung araw taun-taon. 

Aqeeda — Paniniwala 

Ayah - Talata ng Banal na Qur’an 

Ayat - Pangmaramihan ng ayah 

Bida - Imbensyon (Pagbabago) 

BH - Before Hijra. Tingnan ang ‘AH’ para sa paliwanag 

CE - ‘Common Era’ o ‘Christian Era, ’ katumbas ng kalendaryo at mga petsang ‘AD (Anno 
Domini (Taon ng Panginoon)’ ng mga ICristiyano 

Dawa - Imbitasyon / Pag-aanyaya (sa Islam) 

Been - Paraan ng pamumuhay, nangangahulugang kompletong batas ng pag-uugaling itinakda ng 
pagtalima sa kalooban ng Allah. Kadalasang maling isinasalin bilang ‘relihiyon,’ 
sinasaklaw ng deen ang higit sa karaniwang mga gawaing pagsamba, nagpapatuloy sa mga 
asal na Islamiko at mga batas ng pag-uugali sa negosyo, pulitika, mga pag-uugnayan at 
pananagutang pampamilya at pampamayanan, at lahat-lahat ng mga larangan ng buhay 
pantao. 

Dunia - Mga bagay na materyal ng mundong ito 

Emaan - Pananampalataya 

Eard - Obligado / Ipinag-uutos 

Eatwa - Kapasyahang legal (ayon sa batas) 

Eiqh - Sa literal, ‘kaalaman,’ ang salitang fiqh’ ay inilalapat na makatwiran sa pakahulugang 
kaalaman sa mga batas ng Islam 

Hadith - Isang kaugalian / tradisyon na nagtatala ng mga salita, gawa, anyo, o mga 
ipinakahulugang pagpapahintulot ni Muhammad ibn Abdullah 

Halal - Ipinahihintulot 


Haj - Taunang paglalakbay (pilgrimahe) sa Makkah. 



Haram- Ipinagbabawal 

Hijra - Ang pangingibang-bayan / pandarayuhan ng Muslim mula sa Makkah patungong Medina 
nang Hulyo ng taong 622 CE 

Ibada - Pagsamba 

Iblees - Tingnan ang ‘Iblis’ 

Iblis - Ang pangalang pantangi ng Shaytan 

Ibn - Anak na lalaki ni 

Ihsaan - God-consciousness 

Ijma - Pinagkaisahan (ng mga iskolar) 

Ijtihad - Malayang pangangatwiran (sa pagdating sa isang hatol / kapasyahan) 

Imam - Namumuno sa pagdarasal, na siyang pumapasok at lumalabas sa harap ng konggregasyon 
Imaan - Pananampalataya 

Madhhab - Paaralan (Pangkat) ng kaisipang pambatas 

Makkah - (kilala ring Mecca, Bakka, Becca, Baca) - Ang banal na lunsod na pinagdarausan ng 
paglalakbay (pilgrimahe) ng mga Muslim. Ang Kaba, kung saan humaharap ang mga 
Muslim sa pagdarasal, at ang balon ng Zam-Zam ay natatagpuan sa gitnang banal na 
moske. 

Mecca - Tingnan ang Makkah 

Nawafil - Karagdagan / boluntaryo, o hindi ipinag-uutos 
Rakat - Bahagi ng pagdarasal 

Sahaba - Ang mga kasamahan ng propetang si Muhammad 
Sahabi - Pangmaramihan ng sahaba 

Salaf - Ang mga banal na nangauna, tumutukoy sa unang tatlong henerasyon (salinlahi) 
pagkatapos ng pagiging sugo ni Muhammad 

Salat - Pagdarasal 

Saum - Pag-aayuno 

Shahada - Pagpapatotoo ng pananampalatayang Islamiko 


Shaytan — Satanas 



Shari’a - Batas na Islamiko 


Shayateen - Mga masasamang jinn, o mga diyablo / demonyo 
Shirk - Paglabag sa tawheed (monoteismo sa Islam) 

Sunni - Ortodoksong sekta ng Islam, bumibilang sa 95% ng lahat ng mga Muslim 
Surah - Kabanata / kapitulo ng Banal na Qur’an 

Tariqa - Landas (karaniwang tumutujoy sa landas o orden / pangkat ng isang Sufi) 

Tawbah - Pagsisisi 

Tawheed - Monoteismong Islamiko 

Ulema - Ang kalipunan ng mga iskolar sa Islam 

Ummah - Bansa / nasyon 

Umrah - Nawafil na paglalakbay sa Makkah 

Zakat - Ang kaloob sa mga maralita, na ipinag-uutos sa mga Muslim 



